text:
而家真係好似着咗魔咁,
每到假期都會諗下又試整啲乜?
好似唔整嘢會身痕咁!
番開幾本書,終於決定整"紙包蛋糕"
本來真係好想整麵包架,
我唔信我會整唔到好味嘅麵包,一定要再接再厲!
但係整麵包一定要4個鐘先得!
中午就要出去跳"funky dance",唔夠時間呀!
所以揀咗呢個簡單啲蛋糕!
話就話簡單,因為唔使用咁多時間!
但今次都係我第一次打蛋白霜喎,
都無乜信心,一路睇住個食譜,
一路走去睇個電腦,
終於我的第一個"紙包蛋糕"出焗啦!
~紙包蛋糕~(可按-食譜)
第一時間梗係要試味啦,
因為我減咗啲糖,所以我覺得甜度啱啱好!
味道都好似呀!
但用個紙模太小啦,要大啲仲好!
唔知邊度有啲紙模買呢?
出去跳舞前淨係食咗幾個呢啲蛋糕咋,
本來可以同佢地去食晏,
但為咗唔想佢地咁趕,
唯有自己出去先啦!
不過跳完舞就好肚餓呀!
但係今次我做得好好呀,無為咗咁樣而發脾呀!
係街度等巴士時,見到一家人,
兩公婆同個囡囡,
個爸爸好忟憎,有啲似我咁(自己覺得好似自己嘅影子),
個爸爸一路埋怨老婆剛剛有巴士唔上,
而家要等咁耐?
到巴士嚟咗,個老婆同老公講囡囡無八達通,
個老公就好忟憎咁企係巴士旁邊,
埋怨老婆而家先講,
見到咁,突然覺得大老爺真係有好多佢嘅優點,
點解自己欣賞多啲佢嘅優點呢?
有個咁好脾氣嘅老公,真係自己嘅福氣!
今日同frances,知佢囡囡無事,
真係安樂晒!


c: text/html

text:
由於中興同華為應該被玩殘,李小加呢個唔係為股民同香港人服務嘅港交所CEO,話咁快批准盤數仲係蝕到喊嘅 小米 同股不同權上市,我唔知有幾多傳媒吹捧呢間公司,有幾多傻佬跟住入市,但 小米 咁都上得市,我只能講李小加賣港真係賣得快.
小米 咁都上得市?
我對 小米 用同股不同權方式本身已經好質疑,同股不同權根本係漠視小股東利益嘅行為,如果要同股不同權,或者有股無權,點解唔發優先股?優先股至少仲係債務,持有人有一定保障,同股不同權果啲唔知乜X嘢,所以我睇到係,同股不同權果啲公司,特別係中國公司,一股都唔好買,買咗就真係變傻仔.
跟住講 小米 ,依家中國因為 小米 暫時未涉及設備基建,以為可以過到美國同歐洲嘅法眼,你以為,小米啲手機,有奇怪後門係咁傳資料返中國,一早被人篤爆咗好耐, 小米 嘅作風好大程度上係連華為都不如,華為仲會做吓樣俾GCHQ查,喺5月25日後, 小米 入唔入到歐盟市場本身已經係一個問題,因為GDPR係好大機會過唔到.跟住美國,你估侵政府傻的嗎?係啲中國膠以為華為同中興被人斬係因為5G標準,美國一向喺手機用自己標準,唔跟歐洲同日本玩法,係LTE果輪至因為由CDMA-2000發展出嚟嘅Ultra Mobile Broadband搞唔掂至玩LTE.中國將5G,甚至網絡技術用喺有違國家安全方面的用途,至係真正問題,所以我相信 小米 一樣會被人落鑊,依家無人會提醒股民有呢方面風險㗎,李小加咁都可以批佢上市㗎,證監會又覺得無問題,真係香港股市唔變賭場就奇.
小米 IPO,我都係果句,生人勿近,因為你唔知幾時侵總統又出招,到時你真係非死即傷,如果你要投資股市,寧願投資美股,或者揸現金,都唔好喺香港玩,因為李小加主理下嘅港交所,完全不負責任,純粹為幫中國吸水乜都得,今日 小米 可以咁上市,明天又唔知乜嘢怪事會發生,上鑊勁假時段都睇到呢條仆街嘅真面目,香港股市俾呢條友搞到同A股都無分別,為你嘅荷包負責,係應該將錢投到其他國家股市,而唔係香港或中國股市.

robotstxt: allowed

filter: keep


text:
講真,
其實你幾大隻都好,喺健身室都只會吸引人哋一眼咁大把
不過如果你喺健身室太過「目中無人」,一定成個 gym 嘅人都認得你
所以今日「如果一早知…系列」最後一篇,想同大家講下常見「太過自我」問題,
畀大家記住唔好成為成間 gym 嘅「明星」
下面八個常見嘅「成名大技」,畀大家留意留意.
1. 亂咁掉嘢
唔知喺健身室入面啲人太隨意,定我份人太挑剔,我對其他人掉啞鈴好反感.
眾所周知,掉啞鈴喺一個保護自己嘅行為,當你真喺頂唔住,掉開啞鈴避免自己受傷都迫不得已.
但喺唔知啲人喺咪要刷存在感,有事無事都將啞鈴掉落地,起身之後又同人談氣風生,完全冇「逃出生天」嘅感覺,真喺多得呢啲人唔少.
香港地啲 Gym 仲要豆潤咁細,喺「劏位」(其實櫈同櫈中間個到仲有空間可言?) 一掉勁容易整傷人,所以見到呢啲人,為自己生命著想,都喺敬而遠之.
2. 用完啲嘢又唔執
其實你屋企幾亂我都無所謂,不過呢度公眾地方,做人有返少少手尾得唔得.
成日用完啞鈴唔執/拆到成地都喺餅,用完拍拍羅友就走,留低一地野要人幫你執手尾真喺好低賤,用完執返好呢啲常識喺 Gym 真喺唔喺個個有,下手個位又要周街搵返個啞鈴返嚟,你話幾麻煩.
3. 喺器械上面hea
Gym 呢啲公眾地方,人多在所難免,大家都喺想喺自己訓練時間內完成,邊個會想因為要等而浪費自己人生.
不過總有人會喺覺得自己畀少少錢就喺皇帝,做10set中間抖3分鐘又唔肯起身,死霸住部機唔走
行埋去問佢又會話仲有幾 set 叫你慢慢等,其實問得你都喺想 share 姐,唔喺部機到抖會死?
4. 霸住哂啲器材
除咗上面咁霸,仲有啲人為咗做 drop set/superset 拎住幾個唔同重量啞鈴,問佢又話用緊用緊,其實喺你身邊一set你都仲可以用嫁,我唔會拎d啞鈴返屋企嫁.
5. 問都冇問拎走啲器材
呢個情況就喺上面嘅倒轉啦,大家休息緊嘅時候我相信都唔會拎實個啞鈴嫁啦,喺呢個時候,總會有人行埋嚟就咁拎走你個啞鈴/餅 (唔知點解,呢啲人通常帶 headphone),當你黑人問號之際,叫佢佢又聽唔到,其實見到想用嘅嘢附近有人,問一句好難?
6. 指指點點
唔知點解,有啲人以為自己咩都識,咩都啱,好鍾意喺 gym 房入面笑人做得輕,笑人做得唔啱,笑人肥⋯⋯其咁得閒,做咩唔認真做自己 program?
7. 自拍show muscle
呢啲人見到鏡就會發狂,呢個病輕則喺對住鏡谷肌擺 pose,重則阻住成個世界,要所有人目光放喺你身上,其實擺 pose 真喺冇問題,上台比賽 (body building) 都喺鬥擺 pose 姐,問題喺做咩迫我做你觀眾?仲要拎部電話閃下閃下,你嚟為咗搵我做佈景板影相定做 gym?
8. 濃烈臭味
喺人都會有汗味,喺呢個充滿汗水嘅世界,我從來都唔介意大家有汗味,我相信大家都有同樣諗法.不過,汗味還汗味,我好怕個啲喺件衫傳出嚟嘅陳年汗味,件衫著過可以洗一沈先拎出嚟?
以上咁多問題,其實我相信都喺少數「明星」先會咁,正正常常嘅師兄好少會有呢啲問題出現,不過,希望大家去開嘅 gym 愈嚟愈少「明星」啦!
Sportential 運動潛能資訊 Facebook 專頁
原文載於 Sportential 運動潛能資訊
Fitz Facebook 專頁
[Sportential 運動潛能] 做乜先可以加速恢復速度?
[Sportential 運動潛能] 瞓多啲覺 運動表現更加好?
[Sportential 運動潛能] 運動緊飲熱水定凍水?
[Sportential 運動潛能] 容易忽視的傷患—後肌拉傷
[Sportential 運動潛能] 唔熱身,不如返去早唞?
[Sportential 運動潛能] 如何改善坐低跑?
[Sportential 運動潛能] 「馬里奧跑法」跑得慢嘅元兇?
Fitz Fitness 健身
分享連結:


text:
錯哂重點嘅反同志平權策略林勉一
2018/5/14 — 18:15
聽講5月17日係國際不再恐同日,今日(編按:5月12日)香港就有個不再恐同集會.我一諗起不再恐同呢個題目,就諗起三個人,第一個係圖中嘅Trudeau(靚仔大哂呀?),第二同第三個下面會講.
呢十年嚟聽女友形容佢啲積極反同嘅朋友或同事啲教會或機構做嘅嘢,我一直覺得耶教保守派反同係錯哂焦點.佢地似乎只係用反同嚟維繫保守中產教友嘅向心力,而唔係推緊一個counter同運嘅社會運動.
其實香港反同嘅組織,基本上全部都是耶教背景的,即使是外圍組織,也脫不了耶教色彩.問題喺邊?問題係香港得好少基督徒,數盡都係得二三十萬,而且基督徒裡面唔係個個都反同.
如果你真係想以運動嚟counter同運,首先唔該洗走啲耶教味.點洗?首先搵個唔係耶教徒嘅人,搞一個家長組織,平時唔好淨係反同反情色,搞多啲正經家長題材,例如育兒,升小,教育,夫妻相處,夫妻性知識之類,慢慢聚到人,然後先至推你嗰套反同agenda.
反同agenda點推?反同班人最鍾意話《聖經》唔俾同性戀.如果《聖經》唔俾就要成個社會跟你,咁《聖經》都話唔可以拜其他神,咁點解你地唔反對其他人拜神拜佛嘅權利?連耶教徒都好多人唔buy呢套,偏偏啲反同耶膠就最鍾意講呢啲.個社會上其他人咪當你係信教信到變陳玉娥,冇人會理你囉.
要反同,最有效嘅方法係鼓動啲怪獸家長嘅恐懼.你要滲透家長嘅圈子,散佈同運點樣經荷里活電影,迪士尼,流行音樂滲透全世界,點樣會令你個寶貝仔受影響嘅訊息,就好似反疫苗咁.仲有,記住要附加啲似是而非嘅「外國研究」落去,啲家長好易會信.
雖然最有效嘅做法係向怪獸家長販賣恐懼.不過,實情係反同耶教嘅組織都有咁做,但就係做得有陣耶膠味.我懷疑佢地唔係真係要反同,而係要用反同嘅鞏固保守教徒嘅支持.佢地如果真係反同成功,邊度仲會有得年年告急,年年動員?
反疫苗有謝安琪代言,但反同就搵唔到名人,連福音派教會最愛嘅鄭秀文,都公開唔反同.支持同運嘅名人我唔講,呢啲叫訴諸權威或訴諸名人,我只係想提黃子華.黃子華喺紀念圖靈嘅活動嗰條片(圖靈即係《解碼遊戲》個故事嘅真人),而家仲喺YouTube不斷有人翻睇.一個黃子華嘅影響,已經抵得上全香港所有反同耶教組織.
咁邊度搵名人好呢?唔通你搵建制巨型教會恩福堂嗰個蘇穎智牧師咩?邊個蘇穎智?我唔熟耶教世界,但我好記得呢條友上立法會公聽會話同運會令大學生變性奴.佢一句大學生變性奴,喺支持同運嘅作用拍得住黃子華.當年嘅蘇穎智做得恩福堂話事人,佢當然唔係傻嘅,但係好多反同嘅耶教熱心人士,好不幸地好多都係騎騎呢呢.
其實反同陣營要搵名人幫手唔係冇辦法.如果你搵到何君堯,梁振英,張志剛呢班人渣出嚟…支持同運,我擔保支持同志平權嘅人即刻減一半.
原刊於作者Medium


text:
哈囉!
今次Blog分別會打番去Copenhagen同Iceland冰島既旅行資料,希望大家可以參巧下我今次既旅程!
第一個post會介紹左Copenhagen先既,冰島會係下一個post再upload.今次去左總共9日,4日係Copenhagen,5日係冰島既.我覺得時間都算岩岩好,唔算太趕亦可以睇得哂去得哂想去既地方.點解我地會去兩個地方呢?係因為Iceland air有package,做緊promotion,去iceland途中係Copenhagen轉機,大概係USD$5xx大約HKD$4xxx飛兩個地方 (*我地係New York飛,唔係從香港呀).我地成個旅程晚餐都係係屋企煮既,所以記住要簡有廚房既地方,Best option係Airbnb/ Hostel,咁樣可以慳番好多好多錢.請有心理準備會有超多相😂,因為真係影左同去左好多好多地方!
成個Copenhagen trip我地只係住左係同一間Airbnb. 我地住既係Entire Apartment,姐係房東唔會同我地齊住既.不過佢好好第一日都黎Welcome我地入住.超級推介呢間Airbnb,除左佢大廈係無電梯要拎住啲行李行4層樓梯之外,其實其他野都好perfect.有廳夜晚可以睇電視食飯,廚房夠大可以煮飯,成間屋大細岩岩好架!起碼唔洗住酒店得一間房咁慘啦,仲要平過洒店好多添!第二就係佢apartment基本上係係市中心,去好多地方都好方便,搭巴士地鐵火車都十分方便.
Nina's Airbnb Link: https://zh-t.airbnb.com/rooms/2888597
*Day one*
Nyboder
第一日12點落機拎左行李就去Airbnb啦,我地搭地鐵再轉巴士就會去到目的地.
放低哂啲野就即刻換衫出發啦,第一站係去Danish girl一幕好出名既地方 ,有睇既你一定會知道.之後食左兩條Hotdogs當lunch,超好味呢!下一站我地就行左去 ,一個好似星形既military fortress.當然要係上空先會睇到星形,不過入面都係睇個風車同係入面行下當散步.再去埋 同 .最後就去埋 ,去到入面會有陣好陰森既feel,可能因為個公園入面好黑好大,又凍又陰天咁,加上啲樹又超奇怪,覺得好似係啲外國鬼片度咁😂 個日去完呢度就番屋企啦,途中去左supermarket買左餸番屋企煮飯仔啦!
Kastellet
Marble Church
Amalienborg
Rosenborg castle
*Day two*
Louisiana Museum
第二日啦!超早起左身食左個靚早餐就出發.今日只有一個行程姐,就係去 啦!如果你鐘意睇artwork既話就一定要去,咁岩個日落雨,所以留係室內就最好不過.不過其實佢museum外可以睇海同散步既,如果你撞岩天氣好應該會好靚既.係Copenhagen既火車站搭去Humlebæk呢個站,City去大約要9個字到啦.去到museum記住帶學生證呀,international都可以平架😙 行左幾個鐘己經好攰,個日夜晚去左一間random土耳奇既小店食kebab bread,印象中一啲都唔貴仲好好味添!Copenhagen好多土耳奇既Immigrant所以都會有好多呢類既餐廳既😋
*Day three*
早晨!今日Day three我地都去左幾個地方.第一個地方就係 ,個度有大家係instagram見到一條條線既地方.影相就一流啦,不過個公園就比我想象中要舊啦,啲顏色好多都無哂,加上朝早無乜人就搞到好似好冷清咁.佢除左個個公園比較有野睇之外外面都比較無聊既,所以去完個個公園去食lunch啦.食lunch之前我地又決定去左附近既 行左下,之後我地就去左 食lunch啦.呢個Market唔算好大,但入面都有幾種選擇,入面飲咖啡食麵包食甜品都有.食飽飽就去左 ,要睇成個Copenhagen景色可以去呢度,行到最上就見到.想行街既話可以去埋隔離既 ,呢個地方行街就最岩,不過因為我地無諗住要shopping既關係就無乜點行過😂 只係去左Lego store (Lego係係丹麥發明架!) 最後一站去左 ,傳說中既迷你再迷你既威尼斯,個度啲屋仔都好得意五顏六色.坐船我地就無坐啦,因為聽人講唔係好值所以我地決定行下就番屋企嚕!
Superkilen park
Botanical Garden
Torvehallerne Food Market
The Round Tower
Nyhavn
*Day four*
最後一日係Copenhagen啦!今日都係好趕既一日,首先就去左 .因為我地琴日其實行左去個度,但點知己經無開門🙁 所以去之前記住check清楚時間啦.一大早就去皇宮,好靚好大.入去之前會要你放哂d袋入locker,同埋要著一對藍色既鞋套咁就唔會整污糟佢既地方.皇宮好靚好grand,佢有幾part既我地只係行左1 part,如果要參觀其他就要再買飛架.入面有一系列artwork叫 ,好正好好睇,係一個artist叫Bjørn Nørgaard設計既illusration,可能我都幾enjoy歷史既野所以對佢一系列既artwork都好有興趣.行完我地就去中央車站度搭火車去Sweden啦!我地去既地方係Malmo,搭火車去只係半個鐘架喳,過關只係比職員睇下個passport就去得架啦.我地去Malmo只係有兩個目的,就係睇佢個 同埋去佢個museum參觀啦!到左火車站搭巴士就可以去到Turning Torso,搭番巴士又可以去到 ,兩個地方都好近所以唔需要坐好耐車既.去到Museum真係驚嘆左,個museum真係乜都有得睇,基本上歷史,水族館,artwork個啲都有.因為我地去到當日無乜人,佢個museum又大,有幾個位都有少少好似玩鬼屋咁😂 又黑又陰森,有一part講監獄嚇到我地兩個唔敢入😂 你推我推咁.睇完個museum就番番去Copen啦,番到去好彩仲未天黑,最後去埋 .呢個Library係人地大學既library黎,點解人地學校d library可以咁靚既(Jelly中...😤).行完就番屋企汁野聽日出發去冰島啦😚
Christiansborg Palace
Turning Torso
The Royal Library
Stay tuned to part two:)!!


text:
21 June 2016
台灣太魯閣行山(花蓮,新北,桃園) 2014-02-22to26 – Day.05a(26Feb14)
6點4出門口去台北火車站搭7點車到中瀝,因唔會再番台北所以行李要到中瀝先放locker,可惜中瀝車站locker太細而行李房又未開,所以只好將袋入面既野羅晒出黎放入locker,自己就揹大背囊行老街,但因個locker太先進我整左幾分鐘都未得攪到個locker鬼殺咁嘈,最後有好心人幫我,卒之攪掂好行李,又要搵巴士去三坑子老街
因好行慈湖線9點前有車,所以我要搭桃園客運既5055車係8:05,其實時間非常趕,好彩搵到車站後都搭到時(中瀝車站外有2個中瀝客運又有桃園客運站,要行到最遠果個先岩),不過車費唔算貴,由中瀝去三坑一個鐘只要57蚊,不過就無咩遊客只有好多老人家搭,可能出去買送掛大包細包咁,仲有個老人家聽到我問司機要去三坑子老街,佢話我知佢係果度大,仲話其實無咩睇,哈
去到三坑老街果然無咩人落車同無咩外地人,基本上就人都唔多隻,anyway,先去比較遠既太平紅橋,順手去左有土地公公婆婆既新生宮,有好靚既袍同冠而且廟上既樑同雕刻好靚,聽講都好耐歷史,就係比較偏僻少少,本來想去睇龍潭鄉粗坑窯有個手抱bb既土地婆婆,不過太遠無去到,係太平村睇左洗當淨(同三坑既黑白洗一樣),仲見有村民洗緊菜,村民見我係遊客仲問我識唔識讀上面牌扁既字,我同佢講我係香港人國語唔好,佢話佢其實都唔識讀因ed係客家話先岩音,當中經過福德宮,土地公公笑容好好,台灣既土地公真有趣
之後行番三坑老街,可能我去親土地廟都會裝香拜拜,所以就算陰天有雨粉都好快停雨,今次仲要行公路無耐就見巴士可以搭番老街,行少好多路(指示牌話有4千米,怪不知好似咁遠咁啦),真係上天保佑了
番到老街睇左黑白洗,集福祠,永福宮,青錢第開庄伯公廟
仲食左好多羅白絲既阿香菜包,都幾好食,不過特色既冰滴咖啡,阿秋姨牛汶水,草仔粿等等就因唔係假日全部無開,可惜
睇到紅橋其實一般,不過環境還可仲有見到保護土河流既人工河流保育建設(清水坑),見一個台灣人踩電單車到依度影相,佢見我揹大背囊仲好驚訝我係行路過黎,仲要係自己一個人,我又嚇親一個台灣人了,佢話台灣好多野狗叫我小心,我話還好啦
睇完晒就番上公路等車返中瀝,總的而言三坑子老街應該同大溪老街一齊去先岩數,而且古屋亦唔多,如果平日就連特色小食都無,感覺比較單調,不過環境寧靜村民悠閒又係另一感覺
[22/02/14 to 26/02/14]Photo Link <<<<<<<<<<<<<<<<
No comments:
Subscribe to: Post Comments (Atom)


text:
1 粒粒脆 -簡介
南乳花生肉,相傳由清未「盲公德」所創.他把花生仁用南乳醬水泡浸一夜,涼干.然後用大鐵鍋內裝大粒黃砂和花生仁一起炒熟,即成粒粒脆的南乳花生肉了.
2 粒粒脆 -相關
南乳肉一般系散賣,用個大玻璃缸裝住.老竇做細路嗰個年代,系用舊新聞紙折成雪糕筒裝包南乳肉,計價單位為一豪子一筒,大概有廿零卅粒.我做小學生嗰陣呢,就五豪子或一蚊一袋,用塑料袋裝嘅.得到一包南乳肉,我哋都會先對住袋花生吹幾口氣,松薄嘅花生衣就會隨風飄起.呢個做法,一嚟系孩童玩意,睇住花生衣飛起覺得好好玩;二嚟花生衣會黐喉嚨,一般唔食.我同同學最鐘意就繫上課偷食南乳肉,因為佢細細粒,手捻一粒,喺老師眼皮底都可以迅速放入口.又因為南乳肉好脆,食起嚟會發出「咯咯」聲,所以我哋都會將花生含到軟熟啲先慢慢咬.而老竇則系整蠱戲院門前嘅南乳肉盲眼阿伯,用假銀紙買南乳肉,試下阿伯系真盲定系假盲.阿伯每次收到假銀紙,都會順手攞起盲公竹失驚冇神向細路大力打去,成班細路就會一鬨而散.
話說我哋屋企以前炸南乳蛋散,用南乳搓粉,出品系就系有南乳味,但就紅黐黐,唔好睇.后嚟有人過招,話拍爛蒜頭浸鹽水,搓入粉中,蛋散就會有南乳味.果然如此.南乳肉嘅「南乳」味,到底系出自真南乳,定系蒜頭開鹽水呢?噉我就唔知嘞.


text:
哈卡 必去景點及Ciudadela 城附近酒店推介
Ciudadela 城附近酒店預訂
累積 10 晚,送 1 晚
仲可享精選酒店神秘優惠價
哈卡必去推介 - Ciudadela 城
想去 哈卡 自由行?等 Hotels.com 帶你玩盡 哈卡Ciudadela 城 啦!留意我地文章,話你知去哈卡 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋哈卡Ciudadela 城 附近有咩酒店,等你更加容易計劃行程,慳返酒店來回景點嘅時間.
哈卡Ciudadela 城 自由行
去得哈卡Ciudadela 城 自由行最緊要一定係揀啱日子去.一啲熱門景點例如,哈卡 嘅 Ciudadela 城,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
哈卡Ciudadela 城 交通
想去Ciudadela 城 暢順無阻濟,最好就係出發前,睇清楚哈卡Ciudadela 城 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
哈卡Ciudadela 城 必食必買攻略
哈卡Ciudadela 城一直都係旅遊熱門地點,去到哈卡Ciudadela 城,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
全球票房已經衝破10 億美元嘅《復仇者聯盟3:無限之戰》 之所以咁受觀眾歡迎,除咗因為劇情緊湊,刺激又有視覺效果,最重要係呢班superheros唔係公式化地一味sell正義感,佢地嘅個人性格先係最牽動觀眾情緒嘅撤手鐧.平時邊過一個人嘅性格可以猜測作嘅星座,咁究竟超級英雄嘅性格,又同佢地嘅星座有無關呢?
電影《死侍2》岩岩上映嘅Deadpool係11月22號出世,屬於天蠍座,性格敢愛敢恨,恩怨分明,但對於自己深愛嘅人同事,就會盡全力保護.以上幾點都係《死侍》中印證咗,而天蠍座嘅人做事雖然勇往直前,但就顧前唔顧後,好容易撞板.
被喻為天才,花花公子嘅Tony Stark係5月29日生日,屬於雙子座,呢個星座嘅特點係多才多藝,擅長交際同動作敏捷.而Tony Stark17 歲MIT畢業,又能夠喺資源有限嘅深山入面,發明初代Iron Man 裝甲.雙子座嘅缺點係矛盾而且難定性,呢一點亦好符合佢同Pepper之間嘅感情.
7月4生日嘅Steve Rogers,係十二星座入面最和藹善良嘅巨蟹座,回顧《美國隊長:復仇者先鋒》瘦削嘅佢都係因為善良勇敢先得到注射血清變超級士兵嘅機會.之但係呢個星座有一樣缺點,就係就容易為自己著迷嘅事奮不顧身,想當初Captain就係為左Bucky,不惜同Iron Man大打出手.
漫畫中記錄Peter Parker係93年8月27號出世,90後嘅佢年紀輕輕做事就咁仔細認真,其實有可能同佢係處女座有關,呢個星座黑白分明,少少灰色地帶都無,好符合蜘蛛俠嘅精神.但普遍被認為麻煩嘅處女座,最大缺點係為人固執,仲會以自己嘅想法去要求其他人,做到佢心目中嘅完美.
12月18號出世嘅Bruce Banner,未變身做Hulk之前,都幾符合射手座嘅冷靜,至於意志力集中,無可否認,佢一直以黎都係靠呢樣野去控制身體內嘅Hulk.但係極度崇尚自由嘅射手座,會過於自我中心,往往容易忽略身邊人嘅感受,好多時連傷害到人都唔知.
2018年5月16日 星期三
(死侍2)超級英雄星座分析 Iron Man最念舊Deadpool口賤有因由 __,死侍,(死侍2),
全球票房已經衝破10 億美元嘅《復仇者聯盟3:無限之戰》 之所以咁受觀眾歡迎,除咗因為劇情緊湊,刺激又有視覺效果,最重要係呢班superheros唔係公式化地一味sell正義感,佢地嘅個人性格先係最牽動觀眾情緒嘅撤手鐧.平時邊過一個人嘅性格可以猜測作嘅星座,咁究竟超級英雄嘅性格,又同佢地嘅星座有無關呢?


text:
2011年2月17日星期四
國民身分
撇開無政府主義者唔講,每個人都需要有個國籍.當然,未必每一個人都會認同自己嘅實際國籍,例如藏獨疆獨份子就唔會承認自己係中國人,但係呢個情況喺香港根本就唔存在.照理對於香港人嘅中國籍身分,認唔認同或者有幾認同都係毫無意義嘅問題.不過就真係有部分香港人唔肯承認自己係中國人,你都咪話唔荒謬.咁如果佢地唔係中國人,又可以係乜人呢?
有人好搞笑,淨係肯認自己係香港人.雖然我地有本特區護照,不過香港係中國嘅一部分,並唔係一個獨立國家,所以喺國籍上嚟講,我地都只可以係中國籍.話自己係香港人而唔係中國人,根本就唔合邏輯,我只可以話呢人係自欺欺人.
另外有人攞住本BNO,就當正自己有英國籍,呢人唔止可笑,仲好可悲添.人地大英帝國根本就從來都冇當過你係子民,你又試吓攞住本BNO返祖家,入唔入到境都未知.難為人仲日夜掛念住事頭婆,以大英遺民自居.哈哈,係遺民呀,不過係遺棄個遺囉.
我當然明白有好多人不滿中國政府或者鄙視國內同胞,因而唔想做中國人.不過唔認自己係中國人,只係一種心靈上嘅自慰,唔會起到任何實質作用.夠薑就搞革命,推翻中國政府,呢個係積極嘅做法.不過我就打死都唔信香港有人夠膽咁做.嗰班所謂民主鬥士,其實同門口狗冇乜分別,淨係識得喺屋企吠.搞革命呢預咗要犧牲嘅,當然係冇佢地份啦.消極嘅就學吓古人風骨,隱居深山,採薇而食.如果班友真係做到不食共粟,不飲共水,我都會欣賞佢地有吉屎.講到尾,最可行嘅辦法都係搞移民.香港勝在夠自由,要走嘅話絕對唔會有人阻止你.移民去英美加澳紐呢民主國家自然就一天都光晒啦,成日匿埋喺屋企自慰有鬼用咩,咪盞搞到自己腎虧!
唔認自己係中國人都算嘞,友仲要喺度指手畫腳,成日話中國要點要點,呢樣我就最睇唔過眼.如果唔係中國人,中國點衰都唔關你事啦.再講,既然唔係中國人,根本就冇資格干涉中國嘅內政.呢班友真係有病,準確嚟講係思覺失調.一方面認為自己唔係中國人,而另一方面又要盡中國人嘅義務去促進中國民主,咁唔係思覺失調係乜?
最後,我想俾個忠告呢班人,有病就要即刻睇醫生,唔好俾個病惡化成為妄想症.如果思覺失調變成妄想症,後果真係可大可小架.以為自己係救世主都仲好,最多係俾人笑吓啫.萬一妄想自己係超人,以為披住張床單就識飛,隨時會連命仔都冇埋架!
6 則留言:
對對!香港認賊作父的人真的不少.我也常說人是要有風骨的,厭惡共產黨的就不要接受共產黨給香港的好處,東江水不要喝了,大陸給香港的種種優惠也不要享了,乾脆移民了罷!回覆刪除
班友好似係精神分裂,精神就鬧內地,肉體就取盡好處!回覆刪除
laulong,回覆刪除
香港人以利益為先,總之有奶便是娘,所以認賊作父一都唔出奇.不過自從回歸以後,大英帝國根本就冇任何益過香港,反而掠水就有份,睇吓本天價BNO就知啦.奇就奇在仲有咁多人誓死效忠,你都咪話香港人唔念舊!
佛爺:
哈哈,呢班友真失敗!佢地注定一世都唔會明白乜叫做愛嘅最高境界,即係靈肉一致!
BNO最冇用.其實英國政府好鬼衰,拿加拿大護照都要申請工作簽證,就算加拿大嘅head of state喺英女皇都冇用!回覆刪除
我覺得呢個係“國民身份”危機至真,回歸前我話自己係“香港人”,因為我明明唔係“英國人”,回歸後我想話自己係“中國人”,但又冇資格拿中國護照,真係唔知點算好!回覆刪除
不過,而家填啲乜表物表,我都係填“中國”(雖然我只得特區護照),咁多年之後,我已經習慣.
eric,回覆刪除
又唔可以話英國政府衰喎,佢都係保障番自己國民嘅就業機會啫.至於BNO,我都覺得冇鬼用,免簽證嘅地方唔夠特區護照多,仲要鬼死咁貴!
SKII,
哈哈,其實特區護照都係中國護照嘅一種啫,係特殊中國人嘅身份象徵嚟架!


text:
老城 必去景點及奧托堡附近酒店推介
奧托堡附近酒店預訂
累積 10 晚,送 1 晚
仲可享精選酒店神秘優惠價
老城必去推介 - 奧托堡
想去 老城 自由行?等 Hotels.com 帶你玩盡 老城奧托堡 啦!留意我地文章,話你知去老城 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋老城奧托堡 附近有咩酒店,等你更加容易計劃行程,慳返酒店來回景點嘅時間.
老城奧托堡 自由行
去得老城奧托堡 自由行最緊要一定係揀啱日子去.一啲熱門景點例如,老城 嘅 奧托堡,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
老城奧托堡 交通
想去奧托堡 暢順無阻濟,最好就係出發前,睇清楚老城奧托堡 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
老城奧托堡 必食必買攻略
老城奧托堡一直都係旅遊熱門地點,去到老城奧托堡,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
福拉晨 必去景點及弗雷興地鐵站附近酒店推介
弗雷興地鐵站附近酒店預訂
累積 10 晚,送 1 晚
仲可享精選酒店神秘優惠價
福拉晨必去推介 - 弗雷興地鐵站
想去 福拉晨 自由行?等 Hotels.com 帶你玩盡 福拉晨弗雷興地鐵站 啦!留意我地文章,話你知去福拉晨 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋福拉晨弗雷興地鐵站 附近有咩酒店,等你更加容易計劃行程,慳返酒店來回景點嘅時間.
福拉晨弗雷興地鐵站 自由行
去得福拉晨弗雷興地鐵站 自由行最緊要一定係揀啱日子去.一啲熱門景點例如,福拉晨 嘅 弗雷興地鐵站,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
福拉晨弗雷興地鐵站 交通
想去弗雷興地鐵站 暢順無阻濟,最好就係出發前,睇清楚福拉晨弗雷興地鐵站 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
福拉晨弗雷興地鐵站 必食必買攻略
福拉晨弗雷興地鐵站一直都係旅遊熱門地點,去到福拉晨弗雷興地鐵站,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
南昆斯費里 必去景點及福斯鐵路橋附近酒店推介
福斯鐵路橋附近酒店預訂
累積 10 晚,送 1 晚
仲可享精選酒店神秘優惠價
南昆斯費里必去推介 - 福斯鐵路橋
想去 南昆斯費里 自由行?等 Hotels.com 帶你玩盡 南昆斯費里福斯鐵路橋 啦!留意我地文章,話你知去南昆斯費里 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋南昆斯費里福斯鐵路橋 附近有咩酒店,等你更加容易計劃行程,慳返酒店來回景點嘅時間.
南昆斯費里福斯鐵路橋 自由行
去得南昆斯費里福斯鐵路橋 自由行最緊要一定係揀啱日子去.一啲熱門景點例如,南昆斯費里 嘅 福斯鐵路橋,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
南昆斯費里福斯鐵路橋 交通
想去福斯鐵路橋 暢順無阻濟,最好就係出發前,睇清楚南昆斯費里福斯鐵路橋 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
南昆斯費里福斯鐵路橋 必食必買攻略
南昆斯費里福斯鐵路橋一直都係旅遊熱門地點,去到南昆斯費里福斯鐵路橋,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
《2009年初秋北海道自駕之旅》- 第五天(2) – 天然温泉 灯の湯 ドーミーインPREMIUM小樽,小樽運河,堺町通
見到海代表就黎到小樽啦
今次北海道之旅嘅住宿都好滿意,而今晚係小樽住果間係最滿意嘅一間,呢間酒店叫天然温泉 灯の湯 ドーミーインPREMIUM小樽,不過想叫得簡單D都唔知點叫,佢係日本其中一間集團式酒店dormy inn係小樽嘅分店,今年6月先啱啱開張,仲係做緊promote,7,200円,好抵.
可能間酒店太新,所以GPS唔識去,差D又俾佢點左去第二度,好彩一早睇左地圖,知間酒店就係小樽駅對面,所以改為去小樽駅,好易搵到.
天然温泉 灯の湯 ドーミーインPREMIUM小樽就位於JR小樽駅對面中央通路口,好方便.
天然温泉 灯の湯 ドーミーインPREMIUM大堂
入左門口先係洗手間,而廁所同浴室就係右手邊,睡房要推開前面個門先見到
睡房內嘅寫字枱同電視機
張床size比一般大
房入面個窗望出去就係小樽駅
灯の湯 ドーミーインPREMIUM嘅其中一個賣點係係佢二樓有一個大浴場,雖然唔係真正嘅溫泉水,但係裝修好靚好有特色,浸落都好舒服架.
灯の湯 ドーミーインPREMIUM嘅停車場,係自動泊車果種,即係駛架車入去,熄車之後人出返黎,然後部機會轉走架車果種,泊一晚要1000円.
天然温泉 灯の湯 ドーミーインPREMIUM樣樣都好,但有一樣就有待改善,就係員工嘅英文水平,成間酒店似乎冇一個人識英文,連單字都唔多識,check-in時想問清楚點攞返架車,但攪左好耐都冇辦法溝通得到.最後唯有由得佢,等取車先算.原來係泊車時職員會用張卡紙寫低你車牌同名,然後自己將卡紙交俾reception,想出車時再向reception攞返張卡,咁就會有人去車場同你整返架車出黎架啦.
攪掂check-in之後都接近3點半啦,所以爭取時間即時出去玩.雖然由酒店行去小樽運河都好近,不過有架車係度冇理由唔好好利用.由酒店出車兩分鐘就到小樽運河.
小樽運河淺草橋傍嘅小樽運河食堂,係佢側邊有塊空地可以免費泊車架,如果自己開車過去,可以好好利用,不過地方唔係太大,可能旅遊旺季時好難有位
小樽運河淺草橋
小樽運河
其實小樽運河真係冇咩好睇,唔可以用靚字來形容.雖然對大街果邊都仲算企理,但係對碼頭果邊就好似工廠區,灰濛濛,冇咩生氣.
行完小樽運河,下一站就去堺町通行街街.堺町通係一條步行街,有好多賣紀念品嘅店鋪,以玻璃製品為主,另外亦有唔少食店同埋賣糕點嘅鋪頭.呢條街雖然細細條又唔長,不過係度行街感覺好舒服.堺町通係可以單向行車架,不過因為行人太多,所以車輛都行得好慢,如果開車黎附近有好多收費停車場.但係如果由小樽運河行過去堺町通都係好近,主要嘅商店集中係小樽浪漫館至童話十字路口一段,大多數店舖都係下午6點左右關門,所以要多D時間行就要趁早啦.
呢度就係堺町通
堺町通上唯一一間街邊即燒海鮮店
北菓樓係小樽好出名嘅糕點鋪
呢個就係北菓樓最出名嘅樹輪蛋糕 – 妖精之森
呢間係小樽另一間出名嘅糕點鋪LeTAO,其實係我地酒店樓下都有一間分店.
LeTAO最出名嘅係呢隻芝士蛋糕
小樽堺町郵便所
呢度就係童話十字路口
待續. . . . . .


text:
查瓜拉馬斯 必去景點及查瓜拉馬斯高爾夫球場附近酒店推介
查瓜拉馬斯高爾夫球場附近酒店預訂
累積 10 晚,送 1 晚
仲可享精選酒店神秘優惠價
查瓜拉馬斯必去推介 - 查瓜拉馬斯高爾夫球場
想去 查瓜拉馬斯 自由行?等 Hotels.com 帶你玩盡 查瓜拉馬斯查瓜拉馬斯高爾夫球場 啦!留意我地文章,話你知去查瓜拉馬斯 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋查瓜拉馬斯查瓜拉馬斯高爾夫球場 附近有咩酒店,等你更加容易計劃行程,慳返酒店來回景點嘅時間.
查瓜拉馬斯查瓜拉馬斯高爾夫球場 自由行
去得查瓜拉馬斯查瓜拉馬斯高爾夫球場 自由行最緊要一定係揀啱日子去.一啲熱門景點例如,查瓜拉馬斯 嘅 查瓜拉馬斯高爾夫球場,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
查瓜拉馬斯查瓜拉馬斯高爾夫球場 交通
想去查瓜拉馬斯高爾夫球場 暢順無阻濟,最好就係出發前,睇清楚查瓜拉馬斯查瓜拉馬斯高爾夫球場 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
查瓜拉馬斯查瓜拉馬斯高爾夫球場 必食必買攻略
查瓜拉馬斯查瓜拉馬斯高爾夫球場一直都係旅遊熱門地點,去到查瓜拉馬斯查瓜拉馬斯高爾夫球場,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
引言回覆:
其實你係有道理~
但係無可否認fc飛啲位好大機會啲位近啲嫁喎...(就算唔係好位起碼都應該好過公開位啦
中,中下,同下之分)
我係無所謂...但係同我一起睇個日本朋友自從上次live fighter座好前之後拒絕座公開位= =
所以我要就他...
爬完樓我覺得你好大誤解囧...FC飛不等於有好位置
雖然我都只係去過兩次...但係兩次都係FC抽票既(第一次係我朋友會籍,第二次係我自己FC會籍)
RED SIDE個場我既位置係1階北C14列
幾乎離舞台最遠但係最近出入口,奈奈個樣望大電視就最清楚
FEVER有日我係2階添
FC既飛可以係好位置...亦都可能唔係好位置...話明係抽
其實真係人人平等...有機會親身去現場睇真係唔好介意咁多
尤其是係DOME呢場.
而且老師都答左你
引言回覆:
最後講多次
我一直都話,今次個場太大
真係唔應該咁執着個位
一來估唔到佢舞台o係邊,screen會點擺,就算你俾我任揀一個位我都冇信心可以揀到一個真係好既位(真實例子,FORMULAさいたま結果係アリーナB C仲好過アリーナA,因為奈々成日行左去後面,但呢D唔到當日冇人會知)
二來所謂「好位」(=距離個台夠近既位)可能好少……雖然我未去過dome class會場只係靠睇相去估
而且場地咁大
我相信好多人都係預左去睇比平日更加細粒甚至咩都睇唔到既奈奈
但都係決定會去
btw...最重要既一點
我個人覺得今次去係參與一項盛事..係去支持奈奈
位置呢D野..要介意的話都真係唔好介意係呢次一個咁特別既場地
因為根本無人知結果係點,亦都無人可以答到你所講既好位置係邊度
最後..我都係新人一名
都係個人既感覺同諗法
同ak一樣..如果令到閣下不快我願意道歉


text:
如果問大家用10美元可以做到啲咩,可能大家會覺得只係一餐飯嘅價錢,如果話俾大家聽用10美元可以買到一座喺加勒比海嘅豪華渡假村,但條件係要放低香港嘅一切飛去個邊照顧同打理呢個度假村,大家又願唔願意呢?
唔係講笑,卡薩卡考科考生態探險旅館(Casa Cayuco Eco Adventure Lodge)嘅美國主人,分別係35歲同33歲嘅Dave同Suzanne,正計劃出讓佢哋係巴拿馬博卡斯德爾托羅(Bocas del Toro)建立嘅Casa Cayuco,不過佢哋就唔係以價高者得嘅方式出售,而係以賣奬券嘅方式舉行一個抽奬活動,一張奬券就承惠10美元.
可能大家聽到都會覺得難以置信, 不過對於呢對夫婦嚟講,Casa Cayuco有着與別不同嘅意義.喺五年前,Dave同Suzanne決定唔再跟隨約定俗成嘅人生方向進發,佢地上網搵到Casa Cayuco正開放出售,於是將家當變賣,放棄美國嘅企業工作,帶着七個行李喼嚟到呢一個地方,重新開始.一開始嘅時候,島上面由於脫離電網嘅範圍,所以每晚只有大概幾個鐘頭可以依靠發電機供電,面對着同大城市完全唔同嘅生活環境,Dave同Suzanne憑着自己嘅努力將Casa Cayuco大力改造成生態探險旅館,吸引越來越多嘅遊客.
參與今次幸運抽奬嘅贏家會獲得擁有24個床位嘅渡假村,包括四個獨立小屋,一間主人小屋,兩間小屋套房同一間空調豪華套房,依家嘅Casa Cayuco已經擁有自己嘅碼頭同由茅草覆蓋嘅陽光露台,仲有廚房,通訊塔,洗衣房同三條長23英尺嘅動力船.
不過對於呢一個幸運抽奬嘅贏家,Dave同Suzanne都有佢哋嘅堅持,佢哋希望新嘅主人可以繼續僱用現有嘅14名土著,同時繼續建設同維護度假村嘅生態.
至於Dave 同Susan?佢哋就決定帶着個女Mina 展開新一輪嘅冒險之旅,佢哋希望可以搵到一個相類似嘅環境同地方開發佢哋嘅新事業,如果大家都想改變一下現狀,不妨買返張奬券碰吓運氣都好 ,不過前提係,你係咪準備好放低香港嘅一切?
Casa Cayuco奬券售賣: https://winthis.life/index.aspx
用$10美金可以換到一座咁靚嘅度假村,但要你放低而家有嘅一切,又肯唔肯呢?
Dave同Suzanne用咗五年時間將呢個渡假村打造成受歡迎嘅旅館.
Dave同Suzanne用行動提醒大家,只要有心永遠都唔怕遲.
all from Magnus News Agency
相關文章
(立即讚好)全新 Yahoo 旅遊 Facebook 專頁
Yahoo 旅遊以全新樣貌登場,Facebook 專頁當然同時煥然一新!立即讚好,每日睇盡旅遊新資訊!


text:
同性戀
同性戀又叫做同性向,係指對相同性別嘅人產生性吸引或愛慕嘅一種性取向.而有呢種性傾向嘅人,叫做同性戀者.同性戀有時亦可以用來描述同性性行為,即係指同性成員間發生嘅性行為,而唔理參與者嘅性取向係點.同佢相對嘅有異性戀,雙性向,無性向.
同性戀作為人類文明嘅一個組成部分,有悠久嘅歷史.但係直到19世紀嘅現代,呢種同性社會成員之間嘅行為同關係先至被認為係一種穩定嘅性取向.1869年,Karl-Maria Kertbeny喺一份反對普魯士反㚻姦法小冊子上面首先創造咗「Homosexual」一詞.1886年Richard Freiherr von Krafft-Ebing開始喺佢出版嘅書《性精神病態》(Psychopathia Sexualis)入邊用呢個詞.從Krafft-Ebing開始,同性戀開始變成一個研究同辯論嘅題目.但係有一種觀點就認為,同性戀作為一種現代概念,喺唔同時代有唔同嘅含義,係無辦法直接一一對應為現代嘅「同性戀」嘅.譬如古羅馬嘅「愛者」同「被愛者」嘅關係同現代嘅「同性戀」可能係唔同嘅.
同性戀曾經被病理學認為係有得醫嘅,但現代就將佢放喺生物學,心理學,政治學,基因學,歷史學同埋性行為以及性認同嘅多元文化呢個更大範圍上來研究.
目錄
詞源學[編輯]
西方辭源[編輯]
單詞「Homosexual」(同性戀)來自希臘文嘅前綴homo-(相同嘅)同埋詞根sex-(性).最早喺出版物用呢個單詞嘅係Karl-Maria Kertbeny.19世紀末,德意志帝國頒佈新憲法,當中嘅143條(之前為175條)規定對發生男性同性性行為嘅人判監一到四年.Karl Maria Kertbeny以匿名寫文批評並抵制呢部法令,並首次創出單詞「Homosexuality」,用來替代當時廣泛使用嘅帶有貶義色彩嘅「㚻姦者」(Pederast)一詞.之後,Richard Freiherr von Krafft-Ebing響佢1886年寫嘅一本書《性精神病態》,進一步討論同埋用呢個單詞.而19世紀嘅精神學通過根據個人性格來分類嘅傳統,亦都令「同性戀」呢個概念不斷被豐富並最終發展出「性取向」呢個概念.喺今日,西方好多語言都有從Homosexual衍生出來嘅單詞.而響英文當中,由於呢個單詞Homosexuality根源於精神病學,並且係非常正規嘅表達,所以好多同志都唔接受被叫做Homosexuals,而更鍾意用另外一個已經廣泛使用嘅單詞Gay.而呢個單詞,亦係粵語指稱同性戀嘅一個詞源.
Gay本身係一個隱諱語,原來嘅意思係「感覺快樂嘅」,「令人高興嘅」.19世紀,妓女開始被戲稱為Gay women,與此同時社會上將嗰啲游手好閑嘅花花公子稱為Gay.20世紀初,美國嘅部分同性戀者開始用Gay呢個詞作為自己自身嘅標簽,以區別響病理同臨床上被廣泛使用嘅單詞Homosexual.到咗20世紀60,70年代,美國同性戀團體強烈要求各個媒體喺報道同播放涉及同性戀消息嘅時候用Gay替代Homosexual.作為回應,Gay呢個單詞先至開始逐漸被媒體接受同使用.但實際上,呢個係一個好漫長嘅過程.譬如一直到1989年,美國主流媒體之一嘅《紐約時報》先至最終接受Gay呢個詞.
響西方,而家一般用Lesbian來稱呼女同性戀者.呢個單詞源於古希臘一個小島嘅名Lesbos.呢個小島位於愛琴海,土耳其西北部沿岸附近,多石山,係伊奧利亞人嘅一個重要居住地.公元前7世紀,Lesbos島以抒情詩人聞名,響呢啲詩人當中,最出名嘅係女同性戀詩人薩福(Sappho).Lesbian本來係指居住喺呢個島上邊嘅人,但係響薩福以後,Lesbian呢個詞有咗新嘅注解.19世紀末,醫學界開始用Lesbian去指同薩福有同樣性取向嘅女性.由嗰陣時開始,Lesbian開始包含女性同性戀嘅含義,開始被廣泛應用.
中文辭源[編輯]
響中國古代,無「同性戀」呢個稱呼,而係用更為隱晦嘅表達,譬如:
- 「斷袖」:語出《漢書·佞幸傳》.漢哀帝同董賢訓覺,董然賢壓住咗皇帝嘅袖,皇帝唔忍心嘈醒佢,斷袖而起.
- 「龍陽」:《戰國策·魏策》入邊記載龍陽君係魏王拂枕席.
- 「餘桃」,「分桃」:彌子瑕同衛靈公分桃而食.
其他譬如「男風」(亦寫做「南風」,因為男同性戀盛行於南方),「走旱路”等等都係婉指男同性戀現象.
響現代中文口語入邊,經常用「同志」來稱呼同性戀者(但係喺正式場合下,呢個詞嘅原意唔變).另外重有粵語從英文單詞Gay吸收嘅稱謂「基」,「基佬」,但係呢個詞通常有唔好嘅意思.帶有貶損意義嘅單詞重有譬如「玻璃」,「兔子」等.喺一啲地區嘅方言入邊,重會將男同性戀者叫做「飄飄」.另外,因為李安嘅電影《斷背山》奪得奧斯卡後,「斷背」亦開始用來稱呼同性戀者.而隨著網絡同埋同性戀酒吧嘅出現,更多嘅中文詞彙喺同性戀社區出現.呢啲詞彙通常係非同性戀社區嘅人唔知嘅.譬如喺台灣,Motss(Member Of The Same Sex)通常使用響BBS上邊.
喺女同志當中,「頂」或者「T」係指特質傾向於陽剛,或鍾意作男性化/中性化裝扮者(「T」來自英文嘅 Tomboy,但「Tomboy」嘅本義並冇同性戀嘅意思);「底」或者「P」指裝扮,行為,氣質陰柔嘅女同志(又稱為婆).台灣女同志文化中嘅T/P之分,相當於西方嘅Butch/Femme.「婆」呢個詞在最早是相對於T而來,指「T嘅老婆」.但近年來,婆嘅主體性已經逐漸浮現,用以泛指氣質較陰柔者.Uncle指年長嘅人;呢個詞起源於1960年代,係女同志用來對長輩嘅尊稱.喺中文入邊就稱呼「哥」,例如「張哥」,「金哥」.至於「拉子」,「拉拉」或「蕾絲邊」指女同性戀者(由 Lesbian 諧音而來),最早出現喺台灣作家邱妙津嘅女同志小說《鱷魚手記》入邊,於1990年代開始喺台灣流行.
而男同志亦有一套名詞同埋用語.例如台灣同志文化術語裏面比較普遍嘅用語係「C貨」,係由英語「Sissy」同埋「Nancy」衍生出來,指氣質陰柔嘅男同志.Macho Queen(金剛芭比)指外貌非常陽剛,身型健壯,但隱約有陰柔特質或動作同埋諗法嘅男同志.另外,類似女同性戀者嘅「T」同「P」,台灣男同戀者一般亦分為「哥」(普通亦稱為「葛格」),「弟」(亦稱為「底迪」)兩種角色.但兩者主要嘅差別並唔係女性化或男性化嘅程度,而是保護及依賴兩種概念.但一般嚟講,個區分係唔明顯兼且無確實定義嘅.
社會[編輯]
- 內文: 社會對同性戀嘅態度
社會對待同性戀嘅態度隨住時間同地點嘅唔同而有好大分別,從鼓勵社會中嘅所有男性成員發生同性關係到認為同性行為為罪惡;從喺法律上嚴厲對待同性戀者,甚至判處死刑,到給予同性戀者完全平等嘅地位.
好多國家都唔阻止成人之間自願嘅同性性行為.有一啲地方更進一步承認同性伴侶間嘅權利等.而有啲國家或地區就會嚴格限制呢種權力,包括對發生呢類行為嘅人處以極刑,好似伊朗或尼日利亞部分地區呢啲穆斯林原教旨主義地區.
出櫃[編輯]
- 內文: 出櫃
「出櫃」一詞係來自英文單詞Coming out.呢個術語用來表示一位同性戀者正式向外界公開自己嘅同性戀性取向.通常來講,出櫃會分為三個階段.第一個階段就係「認識自己」,以及對同性關係嘅認同.通常呢個過程叫做「自我出櫃」.第二個階段就係指同性戀者決定向其他人,譬如屋企人,朋友,同事或同學等.呢個階段最早可能喺11歲嘅時候就會發生,但亦有人到咗40歲或之後先至會意識到.第三個階段通常係指以同志身份公開生活.喺當今嘅美國,好多人會係高中或者大學嘅時候出櫃.但係喺呢個年紀,由於佢哋對其他人嘅唔信任,特別佢哋喺嘅性取向並無得到社會嘅接受,通常會連佢哋嘅父母都唔知情.
藝術同文學[編輯]
同性之間嘅愛情通過文學同藝術得以保留.喺西方文化中,男同性戀嘅印記可以追溯到藝術嘅根基,遠達古希臘文明.荷馬嘅《伊利亞特》被認為係以表達兩個男人之間嘅愛情為主旨.帕拉圖嘅Symposium亦都令讀者有呢方面嘅聯想,喺某啲地方甚至表現出男同性戀間嘅愛情優越過異性戀嘅愛情.歐洲同性之間嘅戀愛傳統一直持續到米高安哲羅同埋達芬奇時代.從文藝復興開始,男女同性之間嘅愛情喺西方嘅視覺藝術當中仍然係一個常見嘅主題.
喺伊斯蘭文化中,表現同性愛情嘅作家有Abu Nuwas同Omar Khayyam.而被稱為「世界上第一部真正嘅小說」嘅日本名作《源氏物語》亦有呢方面嘅記述.喺當代嘅日本,一種被稱為㚻嘅次文化動畫主要集中描繪男同性戀者.而通常呢啲漫畫嘅作家係女性,呢一點同西方嘅情況唔一樣.
響20世紀,Noel Coward同埋David Bowie將同性愛情帶入西方流行音樂入邊.亦係到咗呢個時候,女同性戀愛情文學先至從古希臘詩人Sappho之後嘅沉默時期,通過歌手,作曲家同埋詩人開始再度形成規模.
響1990年代,好多美國電視喜劇開始出現同志角色.1997年,Ellen DeGeneres響情景喜劇Ellen中扮演女同志出櫃嘅嗰集係美國曾轟動一時,並帶來呢部喜劇片嘅最高收視率.但係之後收視率就不斷降低,並最後取消.但係好快,響1998年至2005年期間,另外一部喺NBC電視台播出嘅《威廉同格雷斯》變成一部描寫男同性戀者日常生活最成功嘅一部情景喜劇.
戲劇作家創作咗好多膾炙人口嘅同性愛情劇,比如田納西·威廉斯嘅Cat on a Hot Tin Roof同Tony Kushner嘅Angles In America.同性戀主題亦頻繁出現喺百老匯嘅音樂劇中,比如A Chorus Line同埋Rent.2005年,華人導演李安嘅斷背山獲得國際認可.而呢部電影嘅成功,被認為係美國同志權利運動嘅一個里程碑.
領養[編輯]
暴力[編輯]
喺美國,根據美國聯邦調查局嘅報告顯示,2004年度喺差館備案嘅仇恨案件中,有15.6%係針對性取向方面嘅.而當中有61%嘅個案係針對男同性戀者[1].1998年,一位同性戀學生Mattew Shepard被仇殺嘅案件係美國最著名嘅案件之一.
而家,重有一啲國家對發生同性性行為嘅人判處死刑,比如伊朗,毛里塔尼亞,尼日利亞,巴基斯坦,沙特阿拉伯,阿聯酋同埋也門[未記出處或無根據].歷史上亦有一啲國家判處同性戀死刑,包括Constantine時期嘅羅馬帝國,納粹德國同埋塔利班時期嘅阿富汗(1996年至2001年).[未記出處或無根據]
人類學[編輯]
研究同性戀社會結構嘅研究人員調查咗唔同時期唔同社會唔同嘅同性關係以及呢啲關係嘅模式同埋區別.佢哋將呢啲社會歷史學嘅變化分為三個唔同嘅類別:[2][3]
人口分佈[編輯]
- 內文: 性取向人口分佈
要研究同性戀響人口嘅分佈係一件困難嘅事情,因為缺乏可信賴嘅數據:
- 關於個人感受或私人活動嘅統計通常係唔準確嘅.受訪者通常會避免做出社會,提問者或者佢哋唔鍾意嘅答案;
- 研究必須包含一啲關乎或者無關同性取向定義嘅特徵.有同性性欲望嘅人群可能比實踐呢啲欲望嘅人多,而實踐同性欲望嘅人可能比自身認定自己性取向為同志嘅人多;
- 響對性活動嘅調查入邊,受訪者可能對咩係「性行為」有唔同嘅睇法;
目前一啲關於同性戀所佔人口比例嘅研究根據唔同嘅估計會有唔同嘅結果,而根據著名心理學家佛洛伊德嘅講法,每個人或多或少亦有同性愛嘅傾向.所以,同性戀所佔嘅真正人口比例,到目前為止並無真正嘅答案;有啲鼓吹異性戀嘅人士認為呢個比例大概係介乎1%到4%,但係另一位性愛專家金賽就喺《金賽報告》指出,美國有37%嘅男性曾經喺同另一位男性嘅接觸中達到不同程度嘅快感;而喺另一個研究入邊,美國國家意見調查中心報告話淨得大約0.7%嘅美國男性認為佢哋係絕對嘅同性戀者(睇注腳1).好多喺美國同歐洲進行嘅隨機調查趨向於認為喺過去有過同性性行為經驗嘅人嘅人數佔8%左右,而淨得同性性行為經驗嘅人只佔2%左右.
金賽以後,大量大規模嘅跨文化調查始終顯示人群中嘅同性戀比例少於金賽所宣稱嘅,呢啲調查涵蓋隨機抽取嘅上萬個對象.但係,不同嘅報告都會因為測試者嘅隱瞞而產生偏差.而不同嘅差異廣大嘅資料通常被人引用,譬如:
- 斯密斯1991年對國家民意調查中心報告進行分析後表示到18歲,有5.9%嘅活躍男性有過男性嘅伴侶,但係「18歲以後,淨係得1%嘅人係同性戀,4+%嘅人係雙性戀」.
- 由Christopher Bagley同Pierre Tremblay於1998年做嘅研究表示13.5%嘅男性「報告話有一定程度嘅同性戀」包括「自己聲稱嘅重複計算嘅同性戀(5.9%)同/或雙性戀(6.1%)」.
- NHSLS報告表示18歲以後嘅人群中同性戀佔4.9%.
通常來說,反同性戀者引用嘅資料通常顯示同性戀嘅比例係1%,而由同性戀活躍分子引用嘅資料就將近10%.
動物界嘅同性戀現象[編輯]
- 內文: 動物性行為 同 動物同性現象證據一覽
同性性行為的確喺動物王國中發現,特別係社交嘅物種.尤其係海鳥,哺乳動物,馬騮同人科.同性性行為已經喺大概1500種動物身上發現,而其中嘅500種已經良好㩒記錄咗落嚟.佐治城大學(Georgetown University)教授Janet Mann特別噉理論化咗動物同性戀現象,至少喺海豚中,同性性行為係進化嘅好處,可以最小化種內嘅侵略,尤其喺雄性中.
法律[編輯]
- 內文: 全球同性戀法律
而家,響有啲文化入邊,同性戀仍然被視為「非自然」同埋非法嘅.響一啲穆斯林(例如伊朗)同埋非洲國家,同性戀甚至係會被判處死刑.譬如最近一單被廣泛報道嘅案件,兩名青少年,Mahmoud Asgari同埋Ayaz Marhoni由於被人發現響度進行同性性行為,而響2005年被絞死.
婚姻同民事結合[編輯]
目前全球一共有6個國家同埋美國一個州嘅政府認可同性婚姻.荷蘭響2001年首先合法化同性婚姻,成為全球第一.而家響比利時,加拿大,南非,西班牙同埋美國嘅麻薩諸塞州,同性婚姻都得到政府承認.以色列嘅最高法院裁定該國認可響其他國家嘅同性婚姻,但係同性婚姻響當地仍然係非法嘅.
而其他國家,包括歐盟嘅大部分國家,就立法允許民事結合.呢種關係畀同性戀伴侶同其他異性戀夫婦相似嘅法律權利,包括繼承同埋移民.好多斯堪的納維亞國家(丹麥,挪威,瑞典,冰島,芬蘭除咗法羅群島)都通過咗民事結合法律.而響美國,承認民事結合或者家庭伴侶關係並提供幾乎所有婚姻權利嘅州有加州(2000年),佛蒙特州(2000年),康涅狄格州(2005年)同埋新澤西州(2006年).承認民事結合或者家庭伴侶關係並提供部分婚姻權利嘅州有夏威夷(1996年),緬因州(1999年),俄勒岡州(2007年),華盛頓州(2007年)以及哥倫比亞特區(2001年).
其他法律議題[編輯]
- 就業歧視指喺就業方面嘅歧視行為,包括喺僱傭,晉升,工作分配,評比,賠償金以及各種類型騷擾等方面嘅歧視.響美國,「好少法令法規,習慣法同埋判例法將基於性取向嘅歧視認為係非法嘅」.
- 住房歧視
- 㚻姦法
- 仇恨罪行
- 性傾向歧視立法
社會服務[編輯]
政治[編輯]
軍役[編輯]
宗教[編輯]
基督教立場[編輯]
基督教普遍反對同性戀行為,對有關同性戀睇法嘅最重要聖經依據係《羅馬書》1:24-27.經文咁講:「所以 神任憑他們,逞著心裡的情慾行污穢的事,以致彼此玷辱自己的身體.他們將 神的真實變為虛謊,去敬拜事奉受造之物,不敬奉那造物的主,主乃是可稱頌的,直到永遠.阿們.因此 神任憑他們放縱可羞恥的情慾,他們的女人,把順性的用處,變為逆性的用處.男人也是如此,棄了女人順性的用處,慾火攻心,彼此貪戀,男和男行可羞恥的事,就在自己身上受這妄為當得的報應.」 《羅馬書》1:20說明神創世嘅秩序係明明可知嘅,男女先至係必然嘅配對(亦參考《創世記》2:18-24). 基督教人士認為有同性戀行為嘅人往往係俾情慾所支配咗,做神唔鍾意嘅事.新舊約聖經亦都一貫視同性戀行為為罪,引用嘅聖經經文係《利未記》18:22及20:13),認為同性戀行為本質係違反神創造嘅秩序,違反自然同人性.基督教人士認為人如果只有同性戀傾向,而冇行為,咁個傾向對人只係一種試探,一種困惑,都唔算係罪.當然有同性戀傾向或行為嘅人仍然可以依靠神嘅恩典改變佢哋嘅性傾向.即使於一段好長嘅日子都改變唔倒,只要認罪悔改就冇問題;正如「貪心」係一種罪,信徒信主認罪悔改後可能仍然會喺一段相當長嘅時間入面改變唔倒貪心嘅行為,但仍然可以得到赦免,唔使因為「貪心係天生傾向」而將「同性戀行為有罪」改定成「同性戀行為冇罪」.
基督教中都有支持同性戀者嘅釋經者,佢哋認為《羅馬書》1:24-27保羅所指嘅係嗰個時代流行嘅豢養孌童,即係男人對小童嘅㚻姦,而唔係成人之間同意下嘅同性戀行為.戀童係羞恥嘅行為,因為咁樣係權力唔平衡嘅行為,連現今同性戀者都反對.基督教中反對同性戀行為嘅人對呢個講法嘅反駁係:保羅已經講明反對同性戀嘅原因係違反神創造人嘅原意,理據並非權力唔平衡.另外,唔少早期希臘羅馬嘅文獻顯示當時社會都同樣反對成年人之間嘅同性戀行為.基督教中支持同性戀行為嘅人再反駁嘅理據係:保羅喺呢道定罪嘅,係指嗰啲明明本身係異性戀傾向,但係又做出同性戀行為嘅人,因為咁係違反本性(性傾向).基督教中反對同性戀行為嘅人再反駁嘅理據係:如果咁講都通嘅話,其他聖經反對嘅性行為又係咪可以按同樣邏輯推理,自認有嗰啲特殊性傾向而合理化呢?保羅指嗰啲人「慾火攻心,彼此貪戀」,其實就係指雙方俾對方吸引,雙方同意之下,俾情慾牽引而做嘅同性性行為,咁就係保羅同樣反對嘅.其實保羅所指係違反上帝創造「性」嘅目的(v.20),而唔係指違反個人本身嘅性傾向.
總體講,雖然聖經視同性戀行為為罪,但係聖經亦話基督係愛每一位嘅,包括每一位同性戀者,甚至喺每一位重係罪人嗰陣時就為人而死.(《羅馬書》5:8)成為信徒愛心嘅榜樣,按住真理愛世上每個人.
關於同性戀嘅理論[編輯]
歷史[編輯]
參考[編輯]
- ↑ http://www.fbi.gov/ucr/cius_04/offenses_reported/hate_crime/index.html
- ↑ Homosexualities (Worlds of Desire: The Chicago Series on Sexuality, Gender, and Culture) (2002) p.2
- ↑ "Queering Anthropology" (published in Theo Sandfort e.a. (eds) Lesbian and Gay Studies, London/NY, Routledge, 2000) [1]


text:
我喺呢度住咗超過十年,從來未塞過坑渠.樓上以前上幾手都係日本租客,亦冇試過話需要通渠.自從兩年前搬咗家香港人嚟,已經係第二次塞坑渠,咁當然係佢地有問題啦.舊年通渠嗰鑊,樓上戶主曾經講過大概情況.佢話每次洗衫,當洗衣機去水嘅時候,啲水連埋污糟嘢(例如飯粒)就喺渠口谷番出嚟.連飯粒都有,咁當然係個賓賓懶,洗碗之前冇處理好啲剩飯剩菜,乜都沖晒落星盤,先會搞到塞坑渠啦.當時我已經同樓上講,要求佢叫個賓賓小心啲,唔好再乜都沖晒落星盤,費事大家麻煩啦.點知事隔一年,而家又嚟多鑊,真係俾佢激爆!
不過激氣還激氣,始終都要俾佢搞囉.師傅上到嚟,我就順便問吓一年塞一次係咪好過份.點知佢嘅答案竟然同芳姐一模一樣,真係懷疑佢地係咪夾過口供.佢話如果晚晚煮飯,真係好易會塞渠,尤其是印度人,可能煮嘢用油比較多,大約半年就要通一次.咁講法,我咪要酬謝神恩,好彩樓上嗰家唔係印度人?!都唔知真定假,我夠差唔多晚晚煮飯啦,又唔見我塞渠?我又再八吓通一次渠收幾錢,原來都唔平,要成三千幾蚊.真係唔明樓上點諗,就算唔介意麻煩到樓下,搞到自己破財都唔好啦,如果個賓賓唔聽話咪炒咗佢囉.
雖然唔使我落手做啲乜嘢,不過搞足兩粒幾鐘,霸佔咗廚房同客廁,部通渠機又轟轟聲嘈住晒,都咪話唔煩.卒之等到師傅話搞掂,檢查過廚房同客廁嘅牆身地板都尚算乾淨,先叫做一天光晒.點知師傅啱啱走咗,入客廁一睇先發覺大鑊,馬桶底竟然多咗一大堆類似沙石嘅黑色污糟嘢.咁就即刻試吓沖水啦,點知完全沖唔走.雖然呢啲嘢我都搞得掂,不過冇理由要自己落手啫.拿拿林打電話落樓下叫芳姐截住個通渠佬,叫佢上嚟搞番掂篤蘇州屎.條友上到嚟,睇完之後竟然若無其事咁話:「鐵銹嚟啫,唔會塞廁所嘅.」真係俾佢吹脹,我都知道唔會啦,沖得走自然唔會塞,沖唔走亦冇機會塞囉.問題係嗰堆嘢沖唔走,好似成日都有篤屎喺個馬桶度咁,個廁所以後仲點見得人呢?!而且清理埋嗰堆嘢,根本就係佢嘅責任,呢啲人真係唔鏟都冇天理啦!本來諗住又要有排搞,點知條友二話不說,即刻踎低伸手入馬桶.挖吓挖吓,竟然挖咗好大堆出嚟,要兩隻手掌拼埋先兜得住.睇見佢嘅專業精神,我都無話可說,真係唔好意思再鏟嘞.
今次叫做煩完,但係唔知樓上幾時又會整多鑊,我都覺得好無奈吓.點解樓上做咗啲唔合理嘅嘢,樓下竟然要一齊承擔後果呢?我絕對同意候任凸首嘅講法,香港真係有住屋問題.如果人人都有house住,就唔使再俾樓上煩啦,咁至係真正嘅安居樂業囉!


text:
最近天氣凍咗好多,好多人出街都會戴返條頸巾,我最近條「新歡」係喺大阪買嘅雷文克勞頸巾,不過比起由女朋友親手織嘅溫暖牌就差好遠.如果我有女朋友織條頸巾比我,唔好話戴,我淨係望到都覺得暖笠笠.
好多人一到咗大時大節記念日就會四出搵份禮物比另一半,特別喺情人節直頭好似燒得愈多錢先愈愛你:送花愈多愈愛,食得愈豪愈愛,送禮愈貴愈愛,恨不得你將今個月甚至今年份糧都洗哂落依一日.大家好似忘記咗送禮最緊要心思,而「親手」就係花心思嘅最好證明.無論係織一條頸巾或者整本屬於你地嘅相簿都好,當中嘅價值唔係用錢可以計到,收嗰個人當下嘅驚喜同感動真係筆墨難以形容,就算我話開心過中頭獎都唔過份.戴住條頸巾,睇返大家嘅合照,屬於兩個人嘅回憶一下子返哂嚟,依種閃光真係冇邊幾個頂得順.眼見男朋友為咗情人節準備得咁辛苦,花啲心思整件禮物回禮當多謝佢都唔過份吖係咪?
好多時男人唔需要自己女人用幾多錢去買嘢比自己,佢地需要嘅只係你願意為咗佢付出.煮一餐飯嘅時間,織條頸巾嘅時間,將啲相剪剪貼貼嘅時間,男人要嘅安全感未必要你時時都陪住佢,而係知道你願意為佢付出小小時間,花多小小心思就好足夠.好多女人唔明點解咁多男人咁著緊女朋友識唔識煮飯,但對男人嚟講一返到屋企就有住家飯食其實有一種莫明感動,單單從好多男人都會影低女朋友煮嘅嘢食放上Facebook放閃就知餐飯有幾重要.佢唔介意你煮得唔多好食,個湯落得太多鹽又或者雞翼甚至冇調過味,因為有你嘅愛心喺入面,食嘅飲嘅每一啖都甜到入心.
男人心中嘅溫暖牌其實就係任何女朋友願意為自己去試去做嘅嘢.佢地唔介意最後收到嘅實唔實用,美唔美觀,因為佢地喺成品當中搵到你為咁佢嘅滿滿心意.只要擁有你個心男人就別無他求,男人,其實就係咁簡單.
圖片來源:網絡取材


text:
雖然呢條球例係比賽球員必讀,但一般波友識埋都冇壞嘅.
球例六(1)「熟讀球例」
附例第一條講到每個球員有責任知道球例同埋進行比賽嘅方式,費事罰嘅時候有得賴話唔知有條咁嘅例或者話唔識計而計錯分.
球例六(2)「讓桿差點」
喺有讓桿嘅比賽中,球員要將自己嘅差點清楚表明.若然係Match Play,球員就要喺開波前同對手互相確定大家嘅差點,以決定邊個洞要讓或受讓幾多棍,而球員若果「死人燈籠」報大數,隊高自己差點而左右讓桿嘅數目,咁就對唔住嘞,可以執包袱走人,即係Disqualified咗.
Stroke Play嘅情況差不多,祇不過係球員要確保交番張計分卡前將自己嘅差點填上,冇填同報大咗個後果都係一樣:Disqualification,真係要認真小心.
球例六(3)「準時埋堆」
附例第三條規定球員要喺大會指定嘅時間開始比賽,而除非有大會准許,否則球員唔可以喺比賽中途轉過另一個Flight,而違反咗呢條附例嘅後果自然又係「打柴」(Disqualification)啦.
呢度有個附註對啲失魂魚或者有啲用,就係若果球員雖然錯過咗法定開波時間,但係遲唔多過五分鐘就到達咗開波地點,咁有冇得救呢?當然大會可以按球例三十三(7)所賦予嘅權力算數唔罰,但若然大會又唔認為有理據可以算數唔罰嘅話,咁就中間落墨,都俾你打,不過Match Play就第一個洞當輸,Stroke Play就罰兩棍,算夠義氣啦.
球例六(4)「球僮權責」
附例第四條規定球員喺任何情況下祇可以有一個球僮,唔係就又要拜拜,即係Disqualification.咁你可能會問,去東南亞打波,好多時見一個球員有兩個人跟住,一個褙棍,一個擔遮,咁點計先.根據Decision 6-4/5,咁係可以嘅,擔遮嘅並唔算係球僮而係Outside Agency.
仲有就係球僮喺場上犯咗乜野球例都係入晒個球員數,所以想做球僮,波打得唔好都唔緊要,起碼就要刨熟球例,免得累老細.
球例六(5)「球的疑惑」
球員有責任使用合符規定嘅波,並且應該喺個波上面做記號以資識別.但係好奇怪,呢條附例並冇罰則,即係話你個波冇做記號都唔使罰個喎.
球例六(6)「埋單計數」
呢條附例講Stroke Play比賽要點樣收科,試想辛辛苦苦打完場波,若果唔識埋單計數衰收尾就真係好唔抵.不過唔抵還唔抵,真係有PGA試過咁樣High咗野架,所以跟住呢四點都唔好掉以輕心呀:
(a)首先,大會委任嘅Marker喺球員打完每個洞後都要同球員核對桿數然後記低,並且喺打完場波之後喺計分卡上面簽名然後交俾個球員.
(b)跟住球員就應該核對清楚每個洞嘅成績(有乜爭議就要喺呢個時候同大會搞清楚),確定Marker簽咗名之後再喺上面加簽然後將計分卡儘快交回大會.呢個過程有乜冬瓜豆腐(例如唔記得簽名就交番張卡咁啦)就好大鑊,分分鐘「打柴」.
(c)球員將計分卡交番大會後就唔可以再有任何更改,呢點應該唔難理解啦.
(d)球員有責任確保計分卡上面每個洞嘅成績正確無誤,若然有任何一個洞所紀錄嘅桿數比實際打出桿數低(例如打咗五棍填咗四棍),咁就對唔住嘞,又要「打柴」.不過,若然個洞所紀錄嘅桿數比實際打出桿數高(例如打咗四棍填咗五棍),咁就冇咁大單,蝕少少用紀錄嘅桿數計囉.
呢度有一點幾有趣,就係加總數同減差點呢啲加減數係大會嘅責任,所以即使球員手多多加埋俾佢但係加錯咗數都唔使罰嘅.
球例六(7)「慢條斯理」
對於慢打呢個咁具爭議性嘅問題,喺呢度都係講得幾求祈下,剩係話球員唔可以唔適當咁延遲打球或者唔適當咁延遲去下一個洞開波,初犯就罰兩棍(Stroke Play)或者輸洞(Match Play),再犯就「打柴」,但點至算唔適當延遲(Undue Delay Play),就留番俾大會訂定具體指引,例如大會可以定明一場波,一個洞,甚至打一棍最多可以用幾多時間.若然大會有訂定咁嘅指引而比賽又係打Stroke Play,咁罰則就可以更改成初犯罰一棍,二犯罰兩棍,三犯至要「打柴」.
球例六(8)「暫停繼續」
呢條附例水蛇春咁長,講比賽暫停同再繼續嘅程序,比較少用,長話短說,有乜遺漏,自己執生.
(a)呢度話除咗四種情況下,球員唔可以暫停比賽,除非:一就係大會叫暫停,二就係有閃電嘅危險,三就係有球例上嘅爭拗要等大會定奪,四就係有其他好好嘅原因(例如中暑咁啦),但惡劣天氣就寫明唔係好嘅原因嘞.冇好嘅原因而暫停比賽嘅後果又係要講拜拜.不過,喺Match Play中雙方同意暫停而又冇唔適當咁延遲賽事就唔使罰.
(b)當大會暫停比賽,個洞仲未開波打嘅就唔可以打,而打緊嘅就可以選擇打埋打緊果個洞至停.而大會喺有危險嘅情況下可以要求所有球員無論個洞打完未都即時暫停比賽,唔聽話,叫咗暫停仲繼續打嘅又係要「打柴」.
(c)比賽因為(a)段嘅原因暫停嘅話,除非係大會叫暫停,球員至可以Mark波之後將打緊個波執起.唔係嘅話,就千祈唔好亂咁執起個波.因為冇大會批准而執起個波,除非有好好嘅理由,否則要罰一棍架.
(d)到比賽再繼續番嘅時候,球員之前喺邊度暫停,就喺邊度繼續打落去,若然個波或者個Marker俾風或者水整走咗,就喺最接近原先嘅位置擺番個波或者Marker,然後繼續比賽.
無名


text:
到底 Marvel 邊個角色有機會拍獨立電影?
到底 Marvel 邊個角色應該拍獨立電影?雖然 Marvel 已經有哂咁多英雄電影嘅時間表,但係又有邊個會估到 Marvel 突如其來嘅安排呢?所以每一位電影嘅配角,都有機會好似《黑豹》咁成為獨立電影嘅主角!我哋今次就揀咗六個人氣角色,包括:冬日戰士,飛隼,紅女巫,黑寡婦,洛基,同小樹人,分析邊個最大機會成為獨立電影嘅主角!
先同大家講明今次嘅評論係基於角色嘅個人魅力,能力上的發展及應用以及背景故事可發揮的空間所考慮,以下將會由最大機會嘅人物開始講起.
第一名:冬日戰士
係《美國隊長2》中大放異彩嘅冬日戰士,憑著一隻鐵臂及高火力武器,重創神盾局局長;當中喺天台單手接美國隊長鐵盾一幕亦留下深刻印象.單論個人魅力嚟講,冬日戰士自己亦可以擔起大旗當正做主角.
而就能力嘅發展嚟講,冬日戰士除咗超人體質同埋鐵臂,係無其他能力嘅.就正正係因為咁.觀眾對佢唔會留下固定嘅印象,造就更多可觀嘅動作場景,例如冬日戰士手持小刀同隊長係橋上面打鬥個一場戲.至於故事發展方面,冬日戰士不論喺《美國隊長2》之前,或者《美國隊長3》之後,都有好多嘅發展空間.喺《美國隊長3》過後,冬日戰士鋼臂被毀,相信獨立電影可以交待其後發展,加上佢喺漫畫中與美國隊長有千絲萬縷嘅關係,所以無論如何,Marvel 都會好好交待冬日戰士嘅事~
第二名:黑寡婦
其實一早就有黑寡婦出獨立電影嘅消息架喇!不過一直都未有進一步落實,根據施嘉莉祖安遜親自回應,問題在於落實嘅時間.因為Marvel 每一個計劃都需要幾年時間,如果拍得成已經係Marvel宇宙嘅第四階段,一黎可能會同第二,第三階段嘅角色爭拍獨立電影,二黎可能演員本身都怕著唔落緊身衣喇.但客觀黎講,不論係角色形象,或係劇情上嘅發展都非常適合拍獨立電影.
第三名:紅女巫
作為萬綠叢中嘅第二點紅,人氣不下於黑寡婦嘅紅女巫,自自然然成為榜上三甲之一.雖然紅女巫本人曾表示拍獨立電影嘅機會不大,但係憑著紅女巫的人氣,加上角色設定上紅女巫既係avenger又係mutants,如果拍得成獨立電影將會衍生更多嘅合作機會.如果有獨立電影,如無意外就一定係講House of M.
至於其他幾名就集中講啦.雖然其餘三位都有足夠嘅人氣,但係可以發揮嘅劇情似乎有限.例如洛基嘅故事本身已經喺《雷神3》&復仇者聯盟3(假如有)到完,加上Marvel 從未為奸角拍過獨立電影,所以大家要好好珍惜見到洛基嘅機會喇.而飛隼雖然每一集都有新裝備,但係人氣上未及以上咁多位,加上故事上由退役軍人到成為飛隼都係大銀幕上出現,所以係之後都應該繼續成為助拳嘅角色.而最後嘅小樹人行可愛路線,同Marvel 拍獨立電影路線相距甚遠,所以應該會係成為官方短片嘅主角.
到最後會唔會有人問點解無提過鷹眼呢?
文:六仔
( MOVIE6 熱話 )大家知唔知~ MARVEL 漫畫第一代「 銀河守護隊 」成員!


text:
重要一提,我深信只要係好嘢,話之係乜,買得平又肯坐貨,長綫就實賺到錢.相反,過去十年如果響金市出出入入,唔肯坐定定,但trading技術又唔夠好,一樣會輸錢收場,或者只係賺得蠅頭小利.每個人都要為自己投資决定負責,同枱食飯,各自修行.
問題一: 點解要買黄金?
答案;如果個問題係十年前問嘅,答案可以係黄金以經跌咗好多,或者係市場開始對無錨貨幣失去信心(即所謂貨幣危機)等等.上網揾關於哩個題目嘅嘢有排睇.不過十年過後嘅今日問番相同嘅問題,雖然以上嘅答案都仍然啱,但有一個答案就簡單直接好多:因為黄金依家係處於一個牛市!
順帶一提,要抗衡通脹唔一定要買黄金,大原則係只要買D供應增長低於貨幣供應增長嘅資產就得, 買樓買股都可以抗通脹.但係萬一貨幣危機出現,咁黄金就一定跑贏九條街.
Question two: Why do you think gold is in a bull market?
Answer: Don't think, LOOK!!!
問題三: 咁牛市都有完嘅一日,我又點知黄金依家唔係到咗頂呢?
答案;牛市到頂,必須有大量投資者參與,成為一種全民運動 (諗吓2000年嘅internt bubble就知何謂全民運動).雖然報紙三日唔埋兩日就講吓D金價,但反黄金嘅言論都唔少啝.問吓自己,你身邊又有幾多人買咗黄金(或貴金屬)嚟投資呢? 答案好大可能係冇,最多一個起兩個止,但係絕冇可能係多於三個!莫講話散户,機構投資者都買得唔多啦!都唔夠多人玩,咁點爆呀!


text:
二話不說,呀哥呀芊即刻除鞋跑咗入去玩
多個小帳篷俾小朋友可以捐入去創造自己的小天地,呢個呀芊好似D汪汪狗咁,走入去霸番個地盤先
D玩具「堅」唔係「流」喎,枱上面全部都好益智有助小朋友動動腦筋,促進思考及腦部發展
呀芊設計了獨一無二的「林亞珍」眼鏡
而呀哥就設計咗隻唔知係"雀"定"龍"嘅機械人
另一邊牆上安置了許多玩具齒輪,真係要動動頭腦,真係可以一個拖帶所有齒輪推動
仲有想攪Party活動包場都得,因為地方夠大,又有獨立房間,連開放式廚房都有
最吸睛不過一定係波波池中的氹氹轉飛船
想瞓喺上面等人推...得
想落地推人哋...又得
最後家長最擔心的清潔問題,以前聽唔少人講,就係話波波池其實可以好污糟,但係依家已經冇呢個講法,因為見到 DREAM ROOM 特意採用「ZOONO」生物科技消毒及專業消毒洗波機,如果講到明就一定可以放心玩
呢個瀡滑梯仲要好刺激,唔同出面其他場地的「絕」住哂,我都知「絕地」係會「無事」但係一D都唔好玩嘛.有見及此,老闆都要做條斜D夠好玩的瀡滑梯
仲有幾支發射炮在遊戲卡周圍
仲有彈彈馬玩
不過都唔及呢個氹氹轉,轉個頭又上番去俾人轉
呀芊話玩到頭痛,咁梗係啦呀小姐...
俾人推完見頭暈,都係落番地做推人嗰個
波波池兩邊都有個好特別嘅設施,一邊有屋子造型的大小洞,小朋友可以將波波掉進去,考考自己眼界
另外一邊則有大小二象,大象下有個位置可以俾人玩伏匿匿真係一流
(幼兒小木屋)適合 0-2 歲 這個就啱 BB 不過,因為絕對唔驚外面較大的小朋友衝衝撞撞,所以媽咪同寶貝喺呢度玩就最安全
其他設備都幾完善,有一個BB車停放區,大家可以放心推埋BB車上嚟玩.鞋櫃,Locker唔少得,好細心的仲有哺乳室同育嬰間,仲要有提供熱水開奶,真係餵奶換片冇難度.同時設有兒童廁所,唔駛同大人共用厠所.
店舖面積
約5,000平方呎
場地人數上限
約160人


text:
四探蛇嶺之後今次係三探彩德村.頭一趟帶了三腳架.遇到石屎牆加高欄桿,平時將一隻腳隊出欄杆,令三腳架伸前既方法用唔到,縮短兩隻腳擺上牆又唔夠高,結果侷住手持影幾張就走.跟住走去鴨記搵咗支好出名既八爪魚腳架.結果用咗一次就貢獻堆填區,穏定性超級差.抓住欄杆唔跌部相機落街都得既,要構圖就唔駛旨意,郁來郁去毫無實用性可言.原本打算搵人做個蝦公碼之類既東東.不過應該會幾大份,熱情又冷卻下來.
終於在網上見到這個產品,只係一塊小鋁板加條布帶.再加個小雲台,就算唔用擺定喺相機袋都唔會有乜負擔.
而且係靠重物拉緊,磨擦力等於磨擦系數乘以垂直壓力,即係只要件嘢唔難,壓力夠大的話,抓着力可以係無限大,終於順利碼上了彩德村的欄桿.
起初有點擔心它的穏定性,事實上只要欄杆夠硬淨,冇人碰觸條欄杆,同普通腳架係冇乜分別既,這類相機處於接近水平位置既構圖,20秒影夜景都冇問題.
再來試試佢既極限,就係向下角度影,我相信塊版係冇問題的,要擔心既係個小雲台,果然係有點勉強,會好似微距用腳架咁,鎖緊嗰吓相機會跌低小小,要估佢跌幾多,冇辦法做到好精準既構圖,亦證明已接近負重極限,而且要多留意個雲台螺絲.尤其係要旋轉部相機的話絶對要鬆晒個雲台先好,轉完之後亦要檢查有冇轉鬆到部相機,否則好容易轉鬆咗部相機而不自知導致照片模糊.總結來講最大好處係唔重,作為後備都好,普通腳架用唔到或者唔俾用既話,有佢可能就係有同冇既分別喇.


text:
初生的時候BB 的便便水D好定硬D好咖
-
係唔係飲人奶同奶粉都唔同咖?
-
SHAN
O岩O岩好同埋最緊要日日有囉
-
APPLE
呀B幾大?
-
而家2個幾月
-
Priscilla
冇詬話水D定硬D
基本要日日有,如果唔係都要隔日
加上要去得順,一條條就最好
-
BI
咁佢飲緊咩奶
-
nanarabbit
BB係食人奶定奶粉?飲人奶便便會稀D,飲奶粉便便會係較軟身同有形狀,如果發覺BB便便唔係咁可以試下食D益生菌.
-
sallyandbrown
其實只要BB便便唔係太谷住,就唔洗太擔心.但如果谷住谷住,食d益生菌都幫到手ga,我好多FD 都有俾BB食.同埋我見佢地都繼續KEEP 住俾BB食ga!!
-
GIGI
呀b食緊illuma d 便便幾靚,日日都有又係軟身既
-
係日本牌子黎咖
好難買咖
咁通常日本野都好D咖嘛
-
BI
日本野都唔一定O岩你小朋友咖
如果想便便順,可以揀D有水溶性膳食纖維
S26都OK!
-
blueblueon
人奶同奶粉係有分別架! 我仔仔之前食人奶便便就稀d, 轉左奶粉之後就硬d, 有時仲谷得幾辛苦.. 不過後尾我比biostimes隻益生菌佢食, 而家d便便明顥冇咁硬
-
cytm2121
@blueblueon 有邊隻益生菌好? 吸唔吸收到咖?
-
sosobobo
@cytm2121 我仔仔食緊biostime果隻丫, 我估吸收到掛, 因為d便便真係改善左好多


text:
預備寫呢篇文章之前,要指一指引D家長先!以下全是本人立場,我講我自己做事作風咋下,大家睇完千祈唔好學,哈哈!
話說11月尾感恩節,呔仔同細細因為唔同學校嘅關係,呔仔放多細細三日假期.呢D咁嘅情況,細細一定扭架啦!點解哥哥唔使返學佢要返呢?!咁我就同佢講,佢可以3日之中選1日唔使返學,但其餘兩日就要乖乖地返學,唔可以再扭計.而其實我會同佢咁講,係因為上星期細細老師已經問哥哥唔使返學,細細會唔會都想放假呢? 老師知我一個湊兩個,如果哥哥唔使返,可能細細都跟住放埋假算喇,但我回覆老師佢會返學嘅.
另一樣野大家未必知嘅,係呔仔今年9月開始返緊既小學,係政府規定要返學嘅13年免費教育.而細細讀呢兩年Pre-School,係我另外比錢佢返既私人學校,預備佢正式返學可以容易跟上進度,始終我地響屋企全中文,如果完全無比佢地接觸,怕佢地5歲半先返學會難適應.因此,細細嘅學校都幾寬鬆的,放假不是問題.
咁當日細細選擇左星期一 (即第1日) 跟哥哥放假,我一早打返學校問老師,老師話OK,比佢跟哥哥放假玩下.咁我見放假喇,梗係帶兩隻野去睇早場,平D又唔使同人迫嘛!正當大家卜友都好開心細細可以跟哥哥放假,仲有得睇戲咁發達之際,其中有一卜友就留左個言:「壞榜樣」.
雖然我知道佢係善意,但睇到佢嘅留言,我都有一刻問過自己,我係咪呔細嘅一個壞榜樣呢? 我係咪要迫細細喊住返學,要狠心D同佢講佢學校係要返學,唔可以放假.定還是好似我同佢嘅協議,佢放一日假,另外兩日就要開開心心返學呢? (而細細真係守承諾,之後兩日無再扭) 係,我選擇左後者.其實話我係壞榜樣都無錯嘅,我從來都唔覺得自己係一個好榜樣.基本上我都係有左呔仔細細之後,先至覺得自己唔可以再咁任性,要盡量做好自己,等兩個仔明辨是非.有時教佢地,自己會有矛盾,會有好想咁做但又唔可以嘅時候,而陪小朋友成長,亦係自己另一個嘅成長.
老老實實,我唔係一個鍾意跟規矩做野嘅人,我由細到大都鍾意做D古怪野,比較我行我素,所以好多時呔仔細細做嘅事,我好明白佢地.哈哈!當然唔係話會做壞事,但我一定唔係守紀律嘅學生(可能老師覺得係,但我私底下唔係的).香港讀中學時Day6走堂,即係課外活動簽個名就走左去坐麥記,蒲Yes!Station果D呢,二樓課室掟書包落街呢招係好經典!去到美國讀高中就好玩喇!我地返返下學會走去搭個半鐘車行好遠嘅Mall,渣車去金門橋扮遊客影相,又或者去另一間學校搵朋友,潛入人群扮該校學生食免費lunch,勁好笑!仲有最好玩嘅一定係幾個人衝學校後門逃走,D警衛又肥又論盡唔知追得邊個,又唔認得我地D唐人樣,我諗鬼佬眼中我地個個一樣樣架啦!哈哈!之後上到大學,又係經典!JoJo Cafe食早餐,齊腳就返學校點個名,之後開檯打牌.但大家要注意一點喎,就係無論我地平時點hea法,要讀書考試時係好有分吋,個個大學畢業.返學除左讀書考試外,點樣平衡到喪玩喪走堂但又光榮地畢到業都係一種訓練黎架!我地玩還玩,唔會影響大局嘅!又老實講丫,無大學畢業嘅朋友而家搵錢多過我地啦,所以大家唔好睇得讀書太重,一個人嘅品德修養永遠最重要!!
我同意作為父母真係要做一個好榜樣比小朋友學習,但呢樣野係咪只在於返齊學? 跟足規矩唔可以有偏差? 咁自己嘅想法呢? 創造力量呢? 正如我自己,如果讀書時係個乖學生,每日準時返學放學,努力讀書優異畢業,日後我諗起讀書嘅時光係咪就只有書本呢? 又,如果讀書時係咁刻板既話,可能我嘅性格又唔係而家咁有趣,咁熱愛生活.每個人行嘅路都唔同,乖學生當然值得讚揚,但偶爾無傷大雅地破壞一下規矩,都係一件樂事黎架!^^


text:
普通文員仔要包埋沖咖啡?
-
boboob
最近見左份新工,返工主要都係跟下單,處理下d文件野再加少少admin工作
間野都係細公司來既,所以好多時都係要一腳踢,但係返工冇幾耐老細竟然叫我沖杯咖啡比佢飲
但係係完全冇沖咖啡既經驗,又唔係好識用部咖啡機,唔知點解搞到d咖啡渣跌到成地都係
老細見到即刻黑哂我臉,其實我又唔會做秘書,唔識沖咖啡都好合理姐?
-
fance
唉見到你個post我就諗起上次幫老細沖咖啡唔小心比熱水碌到隻手
佢嗰個咖啡機係d好舊既款來,我真係唔係幾識用
-
mmimi
見工嗰陣冇講明工作範圍咩?雖然我都明有時老細叫到冇得say no
好在我老細平時沖咖啡都係自己來,唔會叫人幫佢
-
冇所謂啦
工作唔好太計較,唔係下下要寫明先至做,沖coffee 都係少事,唔識學到識,做多做得好,老闆會記住,學左自己一生受用,多個機會去學自己工作以外的事
-
十廾廾
老細有陣時都會叫我幫佢沖杯咖啡,但係因為公司用緊部scott咖啡機都幾易用
入完豆,撳粒制佢就會全自動磨豆同調製,好快就出到杯咖啡,所以基本上都冇咩技巧
我又唔介意幫老細斟茶遞水既~
-
myboss
咖啡事小,睇下你有無 common sense 事大.


text:
一失蹤就失蹤左4個月.新工作叫做終於穩定左,不過最近就忙到七彩同攰到痴線.一至五日日都唔夠訓,到左weekend就喪訓補眠!其實我好想放假好想去旅行呀!對上一次已經係年頭嗰次喇!希望過左九月可以放返個長假啦!
Weekend除左喪訓休息之外,敷mask都係我其中一個休息嘅環節.呢排我比較中意有天然成份嘅護膚品,呢類產品令我塊面泛紅嘅情況會比較少.所以mask我都大部分揀天然成份.其中最常用就係Lush嘅mask.以下係一啲我用過同用緊嘅產品:
1. 朱古力新地新鮮面膜 – 佢話有深層清潔,清除黑頭粉刺,收細毛孔功效.但我覺得效果唔算好好,不過陣朱古力味真係好香,凍敷上面係好舒服加上陣香味唔好理佢有冇功效都可以令心情即時變好!
2. 藍莓新鮮面膜 – 有抗氧化同舒緩暗瘡嘅功效.抗氧化對於我呢啲中女好緊要!呢隻我覺得幾好,敷完即刻見到塊面光左同白淨左!
3. 海藻玫瑰面膜 – 有鎮靜敏感,紓緩降紅功效.我就係聽到話可以降紅所以先試佢,其實都ok嘅,不過我覺得佢潤左啲我麻麻地,同埋其實我發現佢其他mask我用完都唔會紅所以我就冇特登再買佢用.
4. 薄荷清爽面膜 – 我相信呢個係佢地既皇牌無人唔識.佢深層清潔嘅功效我覺得比朱古力好,鼻上面嘅毛孔即時乾淨左.敷嘅時候薄荷涼涼地非常舒服,敷完之後塊面乾淨左最重要係佢冇令我泛紅同完全冇乾嘅感覺!大愛❤❤❤
5. 黑夜天使洗面膏 – 呢個係我嘅最愛!其實我唔係用佢黎洗面我用黎做身體磨砂.我本來係想買佢地嘅身體磨砂,但好唔中意隻味所以冇入手.跟住店員妹妹介紹我用呢隻,一試就愛上!首先佢係冇乜味,睇落一堆乾泥咁要加少少水捽到變泥漿先用到,其實有啲「呢hea」,濕左之後佢泥入面有啲木炭粒就可以用黎磨紗,但我建議真係輕輕磨就好喇因為都幾粗粒太大力真係會痛.但因為佢有牛油果油所以用完係一啲都唔乾仲要係好滋潤好滑!
另外仲有一隻mask一直用緊我覺得幾好,就係台灣嘅Annie’s way果凍面膜.好多人話用完敏感但好好彩我冇事亦都冇乜泛紅,所以已經用緊第二罐喇.平時我放入雪櫃,沖涼時厚敷佢,好神奇地用完佢啲黑頭粉刺即時標晒出黎,塊面仲要真係可以即時白一度!雖則佢話佢地都係有天然成分但我其實都唔係好肯定佢有咩,同點解可以咁神奇!曾經同朋友講起佢問會唔有螢光劑架但上網查過好彩佢唔喺列上我都放心繼續用了.


text:
今日同我前世情人拍住拖去嘉道理農場, 因為近近地天氣又好! (不過太好, 熱死人) 哥哥就同媽咪留喺屋企畫畫做功課!
我哋喺元朗搭64K去到嘉道理農場落車,
今日帶咗好耐冇出動既BB車,
在巴士上既乘客好好人, 見我抱住芊芊, 又要搬架BB車,
所以幫我手搬架BB車落去, 一放芊芊落BB車, 佢就醒咗
行番上少少經過安全島行過去對面就是了
可能今日真係太熱, 所以農場好少人
Photo by iPhone 5s
Photo by iPhone 5s
我差唔多12:00到, 完全唔駛排隊!
成人1位$30, 呀芊唔駛錢!
呢度有觀光巴士, 如果大家唔想行的話可以俾錢搭巴士遊覽
Photo by iPhone 5s
Photo by iPhone 5s
因為天氣太熱的關係. 我哋入場之後就去咗小食亭(素食亭),
我哋叫咗杯豆漿飲, $17有D貴,
聲稱無糖豆漿, 飲落都還OK, 唔會好似外面買的無糖豆漿超難飲
芊芊雙手拎起大大杯既豆漿, 飲得好滋味!
跟住嚟個招版笑容! 帶點蠱惑~
素食亭外吊住好多個唔同大細既松果,
旁邊見到有棵植物, 唔知橙色個D係果實定咩咩嘢,
芊芊拎起樹枝就篤落去
仲叫我去聞吓佢...
好啦, 飲完杯豆漿, 個人涼番少少....
準備去親親大自然啦
沿路見到有朋友喺度寫生
咁曬我就真係畫唔到喇
呢個邊個嚟架?! 咪就係嘉道理先生囉!
沿路行上去會有洗手間, 大家要去就依家好去喇,
如果唔係上到去要到昆蟲館先會有厠所
嚟到爬行動物觀賞台, 次次嚟親呢度都睇唔到嘢,
今日真係人好少, 所有動物都出番哂嚟, 仲好近tim!!
咁大條蜥蝪, 起初我以為係鱷魚,
芊芊以為係恐龍!
另一條爬咗上陸地!
跟住佢就爬咗入去個桶度, 唔知係咪裡面放咗嘢食
再行上條大約20級的樓梯, 就到農場小賣店
裡面賣的有書, 有天然產品及飲品,
因為太熱, 連寫緊Blog 都仲記得呢一日既熱!
我買咗包椰青水飲, OK喎, $10一包, 好清涼好好飲
即係圖中右手邊上面數落嚟第三及四排
芊芊拎埋購物籃當自己喺百佳Shopping
小賣店裡面仲有D地方介紹農場, 長櫈就得2-3張, 所以冇咩位坐,
不過都係志在入嚟涼吓冷氣
你睇吓幾曬,芊芊都熱到話要擔傘呀!
在小賣店隔離就係大肥豬既地方,原來呢度六隻大肥豬都有名,佢哋三公三乸
我哋以前嚟一係好多人圍哂喺前面逼唔到近d睇,一係就d豬入哂去瞓覺
今次又冇人又多豬, 仲有咁啱係佢哋開餐既時侯
我問芊芊佢哋係咩呢,你哋估呀芊點答?
睇完大豬Pat之後我哋就落斜路入去屋裡面避一避暑!
裡面有冷氣有大風扇,可以順便抖一抖
一入到去我哋就見到鹿啦!
起初佢瞓緊覺,匿埋咗係樹蔭下底
跟住隔咗陣,我哋再等一等,就見到佢起身
仲向住我哋呢邊行過嚟,真係好興奮!
呢個角度睇佢好似隻牛,又好似隻狗仔!
繼續向前行見到幅壁畫又真係畫得幾靚!
跟住我哋行到中間,見到蝙蝠呀!以前我哋嚟咁多次都好難睇到佢哋
今次因為冇咩人逼住,所以睇得好清楚!
芊芊見到d咩咁遠跑過嚟話我知呢?
原來係隻超大既野豬!
真係唔捨得離開間屋,因為實在太熱!
所以我哋即刻又去到另外一間屋,
不過今次冇冷氣!係~溫~室~
兩邊門口都棟咗呢兩塊大木牌!
仍然係一個人都冇!
我唔知係呀芊自己搣斷咗條辣椒定係佢喺地下執!
如果係佢搣,嘉道理希望你原諒佢,細路女唔識世界
中間有D木枱木櫈喺度俾人休息,
但係咁熱真係快d離開呢度好過!
早過農場收檔時間!
跟住我哋向山上進發,首先梗係見到好靚靚既Famingo
幾乎次次見到佢哋都係單腳瞓緊覺!
哎吔,跟住見到條好大既鱷魚呀
佢應該係瞓緊覺!但係佢對眼都唔合埋既,好驚囉!
感覺佢好似太肥!定係佢啱啱食咗隻龜落肚
再行高d我哋見到鸚鵡呀,不過佢哋唔叫又唔飛!
佢哋對面個鄰居就唔同,好嘈咁歡迎我哋探佢
之後嚟到爬蟲館,都係諗住入嚟嘆陣冷氣咋!
裡面有好多標本同埋講吓蟻既歷史!
如果真係有咁大隻蟻真係嚇死我!
成個館應該得呢缸嘢裡面既昆蟲係真,佢真係似塊枯葉!
去到爬蟲館呢對面有其他雀鳥同埋又有一隻鹿喺度!
唔係好明點解要將呢幾雀仔同隻鹿放埋一齊?
最後終於行到最高呢個地方啦!有貓頭鷹睇呀
乜貓頭鷹唔係日頭瞓覺架咩?
睇嚟我下次再嚟一定要參加導賞!
轉個彎就落山,沿途會見到個大雞場!
不停有雞叫...我以為太陽出嚟佢哋先會嗌
落到山腳,差唔多近小賣店,有其他雀鳥同埋爬行動物屋!
裡面太黑影唔到!都係d蛇同蛙既標本多!
呢度係豹貓既屋企,但係今日我點搵都搵唔到佢哋!
最後落番去藝舍坐吓!
點知今日冇開,冇得入去涼冷氣tim!
藝舍上面有個靚靚小型荷花池
最後我同芊芊番去小賣店休息吓,同埋餵芊芊食飯,旅程就結束啦!
Photo by CANON 5D Mark III, Len | EF 24-70mm f/2.8L II USM
呀劍評分: 8分
呀劍評語: 嚟過幾次, 今日最開心, 因為人少! 同埋見到好多動物, 仲好近!! 不過老實講, 我覺得比起以前少咗好多動物, 我覺得農場要再增加多點設施及動物, 如果唔係好難會吸引人再嚟!
嘉道理農場 簡介
嘉道理農場暨植物園於1956年成立,當年的目標是向貧苦農民提供農業輔助,幫助他們自力更生.從1960年起,透過植林,樹林的自然生長和防治山火的工作,本園已轉變成主題植物園.從前一片貧瘠的灌木林,現在已變成茂盛的樹林,供遊人參觀及欣賞.
乘搭東鐵/巴士
於大埔墟或太和站下車,轉乘64K巴士往元朗西方向,約20-25分鐘到達一段大斜路最頂處,於嘉道理農場暨植物園門前的巴士站下車.
乘搭西鐵/巴士
於錦上路站下車,轉乘64K巴士往大埔方向,約15分鐘到達一段大斜路最頂處,於嘉道理農場暨植物園的巴士站下車.
乘搭巴士
選乘行走大埔至元朗西的64K巴士,於嘉道理農場暨植物園的巴士站下車.
駕車前往本園
駕車前往本園 由九龍/沙田經吐露港公路前往
駕車出獅子山隧道或大老山隧道後沿吐露港公路,駛往粉嶺方向.至大埔北在康樂園迴旋處轉左入林錦公路,再駛約10分鐘便到達一段大斜路,上斜方向更由單線變為雙線行車.嘉道理農場暨植物園的停車場入口就位於近斜路頂的左方.
由上水/粉嶺前往
沿粉嶺公路駛至石崗/康樂園出口,於康樂園迴旋處第二個出口轉左入林錦公路,再駛約10分鐘便到達一段大斜路,上斜方向更由單線變為雙線行車.嘉道理農場暨植物園的停車場入口就位於近斜路頂的左方.
由九龍經大欖隧道(3號幹線)前往
駕車出大欖隧道後靠左駛至八鄉出口(收費亭後第一個出口),轉入八鄉路,再前駛幾分鐘於錦上路交匯處轉右,一直前駛至林錦公路交匯處,轉右入林錦公路,至石崗迴旋處出口轉入林錦公路(往大埔方向),前方為一段大斜路,再駛約5分鐘,嘉道理農場暨植物園就位於近斜路頂的右方.
由荃灣(荃錦公路)前往
沿荃錦公路一直駛至石崗迴旋處,由出口轉入林錦公路(往大埔方向),前方為一段大斜路,再駛約5分鐘,嘉道理農場暨植物園就位於近斜路頂的右方.
由元朗前往
沿錦田公路駛往八鄉方向,至石崗迴旋處,由出口轉入林錦公路(往大埔方向),前方為一段大斜路,再駛約5分鐘,嘉道理農場暨植物園就位於近斜路頂的右方.
電話
2483 7200


text:
宋姓女孩子起名_姓宋的女宝宝名字_宋姓高分名字大全
宋姓女孩子名字大全
宋灵萍 宋碧欣 宋颖萍 宋萍珍 宋纯颖 宋诗芳 宋然莹 宋雅萍 宋秀悦 宋莹颖 宋秀依 宋乐萱 宋依巧 宋韵然 宋诗玉 宋怡萍 宋巧灵 宋曼文 宋香珍 宋怡碧 宋华珍 宋容玉 宋梅巧 宋容萍 宋玉华 宋欣容 宋丽巧 宋芳彤 宋玉玉 宋悦彤 宋蓉珍 宋萱芳 宋姿纯 宋灵泽 宋筠兰 宋曼莹 宋英语 宋华芳 宋莹岚 宋纯佳 宋萍莹 宋莹灵 宋佳萍 宋怡雅 宋莹容 宋英萱 宋香香 宋秀灵 宋乐容 宋英乐 宋慧芳 宋容秀 宋巧颖 宋乐莹 宋文华 宋巧玉 宋碧慧 宋纯慧 宋碧颖 宋曼心 宋彤心 宋慧灵 宋美颖 宋萱香 宋颖佳 宋玉文 宋诗文 宋美萱 宋萱灵 宋莹文 宋乐莹 宋彤心 宋曼巧 宋巧玉 宋萱颖 宋英莹 宋英碧 宋筠芳 宋悦灵 宋曼灵 宋颖馨 宋英筠 宋诗岚 宋萱云 宋碧蓉 宋灵乐 宋姿姿 宋蓉灵 宋紫乐 宋容馨 宋语珍 宋怡泽 宋彤悦 宋颖佳 宋香依 宋敏语 宋容颖 宋萱芳 宋琇彤 宋诗容 宋英萍 宋香云 宋香萍 宋曼雅 宋萍语 宋兰心 宋灵萍 宋萍碧 宋燕莹 宋蓉容 宋兰乐 宋诗珍 宋英莹 宋敏文 宋萱芳 宋秀英 宋灵颖 宋岚颖 宋秀兰 宋紫彤 宋灵莹 宋莹灵 宋诗文 宋颖兰 宋颖兰 宋灵曼 宋丽玉 宋容萍 宋巧华 宋佳萍 宋莹珍 宋芳丽 宋丽华 宋芳韵 宋灵玉 宋燕筠 宋容秀 宋燕萍 宋萱雅 宋文秀 宋英筠 宋莹泽 宋灵英 宋香慧 宋彤雪 宋香芳 宋馨心 宋容碧 宋曼萱 宋诗纯 宋蓉语 宋英云 宋纯慧 宋莹然 宋美琇 宋莹芳 宋香容 宋岚颖 宋颖秀 宋筠芳 宋欣芳 宋诗玉 宋巧岚 宋琇灵 宋芳慧 宋梅萱 宋萱美 宋丽华 宋颖芳 宋灵莹 宋纯筠 宋灵慧 宋碧语 宋纯萱 宋姿萱 宋英兰 宋泽彤 宋慧灵 宋华乐 宋馨雅 宋灵萱 宋雅筠 宋韵语 宋语容 宋萱纯 宋碧容 宋容玉 宋悦语 宋悦萱 宋乐欣 宋悦然 宋颖语 宋琇巧 宋萍姿 宋纯蓉 宋曼云 宋芳语 宋华心 宋依筠 宋丽珍 宋雪慧 宋岚萱 宋珍颖 宋雪萍 宋颖莹 宋秀华 宋云萍 宋玉韵 宋灵英 宋诗然 宋彤语 宋颖文 宋香容 宋乐华 宋灵紫 宋雪华 宋巧敏 宋莹乐 宋美容 宋琇彤 宋燕乐 宋蓉依 宋然云 宋燕萍 宋巧容 宋容莹 宋曼萍 宋云华 宋悦文 宋姿萍 宋云碧 宋姿琇 宋曼灵 宋韵容 宋颖巧 宋诗纯 宋美怡 宋彤兰 宋英馨 宋欣芳 宋灵颖 宋语文 宋姿华 宋筠容 宋曼萍 宋萍泽 宋姿萍 宋雅萍 宋筠雅 宋颖心 宋莹乐 宋美依 宋燕语 宋馨岚 宋纯莹 宋然萱 宋颖乐 宋丽芳 宋筠韵 宋丽彤 宋英馨 宋英莹 宋芳语 宋英秀 宋英华 宋岚岚 宋筠灵 宋岚云 宋玉语 宋美秀 宋彤英 宋灵巧 宋香彤 宋灵玉 宋颖欣 宋佳珍 宋怡心 宋云萍 宋颖乐 宋心秀 宋诗玉 宋悦然 宋秀华 宋诗芳 宋灵泽 宋萱然 宋美馨 宋萱欣 宋语容 宋慧香 宋美颖 宋丽纯 宋容丽 宋雪莹 宋容玉 宋语莹 宋姿秀 宋语莹 宋紫碧 宋诗然
天道缘温馨提醒:
以上名字仅供参考,真正适合宝宝的名字还需要根据生辰八字的喜用神而定.生辰八字是人生构造的一部分,能推算人命运的好坏,结合名字能起到重要的作用,好的名字能补充命中不足,也可化解命中不利,对人的健康,婚恋,家庭,事业,财富等有着一定的影响,所以给宝宝起名不能随意对待,为了您宝宝的将来着想,请选择权威的命名机构.
关注天道缘首席顾问王莉平师傅,查看更多精彩文章!
每日推送风水运程,命理知识,命名知识,风水布局,人生预测等诸多优质内容.
现在阅读的文章是:宋姓女孩子起名_姓宋的女宝宝名字_宋姓高分名字大全


text:
台港連線 搞出政治風暴,啲土共係咁話參與台灣國會關注香港連線嘅議員搞港獨,雖然台灣國會關注香港連線我無經手,但 台港連線 嘅結盟,係2009年Operation Hong Kong(我一條友單刀匹馬去自由時報借香港嚟反ECFA,協助台灣嘅戰略共同行動)嘅政治結果嚟.作為Operation Hong Kong嘅始作俑者,我只會喺度哈哈大笑.根本係膠都費時俾.
台港連線 都唔怕,因為土共扣帽子扣得太濫
土共一向扣帽子都扣得好濫吓,其實你有少少反對中共,都會被屈係港獨,既然係咁,點解唔去盡啲,真係同台灣綠營取得聯繫.所以呢次土共屈班自決派係港獨,根本係無作用,因為香港人都清楚你班土共乜都上綱上線,你咁鍾意上咪俾啲堅嘢你睇,睇你點回應.依家土共嘅回應,我只能用共產黨語言最常用嘅紙老虎嚟回應.
當然,Operation Hong Kong喺2009年開始執行,並且最終令太陽花學運開花結果,蔡英文政府上台,某程度上都係中共自己搵返嚟,中共喺CEPA玩得十分之得心應手,就想用同一招滲透台灣,即係ECFA,而馬英九喺班賣台嘅台商加持下,梗係全面擁抱中共滲透.我知道鄧小平用香港嚟做台灣示範呢樣嘢戰略無變,所以我倒轉嚟玩,將CEPA啲衰嘢一五一十講番出嚟,喺自由時報狂講香港CEPA有幾仆街,引起台灣綠營同台灣年青全面警覺,呢個係對唔同國家政治同文化深入了解同判斷嘅結果.我學台灣政治唔係跟國民黨果套,我係由綠營論述起家.用歐洲人睇政治至少睇晒鄰近所有國家嘅原則,實務做出嚟.所以呢個講緊係八至十年嘅功夫,你依家土共至暴跳如雷呀,不如呢班蠢才自己照吓鏡先.
我亦唔怕熱普城搶功,因為黃毓民一日只要唔同國民黨撇清關係,熱普城一日都唔會成功同綠營有任何連繫,而黃毓民無條件同國民黨撇甩關係,更加唔好講陳雲同埋黃洋達,所以我打Operation Hong Kong打得好放心.我好清楚,最終會係點嘅一回事.
至於李華明,呢啲匯點派嘅友仔,要投共唔該早少少,反正成個匯點系,都無剩幾多好人喺政界.孫大炮都先勾結大日本帝國,後勾結蘇聯完成佢嘅革命理想,你匯點班友收皮把.


text:
我認!我呢排真係無咩心機打Blog.
其實5應該話無心機,查實係我攪本食譜都經已用盡哂我d腦汁o勒~攪到我做完個"嘩!Box"想寫Blog,但係對住部腦諗嚟諗去都5知想寫乜?你地都知我一嬲好錫自己個腦gar ma,平日係"淋"樓都5會用佢嘅.家下無nana要出食譜,day day開爐不特止,每日我至少要影幾百張相,重要不停咁諗做咩.
嘩~呢幾個月我個腦用左我呢半世人嘅quota呀!
睇諒下我la~簽左約到時嘔5出o野出嚟真係分分鐘會死人gar wor.我同你地一樣希望呢兩個月快d過gar咋!你知5知我有幾多套泰劇未煲呀?
小王子有樣o野驚人,就係無慾無求o勒~
係gar~小王子話食咩我都買比佢食gar,小王子叫我買咩我多數都一定會買gar!
BUT
小王子根本都好少會叫我買o野嘅~玩具又無咩想要,Game一年可能會叫我買一次,小王子叫親都係叫我買書.反而書我未必會買,因為小王子睇書睇得好鬼快,而呢度d書又貴到係完全5合理嘅.所以我情願陪小王子去書局睇就算.
前幾年小王子爸爸買左本ebook比小王子,諗住5洗下下買書咁貴.點知小王子有鋪癮就係睇完ebook之後會叫我買返本書比佢睇,
唓~咁米則係一樣!
上個月暑假o個陣小王子過佢13歲嘅生日,我問小王子生日想去邊?佢竟然話.....
"媽媽!我想去書局呀!"
你地米睇系小王子去書局,因為次次去親佢都好似痴左萬能膠o係對腳度咁,無6﹣8個鐘小王子係點都5肯走嘅.次次我陪小王子去"打書釘"......呀5係~小王子呢種5係叫打書釘,應該係叫做打書椿至o岩.總之次次陪小王子去打書椿我都o係佢隔離真係"合"着左都5知幾多次呀!
跟住我又問小王子生日想食咩?媽媽帶佢去食.點知小王子話要去平時食開o個間Cheap o野度食生煎包,真係吹脹!本來重諗住帶小王子去d特別嘅地邊度食o野gar tim.最後我地同小王子爸爸三個人真係去左食生煎包.
好!正題~
點呀?上次教你地做o個個“情人節朱古力牌”有無整過呀?就快情人節na bor~要表白就趁今次na!hahaha......
為怕你地5只得一個對像表白,所以今日教埋你地整呢個“情人節朱古力杯”,睇怕佢想走都走5出你五指山na!wah hahahaha........
材料:
黑朱古力 100g
鮮奶油(忌廉) 50g
香油 數滴
做法:
1. 鮮奶油用小火或微波爐加熱至微滾,離火.
2. 把朱古力倒入熱忌廉度,用匙羹攪拌至完全溶化.
3. 把香油加入朱古力漿並攪拌均勻.


text:
丙型肝炎
丙型肝炎(粵讀:bing² jing⁴ gon¹ jim⁴,簡稱:丙肝,英文:Hepatitis C)係一種由C型肝炎病毒(hepatitis C virus)所引起嘅病毒性肝炎,嚴重時會導致肝癌[1].
病原體[編輯]
丙型肝炎病毒簡稱為HCV,喺病毒分類上屬於正鏈RNA病毒,早期被認為係造成非A非B病毒型肝炎(non-A, non-B viral hepatitis)嘅主要致病因子之一.於1978年被發現,1989年通過基因技術首次獲得基因組序列.佢係一種45納米大,有外殼,單鏈核糖核酸嘅病毒,屬於黃病毒科中嘅肝炎病毒屬.根據1994年新建立嘅分類系統,HCV可分成六種唔同嘅屬型(Genotype)同30種亞型(subtype).喺歐美同日本主要係第一型為主,第二型以日本,中國居多,第三型喺泰國,新加坡,同部份嘅印度較常見,喺埃及,中東同非洲中部主要係第四型,而第五型同第六型就喺南非同東南亞常見啲.丙型肝炎淨係會感染人同埋猩猩.
傳播途徑[編輯]
傳播嘅途徑為腸胃道外傳播(parenteral transmission),同B肝類似,而最主要嘅傳播途徑係血液同體液.有施打藥物或者毒品習慣嘅人(如共用針頭)通常係得到C肝嘅高危險群,大約70%嘅感染者都有注射毒品嘅習慣.使用唔乾淨嘅器械紋身或者穿窿亦係危險因素.隨住血液檢測進步,開發中國家而家喺輸血後感染HCV嘅風險經已大大降低咗.另外喺美國嘅一項統計結果顯示,輸血者嘅血液喺通過所有血液檢查之後,感染HCV嘅機率係103000分之一.除咗血液傳染之外,HCV亦可能會經由性行為同埋垂直傳染嚟傳播,喺HCV感染者嘅精液同陰道嘅分泌物入面可以檢測到HCV病毒,目前亦有一啲報告經已顯示性行為係可以傳播HCV嘅.另外HCV垂直傳染(通過母親傳染畀未出世嘅嬰兒)嘅機會亦係非常低,大約佔0%到12%左右.至今為止仍然有高達40%嘅感染者係由於不明原因而感染,所以似乎重有未知嘅傳染途徑存在.
分佈[編輯]
估計目前全世界有1.7億攜帶病毒者或者患病者.
診斷[編輯]
診斷方法係喺唔係由於酗酒導致嘅唔正常嘅肝功能嘅情況下通過蛋白質轉漬法驗證針對丙型肝炎病毒嘅抗體以及通過聚合酶鏈鎖反應驗證病毒嘅核糖核酸.假如只能驗證抗體而喺三個月內持續唔可以驗證病毒,就可以確定病人曾經被感染.目前只有通過活檢嘅方法來確定病況(對肝臟嘅損壞情況).同其它病毒性肝炎唔同嘅係轉氨酶值無法用來判定病況.
疾病進程[編輯]
急性C型肝炎[編輯]
感染之後6到12個禮拜,少部份人會產生急性C型肝炎,其中25%嘅人會出現一啲輕微唔特別嘅症狀,包括鬱悶,食慾唔振,噁心等症狀,有時重會出現比較獨特嘅症狀,例如黃疸,脂肪痢,以及血清中ALT指數嘅升高.剩低75%嘅人,基本上都冇任何症狀嘅出現,另外感染HCV可能會產生急性猛爆性肝炎,但係機率係非常低嘅.
慢性C型肝炎[編輯]
大多數感染HCV嘅人通常會轉變成慢性肝病,除非到咗末期,慢性C型肝炎通常係冇任何症狀嘅,ALT嘅指數亦通常係正常或只有輕微嘅升高,不過大多數嘅人肝臟組織經已有異常病變.喺1/4嘅情況下病人喺之後20年嘅病情逐漸惡化,導致肝硬化(hepatic cirrhosis),此外肝細胞癌(hepatocellular carcinoma)嘅可能性提高.
肝外病變[編輯]
感染咗HCV之後除咗會影響肝臟之外,重會引起好多組織同器官嘅病變.最常見嘅病變係混合性冷凝球蛋白血症(essential mixed cryoglobulinemia),佢會同時出現紫斑症,虛弱,關節疼痛呢三種典型症狀.其它常出現嘅病變重有非何杰金氏淋巴瘤(non-Hodgkin's b-cell lymphoma)以及膜性增生性腎絲球腎炎(membranoproliferative glomerulonephritis).出現喺皮膚上嘅病變係遲發性皮膚紫質症(porphyria cutanea tarda),典型皮膚症狀係皮膚易脆,而且喺日光曝曬部位,例如面,四肢,手背易有水泡,紅斑產生.
治療[編輯]
目前(2004年)嘅治療方法係持續24至48週對病人混合使用PEGa干擾素同抗病毒藥利巴韋林(Ribavirin).根據病人病毒屬型嘅唔同,治愈率係喺50%至80%之間.但係干擾素療法有好多副作用,尤其係對病人嘅心理有不良影響,可能會產生暴躁,憂鬱同恐懼等嘅心理狀態.影響治愈率嘅因素除咗病毒屬型之外,重有病人嘅年齡,性別,體重,病毒載量,患病時間同病毒對肝臟產生咗嘅破壞程度.
預防[編輯]
到而家都冇有效針對丙型肝炎嘅免疫,唯一嘅預防措施係防止血液接觸.目前亦冇疫苗或者預防性治療,不過如果病毒喺被感染後半年內能夠被發現嘅話,一次24周長嘅干擾素療法可以喺90%嘅情況下喺疾病進入慢性前醫好丙型肝炎.
參考[編輯]
- ↑ Ryan KJ; Ray CG (editors) (2004). Sherris Medical Microbiology (第4th版). McGraw Hill. 第 551–2頁. ISBN 0838585299.


text:
引用:
你既人最勁EX DEATH,之後暗雲同FF5主角
セリス都好神,有魔封劍1TURN內魔法無效,有D屈機野有佢易打好多
FULL BREAK都要落1個啦,你得FF12主角就用佢啦,FULL BREAK角最勁應該FFT性騎
另外全體 物攻防 同 魔攻防 加40%都要出,集中FF12主角有,但物攻防唔知你有冇其他人有,淨係見到你隻女主角
盾角淨係見你有LEO,你冇FF4主角﹖
打勁野用既隊通常都落晒 物魔攻防UP同FULL BREAK同盾角,再加攻擊角
例如 女主角 + FF12主角 + LEO + EX DEATH + 暗雲/FF5主角
6星料要靠EVENT迷宮拎/換,暫時冇晒6星料換,應該要等5月11 FF5 EVENT完再出另1個EVENT先有得換
又或者再開夢幻迷宮RANDOM探索拎
另外見你有2隻比比,打鬥雞場可以出幾隻W黑魔/連續魔法人搭隻盾黎屈機,先手好多時都秒晒人,後手就睇下隻盾頂唔頂到
同埋友抽可以用下,而家抽會好易出仙人掌,用黎升人,升晒D人都可以合下D 1,2星人,有隻劍士TRUST MASTER有HP加10%,另外又有D KILLER系,仲有D中級黑魔,其他可以賣晒佢
另外見你有FF9主角,可以平時主力用佢打任,刷TRUST MASTER 2刀流
FF2主角同FF1大佬GALAND我估都就快解放6星


text:
青山道(Castle Peak Road),是青山公路位於九龍的路段,由深水埗石硤尾邨(大埔道交界處)伸延至荔枝角蝴蝶谷.九巴對整條青山公路的分站代號前綴均為CA07.
此路段的最大特色是大部份路段都是單向行車,只有在通州西街至甘泉街一段雙向行車,方便巴士進出甘泉街巴士總站.
歷史
青山道是青山公路其中一段.
由於歷史問題,九龍一段稱為青山道,其他路段則以青山公路及分段為名.
結構
青山道分成三段,行車方向各不相同.由蝴蝶谷道至蝴蝶谷交匯處的路段是單向北行,長沙灣道東行有調頭處連接該處,而西行則有行車橋連接該處.由甘泉街至通州西街一段是雙向行車,方便車輛往返巴士總站,或由蝴蝶谷道駛進.通州西街以東的路段是單向南行(大埔道至欽州街一小段北行除外),但在通州西街至廣成街一段呈東行偏北,在廣成街以東才轉為南行.
青山道與長沙灣道及元州街並行,不少巴士站與前述道路相同,如「興華街」,「東京街」等.
青山道近長沙灣工業區以工廠大廈為主,而在元州街以東則以獨立單幢式住宅為主.
公共小巴總站
「青山道」是公共小巴常用的名稱,所指的青山道總站包括:
- 青山道總站:元州街北面盡頭近青山道交界處.
- 長沙灣 (醫局西街) 總站:醫局西街近青山道交界處,是青山道至油塘線的總站.
- 深水埗 (青山道) 總站:青山道近桂林街交界處,是青山道至上水線的總站.
- 福榮街:美孚至青山道線的終點站,全程途經青山道.
專綫小巴路線牌顯示的「青山道」則指主要途經青山道,並非以青山道為總站.
巴士分站
南行(蝴蝶谷道以東)
北行(蝴蝶谷道以西)
圖集
相關條目
註釋及參考資料
- ↑ 即房協「喜韻」項目,現正動工.


text:
比卡超
比卡超(粵拼:Bei2 kaa1 ciu1;日文:ピカチュウ;英文:Pikachu),任天堂官方國語譯名用皮卡丘做中文名,係田尻智諗出嚟嘅日本電視遊戲寵物小精靈系列入面嘅標誌精靈.佢個身大部份係黃色,背脊帶啡色紋,有紅色面珠,望落似老鼠,加有一條閃電咁嘅尾.喺咁多套寵物小精靈作品之中,佢多數都做主角之一,所以幾受觀眾尤其係細路同女仔喜愛.
寵物小精靈全國圖鑑編號 025 嘅電系寵物小精靈.佢嘅進化形係雷超.身高係 1 尺 4 吋,體重係 13 磅.有好多隻走埋一齊嗰陣會積聚形成雷電.電極會喺佢嘅臉頰度儲住,佢哋受到外來刺激嗰陣會喺一剎那間放電,力量有天然閃電咁勁.搵到新事物嗰陣又會向佢放電,將佢燒成黑色.同樣對住佢鍾意嘅嘢食-果實-都會有咁嘅反應.
喺遊戲入面[編輯]
佢哋大多棲息喺森林同埋原野,但係好難搵,寵物小精靈黃版就例外.喺咁多隻遊戲入面,佢最多出現喺常磐森林同發電廠.寵物小精靈黃版嘅主角直情係佢,而黃版唯一肯定唔使捉佢嘅遊戲.佢冇喺第二代遊戲度出現,而寵物小精靈紅寶石/籃寶石/綠寶石版入面就只會喺 Safari Zone 度搵到佢.喺寵物小精靈鑽石/珍珠/白金版,佢會喺 Trophy Garden 度出現.
比卡超亦試過喺其他非寵物小精靈嘅遊戲嗰度出現,例如係 Wii 大亂鬥.


text:
2016.03.10 プリン
布甸係屋企出現得最多嘅甜品.
材料簡單,而且係需要大量消費牛奶時嘅最好選擇.
不過整咁多次都有個問題,就係質地唔平均.
整嘅過程要用水浸住樽身外面,好多時浸到水嗰part會凝固到,但浸唔到嗰part又未ok喎.
到面嗰啲ok時,底嗰part又過熟.
最直接諗到嘅就係溫度上嘅問題.
於是今次好認真,上網搵搵雞蛋嘅受熱凝固溫度到底係幾多.
原來
加熱到56℃時蛋白開始凝固,80℃時就完全凝固;
蛋黃喺64℃左右開始凝固,到70℃時就完全凝固.
蛋液溝稀3倍的話,需要去到85℃先開始凝固;
蛋液溝稀到7倍或以上的話就唔可能凝固.
於是我全程用溫度計去度住,keep住全程喺85℃去蒸個布甸.
水浸過樽身2/3,冚蓋用慢火蒸10分鐘,再閂火焗多佢7分鐘.
出到嚟效果好好,全樽布甸質量終於均勻,而且好滑.
終於都做到我滿意嘅布甸啦!
布甸要加少少雲尼拿味先香,但我自己唔太鍾意用雪尼拿油.
不過整布甸如果用雪尼拿條的話,整完個布甸會有好多籽浮喺面.
除非有裝飾,如果唔係個面一點點黑色的話,睇落無咁靚.
今次雲尼拿改用咗vanilla bean paste.
用呢個啲籽唔會浮面,又可以唔洗用雪尼拿油.
今次落咗1/2tsp,就咁食的話呢個份量已經好夠香.
不過今次有whipping cream同士多啤梨,有少少嫌唔夠雲尼拿味.
2014.06.16 カスタードプリン
有一排不停買WECK jars .唔經唔覺屋企啲WECK jars已經夠數可以用嚟整pudding.
平時用開嗰個recipe,份量大概係8杯牛奶樽仔.
若果用weck的話,用140mlsize嘅樽的話啱啱好係6個.
要消耗一盒1L嘅牛奶最快嘅兩個方法-煮白汁+整pudding.
用WECK jar整pudding除咗靚之外,就係個份量足,食得滿足.
平時用牛奶樽,食完一杯又想食多杯,但食夠兩杯又多得滯.
而家大概係1.5杯牛奶樽,感覺啱啱好.
因為無整topping,今次無用我愛嘅雲尼拿枝改用咗雲尼拿油.
但始終覺得差咁啲,下次唔影相的話一定要用返雲尼拿枝先得.
2014.05.14 アロエ入りコーヒージェリー
好熱呀!端午節都未到就已經熱到咁.
夏天我最鍾意食涼粉,以前去親糖水舖我必定係叫蘆薈涼粉.
但人越大越唔敢食涼粉,一來我越嚟越唔食得「涼」嘅嘢,二來而家好難搵又香又好食嘅涼粉.
加上由以前一碗$16嘅糖水,起到$20時我已經無再食,唔值.
蘆薈涼粉都係糖水撈埋,自己整真係話都無咁易.
讀書時,經過地鐵站我鍾意喺老人家度買一樽樽蘆薈食.
畢業之後就無再買,前年口痕買咗樽嚟食,但而家貴咗又難食咗.
2-3個月前行supermarket見到地捫出咗盒蘆薈.
見佢$1✗,又買嚟試吓啦.但買咗一直都擺埋咗無開嚟食.
到最近屋企出現咗包富澤嘅coffee jelly mix,我就想整吓A貨蘆薈涼粉啦.
雪凍咗盒蘆薈,包jelly mix搵熱水撈均之後又再雪硬佢.
第二日將啫喱切到同蘆薈差唔多大細,直接用埋蘆薈啲糖漿撈埋啲啫喱食.
coffee jelly有帶少少苦味,初頭我都怕苦+甜會怪.
但食食吓我又唔覺有咩問題喎.
係略嫌盒蘆薈切得細粒咗,若果佢大粒啲就好.
好在啲蘆薈粒都爽,好怕啲蘆薈咬落係霉一pat嘢咁.
就咁睇,佢真係好似蘆薈涼粉.


text:
2017年10月31日星期二
藝術
以下呢個係屋企附近一間好細嘅藝廊.
大家有冇紅A膠兜?
石屎柱.
掃把加件衫.
另一個gallery睇嘅.係啲好細,各國嘅黑白示威相cut咗出嚟放喺一齊變咗大示威.香港嘅走佬特攻示威都有.
有日去咗美術大學.
有一個荷蘭藝術家嘅作品展.
係啲用品拼埋一齊.
某日去咗意大利大使館.
海灘party相同幅古畫幾襯.
許願池.
最近睇咗呢個
紙圍欄
33 則留言:
乜唔係你屋企藝術展咩回覆刪除
荷蘭日用品以前曼谷商場都唔少
你有冇入許願池浸下
仙人掌走佬返沙漠回覆
我家以呢個標準真係可以話係藝術館.刪除
睇完,自我優越感膨脹咗,因為我發掘到自己屋企原來每個角落都有藝術展品.回覆刪除
天氣報告話最熱嗰啲日子可以用避暑仙人掌.
係鮮活人體尿尿許願池,快啲企埋去完全個展品最重要果部份.回覆
哈哈,呢啲原來係藝術品,真係咁都得.回覆刪除回覆
你我屋企都隱藏咗好多藝術品.刪除
- 回覆
唔講都唔知係藝術品.刪除
我冇藝術細胞,甚麼紅A膠桶,許願池等等,我都只當是家居日用品!回覆刪除
我屋企都有幾件,歡迎來參觀回覆刪除
我都冇咩藝術細胞,睇到水池仔係許願池,明白哂我冇呢方面天份囉!回覆刪除
紅A膠兜裡面係咪有福麵食? :p回覆刪除
掃把加件衫其實係個看更亞伯掃完地唔記得收返把掃把咋,點知一個二個以為係藝術品,看更亞伯見啲人喺度讚嘆佢把掃把,以為個個都癡咗線所以走都就唔切 XD XD XD回覆
王子會唔會在屋企門口擺返個許願池?....XXD回覆刪除
許願池,哈哈哈哈,好有創意,哈哈哈.回覆刪除
掃把加件衫>> 係咪清潔工留低??回覆刪除
睇完死咗d藝術細胞,wakakaka~回覆刪除回覆
乜唔係覺得你屋企都好多藝術品咩?刪除


text:
講起文化中心,你嘅印象係點?好悶?南懷瑾文教基金會總幹事彭嘉恆最近聯同一群國學大師南懷瑾嘅弟子同支持者,希望成立南懷瑾國際文化中心,傳揚南懷瑾嘅智慧.不過唔好聽到文化中心就以為係同博物館差唔多,因為一班搞手都希望可以接觸多啲年輕人,所以會嘗試加入多啲科技元素,例如透過VR(虛擬實境)去講歷史,仲設有咖啡廳,搵人講解吓南懷瑾嘅思想等等,估唔到文化中心都可以咁潮喎.
彭嘉恆話以前南懷瑾經常宴請朋友,佢後來先明白食飯嘅重點係人與人之間嘅溝通,亦都係一種較為輕鬆嘅教學方式,所以希望透過同樣嘅方式推廣有關文化.雖然文化中心有咗框架,但距離正式成立都要花一段時間,佢哋嚟緊會睇吓可唔可以參與政府嘅活化歷史建築夥伴計劃,選址中環堅尼地道42A號做文化中心.
南懷瑾國際文化中心青年組組長彭子端係南懷瑾最年輕嘅弟子,佢受父母影響,三歲開始接觸南懷瑾嘅書籍,當時梗係睇唔明啦,所以真正開始睇係讀書後期,初初踏入社會期間,一睇就覺得獲益良多,佢話自己以前比較驕傲,但睇南懷瑾嘅書後就收斂同踏實咗咁話.
民政事務局前副局長許曉暉話冇彭子端咁好彩,可以喺濃厚嘅文化氛圍中長大,佢最初接觸南懷瑾係中學嘅時候,都陪佢走過咗漫長嘅成長階段o架!仲話受到南懷瑾嘅智慧啟迪,影響唔少,直言好開心認識到呢位「神交朋友」添!
港大醫學院院長梁卓偉話精通儒釋道,同時能與西方文化接軌,仲要將呢啲智慧寫成書嘅人唔多,應該有一間中心可以加強學習氛圍,等多啲人學習有關修養,畢竟香港係中西文化薈萃嘅哋方,係應該推崇吓匯集中西文化嘅人物.
卓妮


text:
結果,揀左呢間位於Koreatown的LINE HOTEL
以前去旅行都係諗住搵個地方訓,而家大個左,揀住宿變得更有要求
LINE HOTEL最吸引我的,係酒店內的每個角落隨便拍都可以成為IG的背景
LINE HOTEL有幾種房型,但因為個building design關係
點樣都係得2隻揀,一種係向Wilshire Boulevard,另一種就係向Hollywood Hill
睇左好多網上review,如果你係一個好醒訓嘅人,
記得絕對絕對絕對,就算比貴啲都揀向Hollywood Hill嗰隻
除左係你一起身就會見到呢個咁靚嘅horizon之外
係因為向街嗰面因為樓下係club (對,所以你明點解呢間酒店係hipster集中地啦?)
d音樂真係嘈到呢…我真係覺得自己呢次比貴啲都好精明 哈哈
一眼睇晒,嗰日行完Melrose番黎真係散左
結果飯都冇食睇左陣Jimmy Fallon就一覺訓到第二朝…
好訓到就係咁連jet lag都攪掂埋!
值得留意嘅係,酒店入面有一間好得意嘅小店叫Poketo
佢賣嘅野都係一嘚design感好強,好niche,好handpicked嘅野
價錢雖然唔係平,但係行一行入去你會搵到好多靚到dum一聲嘅小物.
有機會去住的話記得入去睇睇啊.
下一篇,hip住食埋佢個早餐 :)
The LINE Hotel
Tel:(+1) 213-381-7411
www.thelinehotel.com


text:
Bandai Namco最新開發以高達裏面既「一年戰爭」故事為背景既手機遊戲《機動戰士高達 即時戰線》近日終於推出 , 咁今次我就為大家試一試呢款手機遊戲.
《機動戰士高達 即時戰線》到底玩咩?
呢款遊戲主打1vs1或者2vs2即時戰略對戰 , 大家需要係聯邦以及自護兩大陣營裏面二選一 , 同另一邊既陣營進行即時對戰 , 而遊戲既玩法方面就有D似《Clash Royale》既方式進行 , 只係各自既大本營唔係塔而係變左做戰艦囉.
咁係畫面既上下就會有各自既戰艦 , 敵我雙方需要利用手上既資源派出唔同既MS以及其他戰鬥單位向對方既戰艦進攻 , 另外亦會有空中轟炸,地雷等既即時戰術供大家使用 , 咁最後可以成功破壞敵方戰艦或者戰鬥時間結束時殘餘生命值較高既一方就當贏.
遊戲裏面會有各式各樣既MS以及其他戰鬥單位出現 , 而佢地都有唔同既專長 , 例如厚血可以作為坦既愛爾蘭魔蟹,攻高但血少既戰鬥用直昇機等.
不過因為有勢力限制既關係 , 唔同勢力可以獲得既MS並唔相同 , 所以大家係唔會見到有高達以及馬沙專用渣古係同一個部隊裏面 , 呢點我反而覺得有D可惜.
首抽推薦:
呢款遊戲最高既稀有度係UR , 但因為分左聯邦以及自護兩個勢力既關係 , 所以唔同勢力既UR都有唔同 , 現在兩個勢力各自都有4款UR , 聯邦方面我會推薦「高達」, 因為佢有一個叫「大盾」能力 , 可以將自己所既傷害一部份無效化 , 另外作為MS佢擁有相當高既HP以及擁有範圍攻擊 , 可以話係遊戲裏面最萬能既戰鬥單位;自護方面我會推薦「加洛普」陸戰艇 , 雖然佢高資源cost同埋行得慢但有超級高既HP , 而且係一定既時間內可以派最多三部既渣古一齊作戰 , 可以作為坦之餘亦同時兼任主力攻擊既戰鬥單位.
總結:
《機動戰士高達 即時戰線》作為fans向遊戲的確唔錯 , 因戰鬥途中如果大家派一D專用機落場既話會出現駕駛員既經典台詞 , 而且睇得出遊戲很盡力係不大改原作為前提黎開發.但如果作為一款即時戰略手機遊戲既話呢款我就覺得一般 , 原因係玩法上呢款遊戲同好多市面唔同既即時戰略手機遊戲其實就大同小異 , 另外戰鬥既節奏我亦覺得太慢 , 再加上因為不大改原作既關係令到兩個勢力既戰鬥單位能力失衡 , 對於我呢D自護既Fans真係有D唔公平 , 希望官方未來可以盡快諗辦法改善呢種情況.
遊戲名稱:《機動戰士高達 即時戰線》
遊戲類型: 策略塔防
開發: Bandai Namco
平台: iOS/Android
推出日期: 已推出


text:
喺中共炮轟戴耀廷言論後, 陳曼琪 呢啲人渣好似鯊魚見到血咁撲埋嚟,李國章雖然都係港奸仆街,但佢仲知戴耀廷屬於終身教職,基本上無人郁佢,佢仲要去外國行嘅,所以已經話唔會跟進,但 陳曼琪 呢啲挑動文革,出賣香港嘅港奸,都係要鬧.呢啲人,簡單嚟講係Quisling.
陳曼琪 做港版Quisling比汪精衛邪惡
華人一般鬧人賣國用汪精衛,或者秦檜,但汪精衛講得出曲線救國呢家嘢,你幾唔認同佢都好,佢無話邀請日本軍隊入侵當時嘅中華民國,搞到南京大屠殺後佢仲好意思領導南京傀儡政權,當然係好有問題,但勾結外國攞著數再走數,呢個係孫中山以嚟中國國民黨嘅DNA,佢話繼承孫中山遺志無乜大錯,佢最多係維琪法國政府嘅級別,都係仆街,但唔係最仆街.秦檜直頭係純粹有私心,甚至佢只不過係當時宋高宗嘅替死鬼.
但西方人用Quisling係完全兩回事,身為挪威軍人(佢係國防部長),呢條仆街係主動配合德國入侵挪威,差唔多去到邀請敵人入侵自己國土嘅地步,甚至係主動喺挪威發動政變,推翻當時抵抗德國入侵嘅政府,係大韓帝國期間果班親日派同一個級別嘅國賊,而且Quisling唔係為挪威人民好,佢係純粹信希特拉果啲瘋狂理論,主動賣國,所以西方人用Quisling嚟形容一啲賣國賊,呢個係庶近最高級別,亦係咁解,佢連汪精衛果挺曲線救國都費時,所以我係諗唔到第二個字去形容 陳曼琪 呢件仆街,亦係咁解.
由佔中期間搵潮聯濫用法庭禁制令,到依家要主動打戴耀廷,呢啲人唔係律師,係法棍,而且係Quisling呢個級別,喺香港,另一個同Quisling嘅仆街,已經係梁振英,以及鄭耀棠呢啲土共人士.係有骨氣嘅香港人,有法律問題唔駛搵呢啲律師,呢件仆街大把賣港大孖沙俾生意佢做,但佢啲邪惡罪證仍然係要好好留低嘅,因為呢條友日後要必須清算,以警傚尤,挪威所以喺1945年5月拘捕Quisling後,1945年10月就終審判決將佢處決,大家諗吓點解喇.1940年英國泰晤士報用Quisling形容呢挺最人渣嘅賣國賊,堅係神來之筆.


text:
至於佢係唔係返嚟曼聯喇wor,其實以一位35歲嘅球員嚟講,要佢再爭戰曼聯其實唔係一件易事.不過,佢真係返嚟的話,對於之後嘅曼聯確有一啲好處.首先作為一個風趣幽默嘅人,再加上精通幾國語言,艾夫拿其實可以充當另一個更衣室核心.你睇佢扮熊貓就知佢有幾得意啦!再講,佢加盟的話,對於曼聯陣中的法國幫而言係好有幫助,普巴自己就曾經同大家講佢當艾夫拿係叔叔一樣,pat叔叔仲因為普巴唔執locker就離開祖記,寸佢話係唔係要我幫你執手尾!更進一步,如果曼聯真係希望引入基沙文呢位法藉球星,仲可以叫艾夫拿同馬迪爾佢哋幫下口添.
而艾夫拿另一個可貴的地方在於經驗,5次英超真係唔係講笑.如果佢返嚟,即使只係打一季,佢都可以成為一個好好嘅後備球員,甚至係盃賽做正選領軍.再遠啲,佢返嚟曼聯掛靴的話,亦可以成為曼聯的教練團之一,始終佢都係「根正苗紅」,有佢幫手再夾卡域克等等紅魔舊將,絕對可以延續曼聯同埋爵爺嘅傳統,亦可以令傑斯有更大的誘因返嚟曼聯成為下任魔頭.
咁當然啦,曼聯陣中有唔少左閘,梳爾,盧祖,白蘭特,連達美安都可以打左閘,真係多一個艾夫拿唔多.不過作為球場以外的利處睇的話,佢返嚟都未必係壞事.而且當年艾夫拿離開曼聯其實有啲唔情願,佢講過:「要我諗返當年離隊依然係有啲hard feeling.我掛靴之後,我會更開心見誠咁傾嗰時發生過咩事.我去祖記好大原因係為咗家庭,因為我嘅續約條款入面係包咗一啲嘢,令一切都改變哂.雖然令我好唔開心,不過我無後悔離開.」所以話,我哋真係仲欠艾夫拿一啲人情架.如果佢真係喺祖記唔開心,接返佢返嚟都合理,係唔係?


text:
2013年清境,台北自由行 – Day 4 (Part 2):上引水產
上引水產分為幾個唔同區域,雖然地方都唔細,但係由於今日遊客實在太多,所以場內顯得非常之擠迫.一進入上引水產見到嘅係由好多個水池組成嘅活海鮮銷售區,不過呢度並唔係遊客重點參觀嘅地方,所以人唔算太多.
水池旁邊嘅貨架上陳列左各式海鮮魚生,都係可以即時生食,不過價錢並唔係平.
離開左活海鮮銷售區,上幾級樓梯之後就係超市區,同一般超市嘅食品部差唔多,有各種生果蔬菜,當然亦有已經包好嘅壽司,魚生可以買黎食.
上引水產最受歡迎嘅係場內兩間食店,一間係食海鮮拼盤嘅快意鮮味吧,另一間係食壽司,魚生嘅立吞.當日嘅人實在太多,尤其係立吞,起碼要等一個鐘先有位.由於快意鮮味吧嘅流轉率比較快,所以我地同時係兩間取左籌仔,先係快意鮮味吧食左個海鮮拼盤,食完之後時間啱啱好,等一陣立吞嘅籌仔就到我地入座.
快意鮮味吧提供海鮮拼盤,呢度一樣都係冇位坐,全程企係度食.
我地只係要左一個標準set,有一隻鮑魚,兩隻生蠔,蟹腳等等,仲有沙律前菜,不過飲品另計.
顧名思義,立吞係一間立食壽司店,店面設係上引水產市場嘅中央,地方唔大企位唔多,所以要等較長時間先有位.
我地嘅Order
係上引水產停留左三個幾鐘,走嘅時候我地坐的士返去捷運站,不過呢個時候落起雨黎,所以只可以去信義區市政府站附近行下百貨公司同商場.
呢日係端午節正日,循例都要食下粽應節,所以行完百貨公司,我地就去左永康街鼎泰豐.新嘅捷運線開左之後係東門站5號出口行出黎就係永康街,好方便,只可惜呢條線唔可以直接到西門町,要轉車比較麻煩.
講黎奇怪,有幾次去台灣都撞正係端午節,呢次已經係第三次係呢間鼎泰豐食粽過節.
食完粽再入去永康街呢間維格買手信
當然亦都一定要幫襯呢間誠記嘅蔥抓餅啦,超好味.不過因為啱啱食完嘢冇肚食,唯有攞返酒店食.
返酒店食嘅點心 – 蔥抓餅+楊桃冰
落雨天唯一可做嘅只有去睇戲,原來今日係超人:鋼鐵英雄上畫嘅第一日,台灣同美國同步上畫,澳門要等多半個月先有得睇.今次選擇去國賓戲院睇.
– Day 4 完 –
Related posts:
- 台北西門町酒店推介
- 台北車站酒店推介
- 台北中山區酒店推介
- 台北廉價住宿推介
- 台中酒店推介
- 台灣清境民宿推介
- 住@台北西門町薆悅酒店(inHouse Hotel)
- 住@台北西門町頭等艙飯店(Airline Inn)
- 住@台北寶格利時尚旅館(Burgary Hotel)
- 住@台北丹迪旅店-天津店(Dandy Hotel Tianjin)
- 住@台北馥敦飯店-復北館(Fullerton Hotel North)
- 住@北投倆人旅店(Hotel Double One)
- 住@台中碧根行館(Beacon Hotel)
- 住@台中公園智選假日酒店
- 住@清境香格里拉音樂城堡
- 台灣iTaiwan免費Wifi開放遊客申請
- 如何申請台灣7-11 免費wifi帳號
- 2013年清境,台北自由行:


text:
語言係有力量嘅.一般嚟講,我哋會覺得「整容」暫時都仲係一個好「強烈色彩」嘅字,會畀人聯想係好大工程,好大改變,或者好高風險咁,總之係啲大件頭嘅嘢.所以近年開始好多好特別嘅講法,例如叫「醫學美容」,或者直接描述個做法,好似打 Botox 咁.
我諗打 Botox 喺今時今日真係幾乎唔當係「整容」,只當係一種好似 facial 嘅嘢咁.咁你 facial 都會拎舊唔知鐵波定乜鬼喺你塊面到碌碌下,間唔中又電下你,然後就話你知你塊面又靚咗(「又」字係重點),咁啦.
我無意批判啲人整容,或者打 Botox ,咩都好,因為而家呢啲就好似基因改造食物咁,係偉大嘅科學帶畀人類質的飛躍,乜乜物物,你批評佢就係反科學反人類咁滯.
最近睇到有人介紹(應該有收錢)打 Botox ,話可以瘦面,就係去美容院打支針咁,好快,四個字搞掂, Lunchtime 去打針然後照返工都仲得.又講到間美容院幾靚幾靚咁,我覺得成件事其實好虛妄.
你話我守舊都好,打針落皮層下,打入身體內,呢啲嘢始終好有戒心.就算你唔講啲泥古中文嘢咩身體髮膚不敢毀傷都好,其實唔擔心會感染嘅咩?早兩年果單美容院敗血症恐怖事件都仲記憶猶新呀.係我知,性質唔同嘛,打 Botox 好多大藥廠出,好安全乜乜物物嘛.
我不期然諗起啲叫雞嘅男人.咁其實戴晒套咁叫雞扑嘢,都好安全㗎喎,點解女人會覺得男人咁做係好污糟?只因為你美容院門面靚啲就代表乾淨安全放心?喂咁個妓女都好靚好白淨好乾淨㗎喎.而如果個男人(你可以叫佢雞蟲嘅,反正世界上無男權份子屌你歧視)係戴套叫雞的話,其實技術上真係仲乾淨過你打針打啲「肉毒桿菌的毒素」入皮下㗎喎!
最搞笑係,打完 Botox 之後,果篇文章貼咗張「對比照」,話即時塊面瘦咗.割肉咩.佢張事後圖係高抄嘅,一開始張事前圖就係水平影過去,喂好似高抄的話就算有三個下巴都可以減走一兩個㗎喎.
咁講真,搵食啫,犯法呀,世界上大把嘢唔認同啦,啲人都係照做,我哋都係照樣得個睇字講字,我唔係反對人打 Botox 呀,只係覺得其實講到「效用」,好多時係心理效用大過實際效用咁解.


text:
小記琴日去咗尖沙咀一間中村商店,中村商店係啲咩?去開北海道玩,一定識得中村家族,中村家族哋係二次世界大戰嗰陣時已經係我羅斯皇室貴族嘅御用糕點名廚,二次世界大戰結束左之後,中村家族就返到北海道致力發展佢哋嘅糕點同埋甜品手工事業,佢嘅老闆中村由紀惠,自細就跟媽媽喺廚房裏邊鑽研甜品嘅精髓,所以係多年努力之下中村家族係日本終於打響名堂.
依家佢哋最出名嘅甜品初雪烘焙嚟咗香港一段時間啦.令到鍾意北海道嘅顧客可以品嚐到,讓人一些畢生難忘嘅雪國好滋味.HATSUYUKI一個咁出名嘅品牌同埋咁有誠意嘅甜品,大家有冇落去試吓呢?小記琴日就落咗去試啦!
市面上講緊牛乳3.6好矜貴,好濃郁嗰陣時候,大家有冇想像到牛乳8.0係咩味道呢?就係超級超級超級勁濃郁同埋美味.
(日式雪糕菠蘿包$38)
早前佢推出左日式雪糕菠蘿包,酥皮跟日本北海道嘅做法,每日新鮮焗製限量60個,菠蘿包焗起上嚟軟綿綿而且皮脆,夾住日本新鮮原片菠蘿同北海道8.0牛奶雪糕,入口香滑味濃,再加上香煎菠蘿酸酸甜甜,清新嘅味道,咬一啖落去感覺非常滿足!初雪體驗就係如此輕易.
(芝士撻$20 朱古力/咖啡味芝士撻$25)
而佢哋嘅芝士撻採用左北海道忌廉芝士,牛奶芝士,再混合3.7牛乳同埋雞蛋做成.邪惡嘅芝士同人氣北海道牛乳合併,製造出最邪惡嘅流心芝士撻,焗出嚟嗰陣時最有流心感,奶香細滑Creamy極佳!
而且餅底夠趣同留心芝士成為強列嘅對比!佢哋嘅芝士撻,每一日都會新鮮製造確保食物嘅質素.
所以如果你take away攞返屋企,你亦都可以用微波爐叮30秒,都可以有新鮮嘅感覺.佢嘅利害之處不止如此,如果你凍食嘅話其實亦都會有另一番驚喜!因為最正宗嘅食海係凍食,北海道室溫同我地冰室差唔多,只要你放喺雪櫃1個小時,原本嘅流心就完全凝結,凍食口感唔膩口.
北海道嘅負責人中村由紀惠,其實每兩三個月都會來一次香港做QC,大家想見一見一個甜品傳人嘅真面目,就可以多啲嚟到喇!
北海道初雪烘焙HATSUYUKI
地址:尖沙咀加拿分道4-6號集友大廈B座地下6D號舖
營業時間:11:00 – 21:00


text:
21 December 2017(THU)
一年一度嘅AIA友邦歐陸嘉年華又嚟啦!
今日小小豬有個小任務,所以就可以係開幕日先玩一轉啦~
還記得小小豬第前年都有嚟過AIA玩過一次,嗰時都應該係五歲多,加上又細細粒,所以可以玩嘅嘢又唔算多.雖然今年佢都仍然係細細粒,不過好多遊戲都可以玩(尤其係可以自己玩攤位嬴禮物呀!
今年AIA同往年一樣都有好多機動遊戲同攤位遊戲,不過就多左雜技表演同柏靈頓熊x倫敦場景遊戲區,我地第一時間搵柏靈頓熊玩返轉啦~
先嚟玩下推巴士,推中入郵票圈圏就可以有小禮物啦~
之後就有得玩踩水波,兩個小男生好努力咁踩,我地一群大人就不停向後走,因為俾佢地彈濕晒啦~
之後就有得玩踩水波激動過後就嚟文靜一返,乖乖地塗下顏色先~
塗完顏色之後,就可以交俾負責人SCAN入電腦,之後就可以係天幕出現啦~
仲有一個互動小遊戲玩添~
之後我地就轉戰玩碰碰車,不過因為小小豬唔夠高,所以要我陪玩啦~
之後佢就去玩一系列BB級機動遊戲,不過就辛苦SY哥哥陪玩了~
講到最受兩小男生歡迎,就一定係依個探索小屋,佢地玩左兩轉都話未夠呀~
之後我地就去玩新推出嘅互動遊戲,只要LIKE AIA FACEBOOK就可以玩到.雖然明知係假動物,不過睇住動物行嚟行去,都幾得意呀~
其實場內仲有好多唔同種類小朋友機動遊戲,不過小朋友心已經飛左去玩攤位遊戲了.其實種類都幾多,我地都唔知玩咩好,所以就行過見到咩靚公仔就玩嗰個啦~
哈哈哈...一向玩攤位遊戲都唔叻,不過有SY哥哥幫手,都有少少收獲呀~
其實都玩得未夠喉,不過入夜後又開始凍返,加上小小豬狀態又麻麻,所以就早早離開.唔緊要啦...活動去到農曆新年,到時同DADDY再嚟玩過!


text:
元朗 必去景點及輕鐵水邊圍站附近酒店推介
輕鐵水邊圍站附近酒店預訂
累積 10 晚,送 1 晚
仲可享精選酒店神秘優惠價
元朗必去推介 - 輕鐵水邊圍站
想去 元朗 自由行?等 Hotels.com 帶你玩盡 元朗輕鐵水邊圍站 啦!留意我地文章,話你知去元朗 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋元朗輕鐵水邊圍站 附近有咩酒店,等你更加容易計劃行程,慳返酒店來回景點嘅時間.
元朗輕鐵水邊圍站 自由行
去得元朗輕鐵水邊圍站 自由行最緊要一定係揀啱日子去.一啲熱門景點例如,元朗 嘅 輕鐵水邊圍站,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
元朗輕鐵水邊圍站 交通
想去輕鐵水邊圍站 暢順無阻濟,最好就係出發前,睇清楚元朗輕鐵水邊圍站 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
元朗輕鐵水邊圍站 必食必買攻略
元朗輕鐵水邊圍站一直都係旅遊熱門地點,去到元朗輕鐵水邊圍站,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
嗜甜女生惡耗!一日只可攝取5茶匙糖?!
世界衛生組織新制定嘅《成人和兒童糖攝入量指南》建議喺整個生命歷程中減少游離糖攝入量,建議減至攝入總熱量嘅10%以內,如果可減至5%,會對健康帶嚟更多好處!唔少嗜甜女生聽到呢個消息都嚇到花容失色!唔好緊張住,聽吓醫生俾你嘅貼心建議先!
咩係游離糖?
游離糖包括由生產商,廚師或消費者喺食品裏面添加嘅單糖同雙糖,同埋天然存在喺蜂蜜,糖漿,果汁同濃縮果汁嘅糖分.游離糖同喺新鮮水果,蔬果裏面嘅內源性糖唔同,因為未有報告證據顯示內源性糖對健康有咩副作用,所以世衛嘅建議唔適用喺新鮮水果同蔬菜嘅內源性糖攝入.
5%即係一日幾多?
以成人每日熱量攝取2,000卡路里為例,5%攝取量即25克,大約係5茶匙.以坊間俾你熱飲加嘅糖包為例,一包約重11克,即有接近3茶匙糖.
講到呢度,可能唔少嗜甜女生都擔心豬喇,以下係歐陽英傑醫生俾你嘅真心意見:
白糖有咩唔好?
「經精製嘅糖升糖指數高,即係話喺消化過程中迅速分解,將葡萄糖迅速釋放到循環系統,咁一下子谷高咗血糖,會對胰臟造成巨大壓力,可能會引致糖尿病.加上而家加工食物多,一般人運動量又少,喺此消彼長嘅情況下,對身體嘅影響就大咗.」
而家好常用原糖,係咪好啲?
「經過越少精製過程嘅糖食咗入身體之後,由於結構本身比較複雜,身體要做多啲嘢去消化同吸收,相比起經精製嘅糖,升糖指數無咁高.情況就好似糙米同白米咁,前者要多啲時間去消化,分解,加上當中嘅纖維又多啲,所以相對健康.」
咁代糖呢?
「始終代糖大部分由化學物質組成,長期食用,唔知道幾十年後會唔會話對身體造成啲咩影響,都係嗰句:唔好追求甜味追求得咁緊要.」
如果有日日都食甜品嘅習慣,點算?
「咁就真係要戒吓,慢慢由一日一次減到一星期一次啦,一下子要完全清心寡慾係好難嘅,所以最好俾啲目標自己,例如唔使一次過戒哂所有甜吃,而係由戒某一樣經常食嘅甜嘢開始,舉例用烏龍茶代替汽水,做到一段時間之後,你會發現身體真係唔同啲架.」
鳴謝:歐陽英傑醫生


text:
入嚟長洲仲係食緊大魚蛋,扭扭薯片脆同埋芒果糯米糍?咁OUT㗎你!梗係入嚟食針板咁大塊嘅鮮西瓜冰條同埋鮮菠蘿冰條啦
呢家名不虛傳的店舖個名叫「海盜王」但係唔理你係咩王,食物先係重點!佢位於近長洲碼頭的百佳隔離
佢最出名係呢個AAA級金枕頭,不過我哋都對榴蓮不大興趣
佢哋不單止有基本成日食到的糯米糍沙冰等,仲有好幾款自己創新的食品,不過幾把口真係試唔哂佢咁多款甜品
仲有呢款魚脆,下次有機會都一定要試一試
呢款名為「懷舊焦糖餅」,老闆娘盧太話天時熱冇咩人食,所以都暫停供應,佢話冬天嗰陣真係排哂長龍咁話!
今日天氣又悶又焗,今次我哋就試試呢兩款手工鮮果冰條
一款係鮮菠蘿冰條(我鍾意叫佢菠蘿神仙棒,因為佢塊菠蘿中間塊心型西瓜,十足十小忌廉用嚟變身支神仙棒...)又暴露咗自己年紀
另一款叫鮮西瓜冰條(我就覺得如果叫佢做針板西瓜仲貼切)
拎住兩塊俾佢哋揀,果然女仔都係鍾意靚靚嘅菠蘿神仙棒.唔講唔知道原來中間個心型西瓜就咁用水結成冰咁黐住㗎咋!
男仔豪氣又貪心,一定係揀呢塊西瓜大針板!
特別聲明:呀芊個樣絕對唔係因為支雪條,係佢純綷攪笑!
原來舖頭放咗支超大焦糖餅做招牌!
老實講長洲芒果糯米糍,大粒魚蛋同扭扭薯片都好多人抄Q,好似芒果糯米糍依家港九新界都見到,仲要個個都話自己係長洲正宗
同老闆盧生傾咗幾句,原來舖頭都係做咗3年多,同其他舖唔同,呢度款款食品都好特別好創新,大家下次嚟長洲就唔駛剩係食魚蛋同糯米糍啦~
雖然糯米糍佢哋唔係最正宗,但係都好好食,仲有分細粒,超大同特大粒!
呢個芒果控,點可以唔買番幾件俾佢食!
頭先同盧太講多幾句,佢見我帶住小朋友,就話我知原來佢仲有另外一個舖!嘩...
舖頭就係百佳前面,原來係間玩具雜貨店,打正旗號賣「超巨泡泡」
各式各樣吹泡泡都有,要大支又得細細支都得!
再嘩...因為有好多超懷舊又經典嘅玩具,玩具傘兵,彈射陀螺,爬牆蜘蛛人等,我對眼即刻發哂光!
地方細細但係真係包羅萬有,新舊玩具都齊,價錢仲好抵買!
如果這大家下次入到嚟長洲,記住搵盧生盧太!我好掛住佢支針板西瓜呀...
食到等緊船都仲食緊...真係抵食夾大件!Yummy!
Photo by CANON 5D Mark IV, Len | EF 24-70mm f/2.8L USM
想跟我去體驗其他活動,快D報名親子團,同埋留意專頁公佈詳情啦!
呀劍評分: 10分
呀劍評語: 下次入到嚟長洲可以介紹朋友食針板西瓜同菠蘿神仙棒,夏天人人食番支真係透人涼!再過去盧太玩具雜貨舖買番頂帽同沙灘用品兼玩具,可以同小朋友玩餐飽!
地點
長洲新興後街152號地下
Whatsapp
6130 7939
(以上資料更新至文章當日)
Facebook專頁: 呀劍萬帥 kimfamilytravel
Blog網誌 : kimfamilytravel.blogspot.hk


text:
白醋
切過魚嘅砧板會有陣腥味,只要倒D白醋,放係太陽下曬乾,然後再用清水沖洗,腥味就會消失.
鹽
每次用砧板後,都用刀將砧板表面嘅殘渣刮乾淨,每隔一個星期左右係砧板上撒一層鹽,既可殺菌,又可防止砧板乾裂.
洗米水
首先將砧板浸係洗米水中浸下,然後係水中加入小小鹽擦洗砧板,最後用熱水沖洗下便可. 太陽光 砧板唔用時應放到太陽光底下暴曬,因為陽光中嘅紫外線有殺死細菌嘅作用,暴曬唔單止可以殺死細菌,而且仲會令砧板乾燥,減少病菌繁殖.
滾水
先用硬刷同清水將砧板表面同空隙洗刷乾淨,然後再將砧板用滾水沖洗一次.
薑蔥
用生蔥或生薑將砧板擦幾次,然後用硬毛刷刷洗,最後用滾水沖,怪味就會消失,又起到消毒效果.
巧除塑膠砧板污漬
塑膠砧板由於表面有比較粗糙嘅紋路,所以係切蔬菜嘅時候,砧板會變得唔乾淨,紋理中含有蔬菜汁液,尤其係經過長時間切萊後,砧板上嘅剁痕會變得多咗,就更容易藏汁液,清洗起身會更麻煩.呢個時候你需要一張粗質嘅水磨紙,邊摩擦邊用水清洗,污漬就會消失得無影無蹤.
裝修佬溫馨提示
生熟要分開,由於生菜有較多嘅細菌同寄生蟲卵,砧板無可避免地會受到污染,如果來切熟食,就會令熟食污染,所以最好備有兩塊砧板.另外砧板用過後,用硬毛刷同清水刷洗,將污物連同木屑一齊清洗,如果留有魚,肉等腥味,可用落咗鹽嘅洗米水或洗潔精清洗,然後再用暖水沖,注意唔可以要滾水淥,因為肉嘅蛋白質會殘留係砧板上,遇熱就會凝固起身,唔易洗淨.最後,砧板用一段時間後,可用菜刀將砧板上嘅木屑刮下,令砧板上嘅污物徹底清除.
(以上圖片均來自網路,如有任何版權問題,請與本站聯絡)
原文連結


text:
2014年環瀨戶內海自駕遊(Day 3)上篇 – 高松栗林公園
今日會去兩個主要景點,一個係高松市內嘅名勝栗林公園,另一個係座落係香川縣琴平嘅四國著名景點金刀比羅宮,之後就會到四國名湯道後溫泉住返晚浸溫泉.
香川縣最出名嘅係烏冬,所以當然要食下啦,今朝早餐就照旅遊書教路,去左搵呢間叫松下製麵所嘅平民街坊烏冬店.間舖係離栗林公園冇幾遠嘅小區,位置可以參考呢度.
如果開車過黎可以泊佢嘅專用駐車場
間舖頭地方好細,大約只係可以坐到10個人,應該係做街坊生意,不過有好多同我地一樣攞住旅遊書搵到黎嘅日本人,睇黎呢間野係日本國內都很出名下.
呢間野採用半自助形式,要自己落手煮烏冬,幾得意.首先同店員講要幾多碗烏冬,跟住自己將烏冬倒入個兜放入熱湯度整熟佢,不過其實D烏冬已經熟左大半,只需要係咁意整熱佢已經可以.之後可以按自己喜好加溫泉蛋,天婦羅同其他配料,溫泉蛋同天婦羅係逐件計錢架.
自己落手落腳整嘅感覺特別美味,記得一定要食佢嘅溫泉蛋,好好味架.
食完要自己將碗,筷子同垃圾分開放入膠箱,同埋離開前記得俾錢啊.
食飽飽開始今日嘅行程啦,係高松市我地只會去栗林公園一個景點.如果係自駕,可以泊係東門駐車場(電話號碼:087-833-7411).
栗林公園正門
入場前先買張門券
栗林公園面積好大,官方將公園劃分出南,北兩條遊園路線,分別需時60分鐘同40分鐘,南面條路線景色比較靚,我地只係行左南線.
東門停車場旁邊有一間叫栗林庵嘅手信店
係度買左兩件栗子做嘅糕點,不過味道麻麻.
– Day 3 未完,待續 –
返回遊記主目錄 >> 2014年環瀨戶內海自駕遊 – 序章
↓ 在Google地圖上查看今日行車路線和景點 ↓
往年日本關西遊記:


text:
列治文 必去景點及橋路附近酒店推介
橋路附近酒店預訂
累積 10 晚,送 1 晚
仲可享精選酒店神秘優惠價
列治文必去推介 - 橋路
想去 列治文 自由行?等 Hotels.com 帶你玩盡 列治文橋路 啦!留意我地文章,話你知去列治文 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋列治文橋路 附近有咩酒店,等你更加容易計劃行程,慳返酒店來回景點嘅時間.
列治文橋路 自由行
去得列治文橋路 自由行最緊要一定係揀啱日子去.一啲熱門景點例如,列治文 嘅 橋路,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
列治文橋路 交通
想去橋路 暢順無阻濟,最好就係出發前,睇清楚列治文橋路 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
列治文橋路 必食必買攻略
列治文橋路一直都係旅遊熱門地點,去到列治文橋路,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
港漫短評 July 2014
大渡集結號- 將四期合一, 一期完是明智的決定,因為拆開一定唔㑹繼續買.難得揾左咁多個主筆搞, 好心就寫好d個故仔,一味靠暗諷,唔識港漫以前的恩恩怨怨,真係唔知你想講乜.人物一個一個咁出,唔吸引,悶到死,分開兩次先睇得完呢本書.如果只係想自己人自high一番,根本不需要浪費金錢出呢本精裝,放係網上娛人娛己好過.係書展買七十蚊本,好彩無買個d特別版,唔係真係後悔一世.
鐵將縱橫 - 無買好耐,係天空城未打完已經放棄,不過友人話而家仲好好睇,忍唔住又買返,覺得又真係打得幾好睇,可能呢排只係左幾本大渡既書同和仔,無乜邊本打得咁精彩.太祖家陣生猛返哂確實精彩.雷祖係我中意既角色,呢幾期應該睇住佢死.鐵縱橫路人化,其實都幾好,都唔係好中意呢d咁正氣既主角.
大軍閥 - 去第十期先入戲肉,真係幾擔心佢既銷量.軍團加技能, 當然老土啦,不過輕輕鬆鬆搞下笑都幾好.封神記講d比較表明既政治,今次覺得講多d揾食係咪大x哂,一d比核心既核心價值,如果之後都能發揮多d,同埋個班二打六高官有多d伏線,應該㑹更好睇.
同伴-咁多本大渡書一開始最唔睇好呢本,但最後係最好睇既一本.有d前後倒敍,無乜拖戲,整體不錯,同時又無乜特別,可能寫得青春唯熱血不夠.
魔武渡- 又寫元朝.最特別係三個主角既關係,的確有d醒神.
自強不息- 其實我幾中意呢本,因為夠哂美漫feel. 但個名同封面真係趕客,提早完結都係預料之中.每個主角都有缺陷,但打鬥又唔係好感覺到,除左打鐵縺人有幕因為黑哂,主角聽唔到處住下風.但之後無以為繼.


text:
阿德摩爾 必去景點及阿德莫爾海灘附近酒店推介
阿德莫爾海灘附近酒店預訂
累積 10 晚,送 1 晚
仲可享精選酒店神秘優惠價
阿德摩爾必去推介 - 阿德莫爾海灘
想去 阿德摩爾 自由行?等 Hotels.com 帶你玩盡 阿德摩爾阿德莫爾海灘 啦!留意我地文章,話你知去阿德摩爾 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋阿德摩爾阿德莫爾海灘 附近有咩酒店,等你更加容易計劃行程,慳返酒店來回景點嘅時間.
阿德摩爾阿德莫爾海灘 自由行
去得阿德摩爾阿德莫爾海灘 自由行最緊要一定係揀啱日子去.一啲熱門景點例如,阿德摩爾 嘅 阿德莫爾海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
阿德摩爾阿德莫爾海灘 交通
想去阿德莫爾海灘 暢順無阻濟,最好就係出發前,睇清楚阿德摩爾阿德莫爾海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
阿德摩爾阿德莫爾海灘 必食必買攻略
阿德摩爾阿德莫爾海灘一直都係旅遊熱門地點,去到阿德摩爾阿德莫爾海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
但係今次所講既係佢既精選午餐,包括一碗麵,一個奄列,一個麵包及一杯餐飲.麵可以揀沙嗲牛肉公仔麵,佢比一般茶餐廳既沙嗲牛肉濃味,用黎配上公仔麵真係好正,可惜的是公仔麵係普通既光麵,好淋身,奄列都係一般既火腿奄列,你亦可以轉做煎蛋既,麵包可以揀餐包或菠蘿包,加錢可以轉做菠蘿油,始終熱辣辣既菠蘿油比其他更吸引,最後杯餐飲梗係飲佢地既凍奶茶啦,雖然食既野勁似一個早餐,不過食完飲完之後,都相當飽既.
2010年10月8日 星期五
金鳳茶餐廳
奶茶文化已經成為香港人既一部份,連電視台都以呢樣文化黎拍電視劇,可想而知幾咁深入民心,今次講既係一間以首創無冰凍奶茶馳名既金鳳茶餐廳.
由於佢地d凍奶茶沒有加入冰既關係,絕對唔會飲飲下變淡,而且茶味香濃幼滑,深受灣仔一帶既人喜愛,每朝早都見到有一條長龍去排隊買佢地既凍奶茶及新鮮出爐既麵包.
但係今次所講既係佢既精選午餐,包括一碗麵,一個奄列,一個麵包及一杯餐飲.麵可以揀沙嗲牛肉公仔麵,佢比一般茶餐廳既沙嗲牛肉濃味,用黎配上公仔麵真係好正,可惜的是公仔麵係普通既光麵,好淋身,奄列都係一般既火腿奄列,你亦可以轉做煎蛋既,麵包可以揀餐包或菠蘿包,加錢可以轉做菠蘿油,始終熱辣辣既菠蘿油比其他更吸引,最後杯餐飲梗係飲佢地既凍奶茶啦,雖然食既野勁似一個早餐,不過食完飲完之後,都相當飽既.
除左凍奶茶,佢地既麵包都好好食,新鮮出爐既菠蘿包個皮係脆既,加塊鮮牛油,真係美味,另外呢到既雞批都好出名,批皮鬆化,可是餡料少,不過勝在好味,配搭起凍奶茶上黎都係下午茶既精選.
但呢到有一個缺點,佢地又係好似佐敦某某餐廳咁,坐得迫,又催人走,而且一到lunch時間,排隊等位既人龍不絕,食茶餐廳都要等幾個字,真係好多人.
地址:灣仔春園街41號春園大廈地下
訂閱: 張貼留言 (Atom)


text:
包租婆原來咁有錢.
哥哥今集都幾可愛,濫用國家特權去擔心個不斷自毀嘅弟弟.之後被個女同事挑逗,叫佢得閒一齊出街飲.
今集大致上跟返原著Dying Detective(垂死的偵探)
原作劇情
該故事反派名字亦係叫Culverton Smith,一個曾經喺東南亞住過嘅醫生.
福爾摩斯懷疑Culverton利用佢喺東南亞認識嘅罕見毒藥謀殺佢嘅親戚.Culverton受唔到福爾摩斯不斷咄咄進逼嘅調查,於是決定先下手為強,將一個隱藏毒藥嘅陷阱刀片包裹寄咗俾福爾摩斯.
當時華生已經搬咗出去住,所以唔知來龍去脈.包租婆叫佢嚟見福爾摩斯時,福爾摩斯已經臥病在床.華生雖然好擔心想幫佢睇病,但福爾摩斯以自己感染嘅疾病傳染性高為由,拒絕俾華生接近佢.福爾摩斯只係叫華生請Culverton過嚟,但叮囑華生喺Culverton入嚟之前搵地方匿埋偷聽.
Culverton得悉福爾摩斯瀕臨死亡後,非常興奮地上前探望.由於佢以為當時房間冇其他人,於是就好爽快地承認過包裹落咗劇毒,以為福爾摩斯反正就快死去,死無對證.
點知原來福爾摩斯一早料事如神,知道個包裹會有古怪.於是將計就計詐病去印Culverton自招罪狀.而一直匿埋嘅華生就係最佳證人.
上季尾段已經暗示會有第三個福爾摩斯兄弟,但居然會係妹妹.雖然估到上集嗰個巴士女人會有古怪,但冇諗到佢就係福爾摩斯嘅腹黑妹妹Euros.
除咗咁不特止,佢仲要係假扮成華生嘅心理醫生同埋Culverton個女,去引二哥去破案.
可能Euros係Moriarty嘅手下,Moriarty先知道咁多Sherlock嘅嘢,並不斷設「遊戲」同Sherlock鬥智.


text:
機場快綫
機場快綫(成日俾人叫做機場鐵路,簡稱機鐵,英文叫做Airport Express)係香港鐵路有限公司營運嘅鐵路線,連接香港中西區中環嘅香港站,同香港新界離島區赤鱲角亞洲國際博覽館嘅博覽館站之間,屬於機場聯絡軌道系統.由於呢條線連接咗赤鱲角香港國際機場,並以特快形式運行,所以有呢個名.
概要[編輯]
機場鐵路[編輯]
機場鐵路工程係香港機場核心計劃之一,為香港國際機場同後勤區(即係北大嶼山新市鎮)興建連接九龍同香港島嘅快速鐵路.工程總共起兩條線,即係機場快綫同埋東涌綫.部分路段由兩條綫共用兩條來回方向嘅路軌,其他路段就總共有四條路軌.
機場快綫[編輯]
機場快綫係連接香港國際機場同埋香港商業中心區嘅快捷交通工具,亦係全球其中一條機場鐵路.機場快綫全長35.3公里,旅客由赤鱲角機場去中環市中心約需24分鐘.
呢條線由香港站開始,經過九龍半島西部嘅油尖旺區同新界南面嘅葵青區,連接到位於大嶼山赤鱲角嘅香港國際機場,最後去到博覽館站.喺1998年7月6號通車,係香港第一條往返機場至市區嘅鐵路線.自從博覽館站喺2005年12月20號啟用之後,機場快綫就有5個車站,當中有3個係轉車站(喺青衣站,九龍站同香港站都可以轉東涌綫,當中香港站連接中環站而可以轉乘荃灣綫同港島綫).香港站同埋九龍站係地底車站,青衣站同埋機場站係架空車站,而博覽館站係地面車站.機場快綫車站多數都設有市區預辦登機服務同埋機場快綫穿梭巴士服務等.機場快綫喺路線圖上以藍綠色代表.
此外,機場快綫亦都係參選者同埋參展商前往亞洲國際博覽館嘅其中一個途徑.由機場去博覽館站只需1分鐘;由博覽館站去市中心約需28分鐘.
路線圖[編輯]
歷史[編輯]
1980年代尾,當時嘅港督衛奕信決定喺大嶼山嘅赤鱲角起新機場同多項配套工程,其中包括機場鐵路,組成香港機場核心計劃,取代已經飽和嘅啟德機場.當時政府邀請地鐵公司負責起大嶼山機場鐵路,以連接新機場同埋市區.但因為當時中華人民共和國政府對機場核心計劃嘅造價(尤其係機場鐵路)同英國政府出現嚴重分歧,英方要作出多項讓步(包括機場鐵路由原本嘅四軌設計改為雙軌設計)先可以達成協議.最後機場鐵路成為兩條地鐵路線,分別係東涌綫同埋機場快綫.機場快綫喺1998年7月6號連同新香港國際機場一齊啟用,通車初期設有6卡載客車卡同1卡行李車卡.因應博覽館站啟用,由2005年年底開始改為7卡載客車卡同1卡行李車卡.
位於機場東北面嘅亞洲國際博覽館喺2005年12月20日啟用,地鐵機場快綫亦喺當日伸延至新起好嘅博覽館站,該站位於赤鱲角北面,原本係機場快綫嘅掉頭月台,因亞洲國際博覽館工程而進行改建.
特色[編輯]
同港鐵其他營運嘅路線唔同,機場快綫並唔係一條通勤鐵路線.佢嘅主要作用係運載乘客往來市區同機場同埋亞洲國際博覽館,因此收費比港鐵其他路線貴.搭機場快綫嘅旅客,可以選擇喺香港站或九龍站先行辦理登機並行李寄艙手續(搭往來美國嘅航班冇預辦登機服務),而唔使喺機場再搞.而機場快綫喺香港站至九龍站,青衣站至欣澳站同欣澳站至近小蠔灣車廠嘅一段同東涌綫列車共用部份路段,但當列車駛入車站,就會用返自己嘅月台.
機場快綫嘅收費模式同其他港鐵路線唔同,大人(包括12-25歲全日制學生同65歲或以上長者)都要買成人車飛,3-11歲小童就可以買優惠車飛[1](港鐵設有全日制學生優惠;東鐵綫往返羅湖同落馬洲站全程就不設全日制學生優惠.),但係有時都會做吓票價優惠吸引人嚟搭,例如小童用八達通免費或者長者用八達通半價.機場快綫嘅收費系統同其餘港鐵系統分開,所以由其他綫路轉乘(或者調返轉)就要出入閘.
而機場站係冇閘機,以方便旅客喺機場站落車之後,直接前往機場離境大堂,車費喺市區車站或辦理預辦登機手續嗰時畀;由入境大堂亦可以直接搭機場快綫列車去市區,喺市區車站先至畀車費.
至於來往博覽館站,就與一般搭港鐵嘅方式大同小異(因為博覽館站有閘機),由市區車站入閘嘅乘客,由於已經喺市區車站畀晒車費,去到博覽館站出閘就唔會再扣錢,不過由於機場站冇閘機,由機場去博覽館站嘅乘客就要喺博覽館站出閘嗰時畀車費.而由博覽館站入閘嘅乘客會先扣除往來機場嘅車費,若果乘客喺市區落車,在出閘嗰時會先回贈原先博覽館至機場嘅車費先至扣返博覽館站至市區車站嘅車費.以八達通乘坐搭機場快綫嘅乘客,可以享有免費轉乘其他港鐵支線嘅優惠(東鐵綫頭等,輕鐵,港鐵巴士及港鐵接駁巴士除外).
一般乘客亦可以喺星期一至六(唔包括公眾假期)朝早07:00-10:00搭機場快綫單向由青衣站或九龍站去香港站,只需要喺青衣站或九龍站嘅客務中心(位於2號由機場開出嘅列車月台旁邊)買價值HK$20嘅車票就得.
配合亞洲國際博覽館喺2005年12月啟用,機場快綫由2005年12月20號起延長至當日啟用嘅博覽館站,提供亞洲國際博覽館通勤市區嘅角色.地鐵公司喺2005年10月10號正式公佈,博覽館站嘅收費同機場站一樣(由香港站,九龍站同青衣站去博覽館站嘅單程收費為HK$100,HK$90同HK$60),機場站至博覽館站嘅收費係HK$5.
港鐵會為即日來回博覽館站嘅乘客提供回程半價優惠,乘客以八達通由市區前往博覽館,只需要喺館內逗留最少個半鐘,並喺同一日搭機場快綫返市區,就有折扣,往返青衣站同博覽館站嘅即日來回車費係HK$42(單程HK$60),九龍站係HK$64(單程HK$90),香港站係HK$72(單程HK$100).乘客同時可以享有免費八達通港鐵接駁服務.(東鐵綫頭等,輕鐵,港鐵巴士及港鐵接駁巴士除外).
當亞洲國際博覽館有大型演唱會舉行,就會有大量人流,港鐵或者會安排東涌綫列車喺博覽館站載客疏導,又或者喺節目開始前由香港站開去博覽館站,嗰啲班次唔會停機場站.
免費服務[編輯]
機場快綫亦提供一啲免費服務,包括:
- 香港站同埋九龍站嘅免費預辦登機服務(八達通卡用預辦登機服務閘機會扣定去機場嘅車錢,然後再用同一張八達通卡喺月台入閘,就唔會再扣車錢).
- 每日有多班機場快綫穿梭巴士由香港站同埋九龍站往來各間主要酒店同埋交通交匯點,持有機場快綫車飛(單程,即日來回,來回),機票/登機證,機場員工八達通卡或亞洲國際博覽館入場證/節目門票嘅人先至可以搭.
- 用八達通卡搭機場快綫(包括機場員工八達通卡及機場快綫旅遊票),可以免費轉其他港鐵路綫(包括羅湖站同落馬洲站,但不適用於輕鐵,港鐵巴士及港鐵接駁巴士),限時為機場快綫/港鐵出閘後一小時內轉乘港鐵/機場快綫;乘客再轉輕鐵,港鐵巴士(新界西北)及港鐵接駁巴士,會被扣除該程八達通正價車費,及不可以同其他港鐵轉乘優惠(包括免費轉乘專線小巴81K或95K線)或港鐵特惠站優惠共用;此外,乘客如使用東鐵綫頭等服務,須繳付頭等額外費;如使用預辦登機服務,則只有喺去預辦登機服務嘅前一程港鐵車程係免費.
- 機場快綫即日來回有免費回程優惠(要用八達通卡或即日來回車飛.往返機場站至博覽館站除外).
- 行李搬運員會喺機場站,青衣站,九龍站同埋香港站,免費協助機場快綫乘客處理行李.
- 乘客可以喺每月5日起喺機場快綫各車站索取免費嘅財經同埋投資雜誌《指標》(Benchmark)月刊.
- 香港站1號月台收費區內,設有手提電話自助叉電器.
用車[編輯]
機場快綫列車(A-Stock)由西班牙CAF同德國ADTRANZ(已經俾龐巴迪收購)一齊整,總共有11列.每列列車共有8卡(設計最多10卡,通車初期係7卡,後來增至8卡,往香港方向嘅第1卡係行李卡),1998年投入服務.
機場快綫同行走市區線嘅列車唔同,行機場快綫嘅列車經過特別設計,其中一卡係專為香港站或九龍站預辦登機手續嘅寄艙行李而設嘅專用車卡(嗰個車卡冇窗),每列車卡得2對車門(行李卡5對),車廂內附設行李架,而絲絨座椅嘅椅背安裝咗小型電視屏幕(早期可以查閱即時航班資料同旅遊資訊,後期多數係機場快綫形象識別同埋世界主要城市時間,有時甚至冇提供資訊),但所有列車已經完成改裝工程,取消椅背小型電視,喺每卡車廂加裝四個23吋大液晶體電視,並喺椅背上裝上獨立喇叭同設有音量掣,乘客可以自己調較音量.但列車八成座位會闢作靜音區(頭,尾兩卡同其他車卡除中間部分嘅兩成座位外都係靜音區),即係淨係睇到電視畫面同字幕.
啟用初期,着特別制服嘅列車大使會喺車廂內進行查票同服務旅客等工作.
- 西班牙製地鐵列車車廂編組註解:
- E1XX - 有駕駛室同裝咗集電弓嘅動力車廂
- F1XX/F2XX - 動力車廂
- F2XX 係喺2005年增設嘅車卡
- G1XX/G2XX - 拖卡
- H2XX - 裝咗集電弓嘅動力車廂
- J4XX - 負責操控嘅動力車廂
- K4XX - 有駕駛室同裝咗集電弓嘅動力貨卡


text:
地下鐵
地下鐵,又叫地下鐵路,地鐵,狹義上係指起響地底(包括過海隧道)為主嘅城市鐵路系統;但係廣義上,因為好多呢類系統為咗配合建築嘅環境,或者會有起喺地面(包括天橋同隧道),所以通常涵蓋咗都會地區各種起喺地底同地面上嘅高密度交通運輸系統[1].因為咁樣,好多地下鐵都有專用路權,呢個係地下鐵同輕鐵嘅分別之一.
史[編輯]
世界上第一條地下鐵係喺1863年通車嘅倫敦地鐵,佢嘅興建係為咗解決當年倫敦嘅塞車問題.嗰陣時電力未普及,所以即使係地下鐵亦都只可以用蒸汽機車去行.因為機車釋放出嚟嘅廢氣對人體有害,所以嗰陣時嘅地鐵隧道每隔一段距離就要有通去地面嘅通風槽.
到咗1870年,第一條鑽挖式嘅客運地鐵又喺倫敦通車,由倫敦塔左近越過泰晤士河.但係呢條地鐵唔算成功,幾月後便唔再服務嘞.而家最早鑽挖式地下鐵就喺1890年通車,亦都喺倫敦,連接市中心同埋南部地區.最初起地鐵嘅人打算用纜車,但係最後用咗電力車,令到佢成為第一條電動地下鐵.倫敦嘅地下鐵亦都喺1905年全數電氣化.
1896年,嗰時屬於奥匈帝國嘅布達佩斯起咗歐洲大陸嘅第一條地下鐵,全長五公里,十一個站,至而家重用緊.
法國嘅巴黎地鐵喺1900年開通,最初嘅法文名係「Chemin de fer métropolitain」(法文直譯即係「大都會鐵路」),係由「Metropolitan Railway」直接譯過去嘅[未記出處或無根據],後來縮短成「métro」,所以而家好多城市軌道系統都叫metro.俄羅斯嘅地鐵亦都用咗呢個名,不過佢用咗基里爾字母,叫MeTpo.
施工[編輯]
喺地底掘隧道並唔容易,而且需要極多嘅錢同埋時間,至少亦要幾年時間至可以完成.
明挖回填[編輯]
- 內文: 明挖回填式隧道
掘地下鐵隧道最簡單直接嘅方法係明挖隨填(又叫做明挖回填).呢種方法即係喺街道上面挖一條大坑渠,然後喺嗰條大坑渠入面起隧道結構,等到隧道結構完成,有足夠嘅承托力之後先會重新鋪路面.
除咗條路俾人掘開咗之外,其他嘅地下結構(例如電線,電話線同水管)都要重新再鋪過.
起呢一種隧道嘅物料一般係混凝土或者鋼,但係舊啲嘅系統就會用到磚同鐵.
鑽挖法[編輯]
- 內文: 鑽挖式隧道
另一種方法係先喺地面某一度掘一個豎井,再喺井底掘隧道.最常見嘅方法係用鑽挖機(潛盾機,盾構機),一邊掘一邊將預先準備好嘅管片安裝喺隧道嘅牆壁上面.對於建築密度高嘅地方或者冇辦法做到明挖法嘅地方(例如水域),鑽挖法甚至係唯一可行嘅建造方法.
呢種方法嘅優點一個係慳時間慳力,全機械化操作,唔使人手掘土;另一個係對街道交通或者其他地下設施嘅影響好細;重可以喺水底起地鐵(倫敦,紐約,東京,香港同首爾呢啲城市嘅城市軌道系統都有好多越過河流或者海港嘅隧道).
但係呢種挖法又唔係冇缺點嘅,除咗成本高之外,重要經常留意地下水嘅影響;另外喺一啲比較硬嘅岩層開挖,可能要用到炸藥.地底空氣供應問題甚至隧道坍塌亦有可能搞到工人受傷,甚至死亡.另外喺建築密度高嘅地方進行鑽挖法嘅時候除咗要留意避免影響工地四圍嘅建築結構之外,有時亦要統籌嗰邊嘅公用事業,將地底嘅水喉,輸電管線搬走,以騰出地方去起列車通道.
例子[編輯]
參攷[編輯]
- ↑ Urban Mass Transit: The Life Story of a Technology,2006,Greenwood Press,ISBN 978-0-313-33916-5


text:
近來有套電視劇搵左幾個新商場做拍攝場地
其中一個仲係荃灣最近翻新左既商場
的確最近佢地翻新係好行大又闊落左
重點係多左好多唔同既餐廳進註左
早排同媽咪去完表姐夫度剪完頭髮,
諗住同媽咪阿妹去食下野再送佢地搭車
阿妹就話係IG 見到朋友仔食左個Buger 好吸晴
地點仲好近佢地搭車既位置,咁就岩曬啦
就揀去千色匯去食下呢個Sixer Burger 啦
Sixer Burger 本身就係商場既地下,一入去就會見到架啦
不過鋪面其實比較細,入左bb 車就有機會會頂到人地
不過店員真係好好,專登幫我泊好架車
仲要比我鎖埋另一邊門等人地唔撞到我架車仔
呢個真心超讚!!!貼心既服務
講左咁耐,睇下有咩好食既Buger 先
我一早就睇定左我要最貴個個!!
龍蝦牛肉漢堡 ,因為我見到IG 既朋友們
都話佢真係有原隻龍蝦呀!!!
首先要出場介紹就有我呢個
龍蝦牛肉漢堡配香草忌廉檸檬汁 $198
另加沙津及飲品 +$18
其實一送上枱已經令我雙眼嘩聲四起
真係冇吹水係原隻龍肉上仲要加上厚既牛肉漢堡扒
真係食落啖啖肉超級地滿足呀
如果你話如果咁大個包,女仔好難成個食架嗎
唔緊要可以叫店員幫忙幫你切開一半
又可以方便進食同時同人SHARE 都冇問題啦係唔係?
我麻煩左店員幫我地切開一半之後
我仲將龍蝦慢慢用刀叉切開黎食
阿妹仲話究竟我係食Buger 定係食緊西餐
媽咪話佢好麻麻地食Buger 所以就話同阿妹Share 左一個
阿妹就叫左呢個牛肉啡菇芝士漢堡 $88
雖然大家份量一樣咁大堆頭,但係絕對就冇蝦龍咁吸晴啦
同樣好有肉汁又夠厚既漢堡扒加上
利用牛油再煎香既啡菇 加上啖啖肉既漢堡扒
真係小心一路食一流番d 汁出黎呀(笑..)
三個人兩個包又點夠喉呀,本身想叫多個意粉食
阿妹又話驚會太飽曬左d 野食
望下餐牌見到有呢個小食併盤
又見到隔離枱叫左好香,好吸引
即刻唔洗諗即叫左呢個
海鮮併盤 $128
當中有四隻炸蝦,四隻炸蠔,一片炸魚柳
仲有一小盤既炸薯條
由於佢地真係即叫即炸,所以叫完都要等下先有上枱
炸蝦即食個陣好熱好辣口
炸蠔就真心要盡快食
唔係就會有d 唔知點既感覺
而魚柳同薯條就最驚喜,因為我要湊住阿仔
唔可能樣樣野都即刻食,所以魚仲可以Keep 住好嫩滑
重點唔係好乾身仲有唔會有成層炸漿咁樣
而薯條仲係厚薯,岩岩炸好超級好食
最重要佢咸味適中呀,諗起都好想食多次
今次完左阿妹既心願去享用呢個好熱氣但好食既Buger
終於明白點解大家都會推介呢間既Buger 由其佢既龍蝦
簡直係無敵,雖然價錢上唔係真係話好抵食
但係服務食品質數佢地認真係不錯的
由其佢地為左我架bb 車專登鎖門個下動作
認真呀,邊有鋪頭會專登為左個客既BB 車咁做
不過如佢地佢地有BB Chair 就更加好啦
是日分享: Sixer Burger
荃灣眾安街68號荃灣千色匯I期地下G026號舖
(荃灣千色店旁斜對街既商場,公園隔離)
希望你地都喜歡小妹既介紹啦
想隨時留意小妹及小PQ生活點滴同Blog 文分享
記得要Like 我既專頁啦


text:
2013年11月7日星期四
11月1日~生日前夕
24 則留言:
2公婆幾溫馨..回覆刪除
大老爺係錫妳,乜都比妳話事嘛,妳去食就倍妳食妳去唱就陪妳唱,好老公!^^回覆刪除回覆
係就好了,佢肯陪都好!刪除
非常sweet最重要心愛的陪你過,做咩都係一件開心事回覆刪除回覆
都係架,去邊都無所謂刪除
我上次返香港都食過維記赭潤麵,下次要試吓合益腸粉,睇見就想食.回覆刪除
我屋企人成日笑我,乜你唔係住响香港,去邊度食好嘢你都知?回覆
合益好食呀,一定要去,其實深水埗仲有好多好嘢食刪除
如月~生日大晒話晒事,大老爺梗係要聽晒你話喇回覆刪除
你地兩個可以唱足幾個鐘?好犀利!回覆刪除
- 回覆
yeah個K好抵唱刪除
節目都好充實喎! :-bd回覆刪除
好~~~~好想去試吓合益小食~滑滑腸粉回覆
自己安排梗係,至意老公咩嘢都唔使做刪除
老公同妳一齊唱k好溫馨呀! 我都好掛住維記d麵呀~~回覆刪除回覆
哈哈,你住外國,唔好介意我咁問,我無記性呢 :p刪除
我生日當日都會放假, 唔想返工俾人話, 之後唔開心嘛回覆刪除回覆
Ah Mo早晨,我今日係台灣玩緊呀刪除
合益d腸粉同埋維記豬潤麵真係超好吃 , 超正 , 我好中意食 !回覆刪除
嘩,由朝食到晚,夠哂滿足囉!回覆刪除回覆
生日梗係放縱一下自己吧刪除


text:
其實我真係忍左依條友好耐 成日無啦啦sd自己下體嘅相俾我然後話自己今日又長左又粗左 又好自豪咁話自己拍過十幾次拖 話自己把口好掂好識氹女如果自己生得高啲就係完美 自稱自己allback好靚仔皮膚好好因爲佢夠膽露額出黎
成日係我啲fd面前送好多野俾我好似對我好好咁其實每次私底下都問我攞返啲錢 最on9嘅係佢每次都入我ig用我ac po文讚佢對我好好 一係就要我自己po 如果我唔po就話我 吓我送野俾你你唔開心架咁下次唔送啦然後發尻我脾氣 我話其實你每次送完又要我俾返錢你咁我同買野俾自己有乜分別 但佢依然覺得係佢買俾我嘅我真係笑玩左
有次仲好笑 我前排16歲生日 佢就要我由第一日佢「買」俾我嘅野全部摷晒出黎 然後係ig po話係佢送俾我嘅所有生日禮物喎 又係到自導自演懶係對我好啦 頂最後啲錢咪又係我俾返佢
仲有我真係想知一個人係要厚臉皮到咩程度先至可以係咁要人買野 話說上年中秋 我媽俾左兩盒半島我 個狗公知道左 然後就死都要我俾盒佢話當係俾佢屋企人小小心意喎 我話既然係咁我上埋去啦不如 然後佢就講左一大堆理由話 禮到人唔洗到喎 我火火地滾淨係俾左一盒入面嘅其中4粒定唔知3粒 仲要得一粒係奶黃:) 心諗你咁識玩我實同你玩
上面我同佢前度嘅對話有提 個狗公逼佢係後梯搞 個陣個女仔未16
我同佢開頭一齊都未16
我仲有另一個女仔話曾經俾依個狗公媾過嘅錄音
個女仔當時中二升中三 假如個女仔無留過班應該都未16嘅
媾就實有 依個女仔有無俾佢食過就唔知
佢自己衰過幾多次十一佢自己心知肚明:)
FACEBOOK留言版


text:
聖安東尼奥 必去景點及阿拉莫附近酒店推介
阿拉莫附近酒店預訂
累積 10 晚,送 1 晚
仲可享精選酒店神秘優惠價
聖安東尼奥必去推介 - 阿拉莫
想去 聖安東尼奥 自由行?等 Hotels.com 帶你玩盡 聖安東尼奥阿拉莫 啦!留意我地文章,話你知去聖安東尼奥 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋聖安東尼奥阿拉莫 附近有咩酒店,等你更加容易計劃行程,慳返酒店來回景點嘅時間.
聖安東尼奥阿拉莫 自由行
去得聖安東尼奥阿拉莫 自由行最緊要一定係揀啱日子去.一啲熱門景點例如,聖安東尼奥 嘅 阿拉莫,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
聖安東尼奥阿拉莫 交通
想去阿拉莫 暢順無阻濟,最好就係出發前,睇清楚聖安東尼奥阿拉莫 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
聖安東尼奥阿拉莫 必食必買攻略
聖安東尼奥阿拉莫一直都係旅遊熱門地點,去到聖安東尼奥阿拉莫,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
話說外國有對夫婦好耐以前已經收養咗唔同嘅流浪貓狗,仲幫佢哋改晒名當正一家人,成件事已經夠晒溫馨!不過最近呢一家七口就有啲喜慶事發生啵,就係兩位主人 Kasey Boggs 同佢老公生咗屬於佢哋嘅 BB,出院冇幾耐仲抱咗呢個新生命畀屋裡面 5 個毛孩見識吓添!
呢一家嘅新成員叫 Sonny,當 Kasey Boggs 同佢老公帶住 Sonny 踏入屋企,班毛孩就好似已經急不及待歡迎 Sonny,仲好鬼痴佢添呀,唔信?睇吓咪知囉!
睇吓呢位貓星人 Mia 仲好似當正 Sonny 係佢自己心肝寶貝咁,一日到黑痴實 Sonny,成塊貼身膏藥咁呀喂!
唔好話你哋啦,就連我都想快啲見到 Sonny 大個仔,同毛孩一齊成長嘅感覺真係好鬼正,我幾十歲人就冇得揀喇,冇計啦~我每次問老媽子點解我細細個冇得同貓貓狗狗玩,佢都成日話養你仲唔夠麻Q煩咩,真係搞到我個心都碎埋呀…
(日本東京原宿)養咗 9 隻兔兔嘅一家人!— 一同走入 Ra.a.g.f Rabbit Café
(韓國首爾弘大)活潑浣熊仔陪大家歎咖啡 — 맹쿤 Raccoon Cafe
(日本愛媛縣青島)愛貓者天堂!日本海上一個名副其實嘅「貓島」
(日本東京六本木)世界上第一間可愛刺蝟咖啡店 — HARRY Cafe
(日本宮城縣白石市)過百隻唔怕人嘅可愛狐狸仔聚居 — 藏王狐狸村!
Photo:Pinterest,Boredpanda


text:
2016年10月24日 星期一
HIFU廣告不告訴你的真相
HIFU廣告不告訴你的真相
呢排真係全城Hifu熱,睇各大美容中心嘅廣告都不約而目係sell HIFU,身邊唔少女性朋友都心郁郁想試/已經試左,當然我都唔例外,始終靠樣搵食,keep住緊緻嘅皮膚係好緊要嫁麻.不過,當全世界都講緊Hifu嘅時候就要小心啦,始於坊間咁多間大大小小美容中心,質素參此不齊,個個都想食Hifu呢條水,間間都話自己個部係最新一代Hifu,廣告就只會一味吹捧Hifu到底有幾好有幾好,無缺點無副作用,人生必做療程之類,事實係咪真係咁勁?Well~等我揭露廣告唔會話你知嘅Hifu真相啦!
1. Hifu唔係無副作用
Hifu原理係將高能量聚焦到真皮層至筋膜層,從而刺激真皮層膠原增生同提拉筋膜層.由於hifu係一樣高能量聚焦激活嘅技術,而且能量係以直點線式發射,所以有好多位置要特別避開,特別係眼周圍,因為眼皮/眼肚嘅皮膚好薄,如果機頭太近眼嘅位置,就會有打花眼球嘅風險.
2.Hifu係揸左麻醉都仍然好痛
Hifu痛就好多人都知,坊間有好多美容中心就會聲稱會搽麻膏,等做嘅時候客人就唔覺痛.錯錯錯,又一謬誤!Hifu係真皮層層面嘅激活及提拉技術,所以痛唔係表面嘅痛咁簡單,係真皮層入面嘅痛,搽麻膏只麻醉表層嘅痛,所以呢,搽麻膏最大嘅作用只係令你心理好過D.
3. 做完Hifu皮膚好乾,保濕mask靠唔住
Hifu同Laser一樣做完都會令皮膚好乾,因為熱力令皮膚水份蒸發,好多人以為番屋企敷多幾塊保濕mask就夠,其實錯哂!保濕mask只可以做到表皮層嘅保濕,水份根本就入唔到真皮層,所以做完Hifu激活膠原之後,就要把握黃金時間做返大量補水的療程,即刻將水份導入真皮層,咁樣先真正有效為皮膚補充足夠水份!有足夠水份仲可以令增生膠原生得更靚,減慢膠原流失添!
對於追求靚,女人又點會咁易滿足,當全世界都瘋狂緊Hifu嘅時候,其實已經有廠商上靜靜雞咁推出一種比Hifu更新更有效嘅技術—MDS膠原激活技術.MDS是全段式膠原激活技術,同傳統Hifu用嘅點線式技術唔同,而係螺旋式,能量就可以平均咁聚焦到真皮層至筋膜層;其次,由於MDS係全段式技術,所以就唔似傳統Hifu需要換機頭,可以一次過全段激活真皮層嘅膠原增生,同時收緊筋膜層,提升輪廓,療程時間大大縮短;再加上MDS獨家觸感紓緩技術,以螺旋式發射能量,過程無痛安心好多.
由於MDS係最新研發嘅技術,廠商為左可以更好咁monitor質素,香港只係獨家授權左一間醫學美容中心可以做,聽聞BOOKING都幾full,真係一位難求.作為有精明有眼光嘅女人,用差唔多價錢,有得揀梗係揀最新啦!
想睇更多…
標籤: 水原共生, 新一代HIFU, 膠原自生, 膠原增生, 輪廓拉提, CLINICZ, Doublo, Hifu, Hifu效果, Hifu無痛, Hifu價錢, Hifu邊間好, MDS膠原激活, SMAS, Ulthera
訂閱: 張貼留言 (Atom)


text:
畢業生分享:
我係HKUE酒店款待業畢業生.我而家係W酒店做緊,呢度真係有好多講ENG外藉人士.每日都不停講ENG.好彩當初選擇讀HKUE,佢地既課程活學活用,學到好多酒店用既ENG用詞,令到我可以用係工作上.仲有,佢地既澳洲交流團真係好正,除左可以同一大班既同學去之外,仲可以學到好多生活上既ENG.我今日能夠用ENG同外藉人士溝通,真係要多謝HKUE.
學生分享:
我係而家係HKUE讀緊既學生,我15年考DSE既,考ENG衰左.開頭諗報讀HKUE既時候我都好擔心ENG跟唔上,話曬都係一個澳洲課程,ENG唔好我驚好難讀.未正式讀Advanced Dip之前,我讀左一個短期既ENG班,ENG班係由淺入深教,開頭教一d日常用語,之後就會教做project或者英assignment會用到既ENG,我覺得呢個ENG班對我幫助都幾大,因為讀Advanced Dip既時候可以用得著,而我覺得HKUE安排得最好既就係有分班呢個安排,學校會因應學生既ENG程度編班,好似我呢d ENG唔係太好既學生係上堂既時候就中英兩用教書,我而已經係HKUE讀左1年有多喇,我覺得自己d ENG 比以前真係進步左好多,而家上堂用全英教學都無問題.


text:
便秘嚴重...............><
-
kalu
已經試過俾阿仔食中藥,但都係食完之後先屙到,一唔食就屙唔到><
-
Frances
BB係飲人奶定奶粉呀?
-
MOMO
試下轉奶粉啦.我BB自從轉左食platinum, poo poo 方面好左好多
-
LING
會唔會係佢飲緊果隻奶粉唔O岩佢呀?
試下轉隻多水溶性膳食纖維既~
S26 Ultima 都多咖
-
QUEEN
呀仔食開illuma都日日都有便便,你可以試下轉睇下夾唔夾到
-
mamamia
轉下奶粉睇下有冇用~我而家比個囡飲babynes,佢呢隻有益生元同益生菌,對bb腸道健康好有幫助
而家日日都有便便~
-
kat
呢隻奶粉係唔係唔甜嫁?
-
YELLOW
會唔會試下S26 Ultima 呀?
呢隻多水溶性膳食纖維
易去便便
-
beautysa
我BB都係食S26 ULTIMA, 便便好軟身同順暢, 可能你隻奶粉同BB 唔夾呀!
-
cdywong1225
之前醫生介紹我食隻叫活得易益生菌調理返個腸胃, 食左排便都好左好多, 停左都吾會去唔倒 你可以試下
-
yoyoluv123
咁細個食中藥?
我都係轉奶粉咋,bb轉左食s26 ultima 後便便就順晒了


text:
而家好多電競選手同遊戲主播都坐住電競椅打機,但係電競椅又有啲咩特別呢?
電競椅其實係由賽車椅演變而黎,佢人體工學嘅設計令到佢更適合長期用電腦嘅朋友.近年電競興起,每年都有好多大大小小嘅比賽舉行,好多比賽嘅主辦單位為左令到個比賽變得更專業,提高比賽質素同埋俾啲選手坐得舒服啲,都會設置電競椅俾選手,因此越來越人接觸到電競椅.咁電競椅到底有咩功能?
LOL比賽選手坐緊嘅正正係電競椅
圖片來源:lolesports
首先,電競椅嘅人體工學設計令到用家可以更健康,舒適地用電腦,尤其好多選手都會長時間咁對住電腦黎進行訓練,電競椅可以確保佢地嘅脊椎受到保護.而且電競椅多數都會配有可調整位置嘅頸枕同腰枕,令選手可以更加享受比賽過程.
第二,電競椅嘅椅背係可以170°咁調較.有時用得電腦耐想訓番陣,只要調較你嘅椅背,張櫈就會變到好似一張床咁,等你可以好好休息番陣.
第三,就係佢嘅扶手設計.扶手可以作為手肘嘅承托,防止膊頭承受過多重力,等你嘅膊頭冇咁攰,避免長時間受壓下受傷.
第四,就係佢嘅椅子升降.有時候,你想張櫈配合番張枱嘅高度,又或者想調整你同電腦螢幕嘅距離,升降呢個功能就可以更方便你用電腦,令你用電腦嗰陣更加舒服.
最後,面料方面,Zenox嘅電競椅以易清洗同防刮花嘅人造皮作為面料,有時唔小心跌咗條鎖匙都唔驚刮花張櫈.另外,就算你食煙或者出汗,張櫈都唔會吸味.
Zenox Saturn Series電競椅
有人會話,用皮嘅話會好焗,唔透氣,所以Zenox都有以布作為面料嘅賽車椅,Pluto Series Racing Chair,呢種面料相比起耐磨人造皮更加透氣,炎炎夏日之下都唔怕黐納納.
Zenox電競椅可隨著玩家嘅需要而調較,從而搵到最適合嘅設定,提升遊戲嘅表現,釋放你無窮無盡嘅潛能.


text:
從來都冇諗過喺加拿大竟然可以用咁多錢,都只怪有Sephora lol. 我幾中意Sephora呢種賣化妝品既形式,一個地方有晒高低價位既item仲要開架咁比你試,有需要時候靚靚BA姐姐又會拎晒唔同牌子既同類型product同你試上面等你試到啱為止.真係唔明點解Sephora要撤離香港T^T 因為平時實在太中意喺youtube睇啲美國囡囡講化妝,但好多時佢地用既product香港都冇得賣,有得睇冇得試好鬼冇癮.難得去到美洲,雖然加拿大買比美國貴,但有得買唔買就棧後悔,所以見啱就買喇!有啲野其實都只係比香港平啲啲,不過喺香港我又唔會特登去睇所以就順便買埋啦.
1. Bio oil 買大送細裝 – 唔係喺sephora買,純粹嗰時喺costco見到覺得好抵所以買,但返到黎發現唔係真係平好多,唔特別講.已經唔幾得幾錢,好似差不多廿蚊加紙.
2. Fresh flower power set (rose face mask 30ml, rose floral toner 15ml, sugar tulip tinted lip treatment, lotus youth preserve face cream 30ml) – 呢set野真係抵!連埋稅先至CAD56, 咪睇佢少少地個mask得30ml但我用左5次仲有三分一淨.支唇膏仲係正常size添.其實fresh個rose mask一路都想試,但真係覺得佢貴,咁啱見到呢set野即時入手!老實說,個mask係ok的,同埋我幾中意隻玫瑰味好自然,但你問我佢係咪真係值咁貴600hkd 100ml我又覺得唔太值.個lotus cream保濕能力ok,唔厚身都唔算lup.toner未試.反而支唇膏有驚喜,好潤好上色.冇行開香港既fresh counter唔知其實香港有冇得賣呢set野?
3. Urban decay eyeshadow primer potion – urban decay 呢個牌子成日聽啲美國youtuber話好好,每次出親既eyeshadwon palette都話正,所以見到都即刻買支.不過未用所以評唔到.CAD14未連稅.
4. Too faced chocolate bar eye shadow pallette – 其實一心就諗住買urban decay既naked系列,但去左兩間sephora都只係見到naked 1/ 3,第2就冇貨連tester都冇,因為覺得啲色唔係好啱自己所以都冇入手.反而見到too faced呢個chocolate bar有貨,啲顏色又幾啱自己,加上佢好鬼得意既鐵盒朱古力packing,所以都冇乜考慮就買左.佢一盒入面有啞色同閃既eyeshadow我覺得幾易用.CAD59未連稅.
5. NARS pure radiant tinted moisturizer – 算我孤陋寡聞我之前真係未聽過tinted moisturizer所以搵左ba姐姐解我知順便試埋上塊面.佢差不多拎晒咁多個牌子既tinted moisturizer比我試,最後我揀左NARS,我覺得佢效果其實真係好自然但coverage相對係低,少許紅印佢係遮到但唔好諗住佢可以遮到黑眼圈.但佢好在係唔乾,所以我就當佢係base咁用,搽完佢再上mineral fondation,或者用佢溝濕粉.Cad52未連稅,check過連稅價錢只係平香港少少,所以唔使特登喺加拿大買,當純粹享受下sephora既services.
6. Bath & Body Works Japanese cherry blossom deep clean hand wash & body wash – 無聊見到入去睇下,全舖頭味道最好聞就係佢,見洗手液買二送二沖涼液又送三送四咁平咪買囉,為返港紙都係廿幾蚊支,買黎當手信派.好唔好用?普通.洗手液就幾好可以做埋磨沙.
7. Tarte smooth operator Amazonian clay pressed finishing powder – tarte呢個牌子係我重點要買,因為又係聽得多啲美國妹講有幾好用但我又冇得試所以好葡萄.呢盒定妝粉幾滑,而且定妝能力都幾真心幾好,過左大半日我都冇好油面.同埋佢係pressed盒裝我覺得幾方便.cad41未連稅.
8. Tarte amazonian clay full coverage airbrush foundation – 佢係foundation powder,試上手好滑同幾出色所以就買了.未開黎用所以冇得評.cad 43未連稅.
9. Tarte Amazonian clay 12-hours blush – 我揀左呢隻有閃粉既橙紅色.好驚喜地,佢話12個鐘,真係一整日都keep到色,只係甩左少量,所以我非常满意.cad31未連稅.
跟住就係一啲藥房買既開架貨,係呀行到邊買到邊呀真係.
10. Maybelline instant age rewind eraser makeup – 呢支野香港都有類似,不過佢綠色packing既mineral foundation系列,但美洲好似就係呢支給紅色age rewind.純粹係見到有個居美既韓國youtuber成日用呢支野黎做highlight 所以我又貪得意買黎試下,質地其實好薄同埋乾乾地,唔可以靠佢遮瘕但做highlight ok既因為個包裝一個圓頭咁好方便.cad16.99未連稅.
11. Rimmel eye makeup remover – 哈哈我知,rimmel係英國牌子唔係美洲既,不過因為我唔記得帶落妝過去所以要買.唔多講,佢係水咁重眼裝或者用防水mascara落唔到,普通粉底ok.特價cad3.99未連稅.
12. Rimmel sun shimmer maxi bronzer – 又係見到佢特價cad6.99咁鬼大盒所以買,而家我都係用佢做shading.
13. Cover girl lash blast fusion volume+length mascara – 未用,唔知好唔好,純粹又係見佢特價cad6.99所以買.我見有啲youtuber都有用佢應該唔會太差卦.
好啦大致上就係咁喇.


text:
阿森斯 必去景點及藝文中心附近酒店推介
藝文中心附近酒店預訂
累積 10 晚,送 1 晚
仲可享精選酒店神秘優惠價
阿森斯必去推介 - 藝文中心
想去 阿森斯 自由行?等 Hotels.com 帶你玩盡 阿森斯藝文中心 啦!留意我地文章,話你知去阿森斯 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋阿森斯藝文中心 附近有咩酒店,等你更加容易計劃行程,慳返酒店來回景點嘅時間.
阿森斯藝文中心 自由行
去得阿森斯藝文中心 自由行最緊要一定係揀啱日子去.一啲熱門景點例如,阿森斯 嘅 藝文中心,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
阿森斯藝文中心 交通
想去藝文中心 暢順無阻濟,最好就係出發前,睇清楚阿森斯藝文中心 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
阿森斯藝文中心 必食必買攻略
阿森斯藝文中心一直都係旅遊熱門地點,去到阿森斯藝文中心,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
阿斯配提亞 必去景點及羅耀拉聖殿附近酒店推介
羅耀拉聖殿附近酒店預訂
累積 10 晚,送 1 晚
仲可享精選酒店神秘優惠價
阿斯配提亞必去推介 - 羅耀拉聖殿
想去 阿斯配提亞 自由行?等 Hotels.com 帶你玩盡 阿斯配提亞羅耀拉聖殿 啦!留意我地文章,話你知去阿斯配提亞 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋阿斯配提亞羅耀拉聖殿 附近有咩酒店,等你更加容易計劃行程,慳返酒店來回景點嘅時間.
阿斯配提亞羅耀拉聖殿 自由行
去得阿斯配提亞羅耀拉聖殿 自由行最緊要一定係揀啱日子去.一啲熱門景點例如,阿斯配提亞 嘅 羅耀拉聖殿,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
阿斯配提亞羅耀拉聖殿 交通
想去羅耀拉聖殿 暢順無阻濟,最好就係出發前,睇清楚阿斯配提亞羅耀拉聖殿 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
阿斯配提亞羅耀拉聖殿 必食必買攻略
阿斯配提亞羅耀拉聖殿一直都係旅遊熱門地點,去到阿斯配提亞羅耀拉聖殿,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
依家好多人爭住講 大數據 ,雖然 大數據 呢家嘢,對我嚟講,其實已經係生活或工作嘅一部分.只不過, 大數據 以及人工智能橫行嘅年代,香港老闆無呢個insight,香港家長一樣無呢個insight,我可以講,以香港人果種短視, 大數據 年代係死硬.
大數據 年代嘅準備
大數據 或人工智能,其實離唔開歷史大勢:數目字管理,呢家嘢係黃仁宇講.當然,依家中國果種 大數據 玩法極唔健康,根本係納粹德國嘅玩法,納粹德國咪買IBM啲打咭電腦,用嚟點算猶太人嘅人口,以及計算猶太人嘅運輸,有系統咁殺人,所以IBM一直被人鬧狼狽為奸.但 大數據 喺呢個電腦化年代,其實一定會行到呢步.你唔用,就會被淘汰.但香港啲人,好多連Excel都未搞掂,啲中坑IT人對世界大勢一無所知,呢啲仆街盤據唔少大公司中高層,香港未來將會係點,我都知係祝你好運.
跟住, 大數據 同人工智能年代,識STEM固然會好,比較容易就業,畢竟依家好多coding都要用人寫.但其實人工智能或 大數據 真正取代唔到嘅,係創意,創作,藝術或創造嘅嘢,唔可能由 大數據 所取代, 大數據 只不過係基於統計學而得出一啲推斷,但人嘅創造性會出現新嘢,新嘢會挑戰統計學所計出嚟嘅嘢,簡單嚟講,統計學本身唔係全知嘅學問嚟.所以,唔係送子女讀藝術果啲會好啲,但依家呢班市儈的香港家長,只係照住DSE Syllabus做人,李國章呢啲人渣係仆街,但家長係唔係一定要跟教育制度呢套去走,我好多時都深表懷疑.美國好多人羡慕果啲大有錢佬,好多嘅成長都唔按牌理出牌,係唔係?
香港呢班友仔,好鍾意見到乜嘢術語時興,就跟住講埋一份,講句衰啲,就係人云亦云亦膚淺,其實同泛民講用 大數據 打仗,一早有人講,但有人唔聽,我都無符嘅.都係果句,有時香港搞成今日咁,有啲嘢係共業嚟,共業嘅來源,就係成個社會或民族嘅問題,香港民族最大挑戰係眼光短淺,古板而缺乏創意,有啲嘢,要學吓荷蘭人果種開放視野,至可能有出路.(當然荷蘭佬果種硬膠,就唔好學)


text:
拉古拿海灘 必去景點及藝術節附近酒店推介
藝術節附近酒店預訂
累積 10 晚,送 1 晚
仲可享精選酒店神秘優惠價
拉古拿海灘必去推介 - 藝術節
想去 拉古拿海灘 自由行?等 Hotels.com 帶你玩盡 拉古拿海灘藝術節 啦!留意我地文章,話你知去拉古拿海灘 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋拉古拿海灘藝術節 附近有咩酒店,等你更加容易計劃行程,慳返酒店來回景點嘅時間.
拉古拿海灘藝術節 自由行
去得拉古拿海灘藝術節 自由行最緊要一定係揀啱日子去.一啲熱門景點例如,拉古拿海灘 嘅 藝術節,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
拉古拿海灘藝術節 交通
想去藝術節 暢順無阻濟,最好就係出發前,睇清楚拉古拿海灘藝術節 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
拉古拿海灘藝術節 必食必買攻略
拉古拿海灘藝術節一直都係旅遊熱門地點,去到拉古拿海灘藝術節,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
2010年10月18日 星期一
大榮華圍村菜
我相信榮華呢個名係香港應該無咩人唔識,每逢中秋節時期同入冬時期,佢地既月餅同臘味都好出名,而其中既大榮華其實同榮華都係有淵源既,而主理大榮華既滔滔更加無人不識啦.
大榮華總店係元朗,對我黎講真係山長水遠,都無咩時間可以入到去食,但係係幾年前,開左間大榮華圍村菜係九龍灣,當堂開心哂,因為唔駛再搭車千里迢迢咁入去元朗.
黎得大榮華,當然要試下佢地既豬油撈飯同元朗烏頭啦,雖然豬油極高膽固醇,但間唔中一次都值得既.烏頭黃油充足,而且好大條,又好鮮味,好多人都唔食烏頭既原因絕對係烏頭有一股泥味,但呢到既絕對沒有那股泥味.用梅子麵醬蒸,更加惹味,甜甜酸酸,用黎送飯一流.
無叫到呢到最多人食既圍頭五味雞,我就叫左呢個桂花麥芽雞,食落無咩桂花味,不過咸味清新,而且肉質嫩滑,雖然用上雪藏雞,但完全沒有雪味.
另外,我好喜愛食呢到既家鄉蒸芋泥,用上芋頭磨成泥再加上芋頭絲做成餅型,混入豬肉同蝦,爽口感一流,唔會太淋身,而且鮮味一流,配上少少豉油,完全係一碟鮮味無窮既餸菜.
下面個碟係麵醬金錢鱔,鱔身夠結實,味道甜甜酸酸,送飯一流,只是覺得份量頗少.
主角之一就係豬油撈飯,呢到既豬油撈飯既飯底同白飯唔同,因為豬油撈飯用既飯底係用砵仔蒸熟,飯粒煙煙靱靱,淋D豬油加D豉油撈一撈,滿足哂.
食飽後,仲有糖水送,有紅豆沙同麥米粥,雖然兩者都比較甜,但係味道都唔錯.價錢雖有不斷上升既趨勢,不過都係一個晚飯既好地點.同埋最鍾意食呢到既臘腸卷同馬拉糕.
地址:九龍灣宏開道8號其士商業中心2樓
訂閱: 張貼留言 (Atom)


text:
見到胡紅軍張相又係個網度浮撚返出黎,就覺得佢好撚可憐,唱左咁多撚年,整撚到自己都唔撚認得自己架啦應該,一首紅既歌都冇.果隻毒坤,你再撚憎佢,你都知佢有首歌《原來他不夠愛我》啦.胡紅軍呢?真係對唔撚住,一首都唔撚識.點解呢?除左個人冇腦之外,我都唔撚諗到有咩理由啦.老老柒柒,好人好姐,好整唔整,整撚到似陳柏宇咁已經夠豬閪架啦,而家仲整下整下整到似大陸閪李宇春咁撚樣,再過兩年,似埋何韻詩好唔撚好?
人蠢冇撚得救.
點解胡紅軍咁撚可憐,捱左咁撚多刀,整到唔撚似自己,削埋削埋尐骨應該可以砌返一個自己出黎,冇人話佢「隱世歌手」,鋤強扶下弱咁?
歐小姐乜咁搞,仲話乜撚嘢人唔睇佢戰績?(圖:歐鎧淳/李慧詩)
而家娛樂圈呢行,根本唔撚係要有咩歌.電視台尐老屎忽,唔識捧又唔撚認,以為攬住個電視台就大撚晒,果尐老屎忽唔接受新世代,要既係人氣,係網上夠嘈,而剩係識用舊方法做野,咁佢點都唔會撚紅架啦.最撚慘既,係佢唔撚係女人,又唔撚係運動員.如果佢係女人,又係運動員,佢應該可以扮下歐鎧淳,一面叫人留意下佢個某幾個角度先知靚既靚樣同唔係好搵到既事業線,一方面就可以拍廣告賣洗頭水賣運動鞋.換轉係李慧詩?你估李慧詩可唔撚可以講叫人留意佢內涵唔好留意佢外表?歐鎧淳條命就好撚過胡紅軍好撚多啦:正職游水普普通通,有人肯捧,尐客又唔撚諗野戇撚鳩睇表面,咪一個又一個廣告搶撚晒尐藝人尐job囉.呢個世界,女人賺到盡仲要人可憐,又仆街又賤格到上晒宇宙既人就個個客追住係佢塊某幾個角度靚既面上面貼金,真係做藝人日日望撚住自己個唔撚夠靚既樣之後去整整撚完仲要畀人恥笑佢唔撚敢認,香港娛樂圈就係咁撚樣.
係架啦,係咁撚膚淺,係咁撚可憐架啦.而家尐咁撚樣既歌星仔,行出MK 都冇人撚理啦,呢幾日呀,連個賣啤酒個廣告仔仔都多人睇過佢地.胡紅軍整完又整,似完大陸閪,或者遲尐整撚到似邊撚個都唔會有人理佢唱過乜撚野啦.屌.


text:
百變小櫻~魔法神奇誰可阻擋~《百變小櫻Magic Card》呢套陪住我哋長大嘅動畫,之前有消息話會捲土重來出續篇動畫,Fans梗係開心啦!不過,咁咪即係官方又會出新周邊,我哋個荷包又要大出血囉?
喺街度見到一副古羅卡都賣成幾百蚊嗰陣係咪灰9晒呢?其實你有心機又有時間嘅話,唔一定要買官方周邊嘅 ,不妨跟呢位網友偷下師,自己砌下古羅卡紙雕都可以好靚㗎!
要整紙雕,首先你要將同一張卡瘋狂Copy & Paste, 跟住印佢出嚟.今次網友示範嘅就係「無之卡」,即係Nothing喇,咁點將Nothing變Something呢?
就係要好有心機咁逐Part剪佢出嚟喇~特別係啲要突出啲Layer嘅地方,好似頭髮咁,就要更加小心剪喇!
剪完一大輪,只要將啲配件一層一層咁黐上去就得㗎喇~雖然黐紙雕就唔會兩層比一層鬆化咁易碎,但係都係小心啲好,仲要按返深淺,做返啲弧度出嚟,咁望落先夠立體㗎~
由於時間嘅關係,網友已經做好咗「無之卡」,仲整埋「鏡之卡」𠻹!真係好靚呀!將啲古羅卡整到咁立體,好似個卡精靈喺張卡度瞓緊覺,隨時可以叫佢起身咁,小櫻仲使乜叫佢哋回復本來真面目叫得咁辛苦呀~
係咪睇完都唔明點整呢?正常吖,平日睇完人教煮嘢食,我哋喺屋企煮嗰陣咪又係煮到一Pat嘢咁.所以都係捕住神手網友個Twitter,睇佢幾時出新作品好過啦!
封面圖片及資料來源:mozza120x2/twitter


text:
飲茶食點心係中國人社會裏面,尤其係南方例如廣東,潮州等最有歷史.而好多食肆亦都不斷創新,諗出好多特別嘅點心款式.種種原因加埋就令到香港呢個地方可以品嚐到其他地方未必有嘅點心.
以下為你介紹嘅五間食店,點心好食不特止,食物嘅賣相同埋店舖嘅環境都唔馬虎的.係咪聽到都流口水呢?
1. 點點心
一講起去飲茶食點心,就諗到點點心嘅蒸包.點解?因為佢哋嘅賣相特別cute , 尤其是「蒸八戒」玩味十足,而他們黑松露小籠包亦是我的至愛,做得又精美又好食!
2.陶源酒家
做點心如果食材新鮮,已經贏咗成條街.而陶源酒家除咗選用新鮮食材做點心之外,對它的賣相都好講究.例如佢地用黑色籠上菜,感覺大方.而食物方面,當然唔少得要試吓佢哋嘅冬菇黑松露包,同埋原隻鮑魚燒賣⋯激讚!
3. 名都酒樓
名都係少數有用點心車嘅新酒樓,我本人是挺喜愛的,除咗因為感覺傳統之外,啲點心仲可以慢慢叫,唔使一次過送晒上枱.
食物款式方面就比較傳統啲,但係味道一啲都唔輸蝕,例如蝦餃用上大隻的蝦,潮州粉果,值得特別去品嚐.
4. 鼎點
鼎點其實係一間食到精美點心嘅居酒屋!可以一路飲住啤酒嘆點心,多痛快!
要食下佢哋嘅小籠包,份量足,便嘅湯好鮮味!又係令人聽到都流口水嘅「作品」!
5. 潮江春
潮江春同一般港式粵菜點心唔同,有得食潮州點心/小菜.翡翠蟹肉餃,反沙芋條都係值得推介!但係講到招牌菜,一定係潮州滷鵝同埋墨魚片啦!
講咗咁耐係咪吞晒口水呢?一於係戶戶送到落單叫幾款試吓.用apps或者上Deliveroo.hk都一樣咁容易架.


text:
事情內容如下 :
其實ptgf大家應該都聽到悶,港女做雞亦唔係咩新聞. 大家一直以黎對我嘅認識就係源於踢爆ptgf 嘅一系列post.不過其實follow得我耐嘅人會知道,其實我一直最痛恨嘅,係一班狗公. 今日就教大家點撚樣撚狗公.
話說今日就收到一個以前識得我嘅ptgf dm,佢話有個客想包佢.一聽到我已經知道佢比人呃緊.
於是我就直接login佢ac幫佢同條友傾.
講到自己後生好有錢呢d 招數相信對好多人黎講都唔陌生.
其實呢位ptgf係冇男朋友,不過因為佢以前有拜讀過我嘅ptgf 教學.我曾經講過,男人係一種好仆街嘅生物,屌一隻有男朋友嘅雞,係有成功感好多.所以我以前教過d ptgf,就算你冇男朋友都要吹到有男朋友.
呢到又係另外一招,有家底/讀名校嘅雞,男人屌起上黎又係會加分.
睇到呢到我相信好多囡囡都會中伏.見都未見竟然有人會過幾皮野比你?係到簡單講解下入數嘅呃人手法.因為如果對方係入支票比你嘅話,你銀行係會睇到有多左錢,不過其實實際上條數係仲未過比你.
d人就係用呢個方法黎呃人,走數.年中都有好多人中過伏.
去到呢個位我已經接左手.大家可以睇到一個扮晒gentlemen嘅人係點180度變面.
雖然rubbish我唔算好窮,但你叫我冇啦啦比錢幫一個未見過嘅人,唔好話幾萬,幾十蚊我都唔會
20 cm,長撚過黑人
開始9 up
狗公真係好恐佈,唔send j 圖就要比人post 上高登
呢個時侯梗係要扮驚
狗公有free lunch,即跌啦
要撚狗,就梗係要撚到佢盡. 天水圍就係最好嘅地方
真係陰公,連的士錢都冇.
係呢個時侯,就有個自稱係佢細佬嘅人dm 我.
其實呢d 招數以前都玩到悶,呢個所謂細佬咪又係佢自己
d 老千局真係十年如一日,一個扮好人一個扮壞人
於是我就叫左條女打去.結果隻狗公聽到係女聲之後真係傻撚到即刻飛的去天水圍
繼續想勒索事主,我諗如果係真嘅妹妹仔應該已經比佢地大到.
條撚樣話佢身上冇錢,咁快已經去到150蚊
仆你個街,原來死mk黎
係呢個時侯,佢已經用下體諗緊野,send多張靚女相比佢.
屌你,真係笑撚到我肚痛,條on9真係冇帶錢由觀塘飛去天水圍
你比左的士錢先
好撚驚呀
條傻鳩個wechat
成件事最好笑就係佢以為條女個account係真.
實情條女只係用緊我以前教嘅招數,買followers set private 扮真ig
相信大家睇完都覺得好好笑.
不過笑還笑,呢條撚樣就話唔好彩遇到我呢個大仆街
其實呢d 事情每日都係到上演緊,我今日阻到嘅只係九尾一毛.相信呢條撚樣都唔係第一次.年中到底仲有幾多學生樂咁樣比人呃西屌?
雖然rubbish我一向唔鍾意港女做雞,但係呢班用d 咁仆街手段勒索d 女嘅仆街就更加可恨.
可能你地會問,點解我咁撚無聊要晒咁多時間打呢個post.其實無錯真係晒撚左我好撚多時間,不過有d 野我唔去做就冇人去做.要對付呢d 仆街,就係要比呢班人更仆街.
rubbish我一向唔怕得罪人 話知你係雞定雞蟲,睇唔過眼就要理


text:
牛津 必去景點及耶穌學院附近酒店推介
耶穌學院附近酒店預訂
累積 10 晚,送 1 晚
仲可享精選酒店神秘優惠價
牛津必去推介 - 耶穌學院
想去 牛津 自由行?等 Hotels.com 帶你玩盡 牛津耶穌學院 啦!留意我地文章,話你知去牛津 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋牛津耶穌學院 附近有咩酒店,等你更加容易計劃行程,慳返酒店來回景點嘅時間.
牛津耶穌學院 自由行
去得牛津耶穌學院 自由行最緊要一定係揀啱日子去.一啲熱門景點例如,牛津 嘅 耶穌學院,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
牛津耶穌學院 交通
想去耶穌學院 暢順無阻濟,最好就係出發前,睇清楚牛津耶穌學院 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
牛津耶穌學院 必食必買攻略
牛津耶穌學院一直都係旅遊熱門地點,去到牛津耶穌學院,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
廣東話入文,由來已久.(按:請參看筆者上一篇文章《粵語入文非幻想 東西歐皆有例子》)最低限度,今時今日以純粵語寫一篇文章,通曉廣東話嘅讀者一般唔會有問題.依點講明粵語入文,已經逐漸形成文法同用語等規則.缺乏正式官方認證,本身並非問題.雖然部份語言,例如法文,日語,漢語等,的確有官方機構頒佈語言規則,不過其他例如英語嘅語言,則無官方嘅正式定義.各位撰寫英語報告,一般都會按學系或教授要求,採用MLA或APA等標準.依類標準,都係民間機構自發公佈,以規範行內行文標準,亦係例證英語並無官方標準.所以粵語入文繼續發展,有否官方標準並非首要問題.
廣東話入文最大嘅瓶頸,反而係有無認受性.講白一點,就係當一篇正經文章以粵語行文,會唔會令讀者先入為主,將之降格.推動粵語運動嘅Ben Sir,就係網台節目問過,點解用「的」字就一定係文雅過用「嘅」字?其實依類印象都只係來自教育同文化嘅灌輸.
當然,世界其他文化,語言會有溝通以外嘅深層意義.例如回教徒相信《可蘭經》係直接來自真主嘅神蹟,阿拉伯原文係完美之詩歌,故此世世代代嘅回教徒,均需背誦《可蘭經》原文以瞭解神喻.係咁樣嘅情況之下,當然古典阿拉伯文既位階比諸地方口語高,於是阿拉伯語長期歸於統一.而東西歐雖然亦有將古典拉丁文及古教會斯拉夫語列為宗教語言,但係因為基督教並認為《聖經》嘅神聖來自佢嘅既意思,而非原文嘅字句,故此當歐洲現代化,以古語入文追唔上時代需要,就促進左各口語入文.
係考慮粵語入文能否成功,要問嘅就係:官方制定嘅現代漢語,有冇類似古典阿拉伯文嘅神聖屬性?如果神從來冇以現代漢語喻示聖訓,點解現代漢語就必定為之高級.所以漢語同粵語之間嘅位階問題,並非永恒不變既真理.
縱觀外國歷史,將古語或外來語視之為高尚,而將本地口語入文視為低俗係歷史常態,上一篇文章亦有論及.通常打破既有印象,必先需要有本地口語所書寫嘅巨著,令用者改變習慣,本地語言入文嘅地位先會有所提升.所以要增強語言嘅認受性,離唔開開創該語言嘅知識庫(body of knowledge).
要開創知識庫,中外例子往往由翻譯開始.德文成型,由馬丁路德金翻譯聖經開始;英文成型,則部份源自欽定版聖經(King James Bible).西班牙文,更加係建基於國王阿方索十世當年集結學者,收集及翻譯古典經典.反觀我城,如果要閱讀中外經典,絕大部份時候只能睇英文或漢語版本.缺乏粵語版,正正就係降低粵語印象份嘅一部份:假如每次正襟危坐,正正經經學習都係透過漢語版,自然會覺得書寫漢語比書寫粵語正統.
而要改變依個現象,並非不可能.經典所以為之經典,一般著作時間久遠,早以失去版權,吾人可以隨意翻譯.網上發佈,亦係免費,到累積一定成果,自然會有外界幫忙宣傳.坊間早已有專案進行,當中甚至有人以眾籌形式,集資出版粵語文集.依類功夫,任何關注組或者小團體都可以分別行動,無需大台統籌.
翻譯之外,原創亦可以促進語言發展.沙士比亞劇作,係當時並非上等文化,而係媚俗嘅商業活動.當時倫敦一眾劇院,往往旁邊就係鬥狗或鬥熊場,要吸引觀眾,劇作首先就要好睇過兩隻熊決鬥.劇院場內,亦有各類小販,售賣零食同玩具.觀眾俾咗錢入場,劇作亦需要有水準,否則觀眾失去耐心,定必惡評如潮.沙士比亞寫作,其實係維生手段.
至於沙翁十四行詩,裏面既有寫俾男仔嘅hehe情詩,亦有「甜故」,有學者認為唔少作品都係寫俾青樓所用,比尹光嘅口水歌層次更低.歷史記載沙翁其實有阻止過十四行詩出版,只係未能成功.可見佢都唔希望為搵食嘅作品,變成歷史文獻.不過沙翁用韻精彩,詩格嚴密,故此成為經典.
但係沙翁作品確實推動咗英語發展.係宗教領域之外,統一咗英語文法同埋部份英文詞彙嘅串法.十四行詩使用五步抑揚格,亦成為歐洲文學嘅既定詩格.由通俗變經典,沙翁並非孤立嘅例子.最接近我地嘅例子,要數金庸一輩嘅武俠小說.現代武俠小說,其實係金庸果輩為搵食所寫.尤其金庸創辦《明報》之後,連載小說為《明報》穩定讀者群,直接幫金庸打下江山.就連倪匡嘅《衛斯理》系列,源頭都係金庸希望倪匡連載武俠小說,而倪匡嘗試將小說背景定於現代,先出現擅於武術嘅衛斯理,白素夫婦.但係當時日累積之後,武俠小說就化為經典,記載咗一代人嘅世界觀同寫作技巧.
所以自幾年前開始,源自論壇嘅網絡小說,或者就係粵語入文嘅原創濫觴.當然,作品必會良莠不齊,大部份最終會被時代遺忘.部份作品或者有商業價值,可以化成電影或者其他作品.支持粵語入文,最佳辦法當然係加入寫作.畢竟,愈多作者,作品就會愈多元,整體嘅影響力就愈大.但就算未能親自寫作,支持依類作品,幫手製造生存空間,亦係促進發展既一部份.
另外,粵語入文要成功,必需將漢語睇成第二種語言.除左文法之外,漢語同粵語用字亦有顯著分別.魚蛋變成魚丸子,番茄變成西紅杮都係上咗報紙嘅例子.但正如見到英國人,我地都識主動用「fishball」同「tomato」,當我地將書寫漢語同書寫粵語視為兩種語言,自然就識得分開依類唔同嘅名詞.換句話講,就係每開始寫一篇文章,先要知道自己寫緊廣東話定漢語.
當然,漢語同粵語始終係同屬漢藏語系以及華夏文化圈,有共同文化承傳.所以就算粵語入文,始終會面對既有成語同古典語嘅問題.依方面,英文可以俾我地借鑑.英式英文,仍然有唔少拉丁詞語.係部份行業,如法律,甚至有專業名詞只有拉丁文而缺乏直接嘅英語翻譯.飽學之士,甚至會引述完整嘅拉丁文句字,以突顯自己學養.《Yes Minister》裏面嘅公務員,就唔只一次以拉丁文或希臘文引經據典,暗諷係佢地眼中學歷較差嘅大臣.
所以粵語入文,並唔代表拋棄華夏傳統.反而粵語古音尚存,直接讀出文言文比普通話容易.故此,書寫粵語,可以大量採納成語同古語.假如引述文言文,更應該引述文言文原文.現代俄羅斯語,就係由古教會斯拉夫語既「高等文法」,混入當時莫斯科地方口語既「低等文法」,揉合出古今兼具嘅「中等文法」,而成為今日書寫俄羅斯文既根本.粵語入文既前路,或者亦差唔多,需要同時參考最通俗嘅whatsapp粵語同最正統嘅文言,以發展成一套書寫語言.


text:
漫畫有時真係唔好太寫實,特別係啲深入民心,陪住唔少人成長嘅角色.如果太追求真實,有時真係會傷透讀者嘅心.近日日本動漫界又掀起一陣翻炒風,例如龍珠相隔多年後嘅新作評價好壞參半;又例如百變小櫻認真製作廣東話對白令唔少香港fans十分高興.不過我今日想講嘅係,有死神之稱嘅高中生名偵探金田一一,亦都推出新作,不過唔同以前嘅係,佢由不老症年年高中,搖身一變已經變咗個中年人.
唔少7,80後應該記得當年由堂本剛同友坂理惠主演嘅電視劇版《金田一少年事件簿》雄霸整個亞洲市場,原來睇返套試係1995年上演,距今已經二十幾年.呢二十幾年來都有唔少人希望兩人可以重做金田一同美雪呢兩個角色,亦據聞金田一原作者亦都十分鍾意呢個idea,以此為靈感而寫出漫畫新作《金田一中年事件簿》.對於我呢啲睇金田一大嘅人嚟講,見到金田一同我一樣終於步入中年,其實最初都相當興奮,好想知人到中年嘅金田一同美雪已經生咗幾多件,佢嘅仔女會唔會係小學名偵探呢?
可惜,喺新連載入面,金田一同美雪仲未結婚,作者亦都未詳細交代佢哋而家係咩關係,只係知佢哋仲成日會聯絡.好啦咁我呃住自己先,佢哋兩個可能唔想結婚姐.咁你又諗已經37歲嘅金田一,就算無做到警察精英,起碼都係東方福爾摩斯,係個有名私家偵探呀.Sorry,長大後嘅金田一選擇咗喺一間公關公司工作,佢仲對查案相當反感.嚟到呢度,我真係有啲傷感,可能都同金田一一樣到咗三字頭,都明人生係好無奈.漫畫未交代金田一中間發生咩事令佢咁討厭查案,但常理去諗佢中學嗰陣已經成日見死屍,長大後想轉換環境都唔出奇;又或者佢曾經受過好大挫折,令佢唔想做偵探.雖然理性上覺得呢個安排好合理,但情感上總係唔想接受.
而令我覺得最到肉最無奈嘅一幕,就係成為咗公關公司職員嘅金田一,對住啲無禮客人需要吞聲忍氣.有個從事公關工作嘅朋友睇完呢一幕,亦都同我講,「喂會唔會太寫實呀大佬,我平時工作都有好多不快啦,我真係唔想見到細個仰慕嘅漫畫主角,要同我有相同遭遇」.的確,年輕時嘅金田一雖然懶散,咸濕,唔長進,但一查起案嘅時候佢都會表現出佢聰明勇敢嘅一面.大家都一直覺得,金田一仲後生,佢將來一定會成大器啦.點知到作者終於肯畫金田一中年嘅故事,長大後金田一嘅缺點依然存在,相反佢就一直拒絕再表現佢嘅優點.睇到呢度,突然又諗起如果拍真人版嘅時候,要堂本剛飾演中年版嘅金田一,其實可能仲傷fans心,會寧願有啲美好事物永遠存在喺幻想中就夠.
當然,漫畫連載都係剛開始,金田一喺最近劇情已經開始返查案.作為睇住金田一長大,到自己都變成中年人嘅筆者嚟講,都好期望金田一會重新振作,做返個有生氣嘅人,最起碼都希望佢喺而家再遇返宿敵高遠遙一,都唔會畀對方笑佢唔長進呀.或者作為讀者,都會將感情投射喺金田一身上,喺呢個生活艱難嘅年代,都希望心愛嘅角色唔好同自己一樣變成為生活營營役役嘅大人.就算金田一選擇唔再做偵探都好,都希望佢變返一個善良又勇敢嘅主角.


text:
其實一年四季我都無間斷咁用肌底水/肌底液/保濕水產品作為護膚第一,二層.通常依家啲toner 都唔再淨係只單一爽膚用途,大多都稱為保濕水,精露,肌底水或肌底液
好唔好用就好易分,一拍上面皮膚就變得軟滑有光澤,一下子就吸收,毛孔有收細效果,而且係keep 到個底層保濕,唔係未搽到精華塊面就變得乾憎憎,所以試得太多得到結果有幾個品牌係無得輸,久而久之就變咗fans喇!耐唔耐貪新鮮總會試下新嘢,但如果其他品牌無得別優勝之處就自然用返好嘢!你懂的,護膚係一項大Project,用咗無成效就無謂浪費時間同自己塊面^_^
肌底液其實係咩?其實係一種含有活性精華的化妝水,質地有啲係是稀身啲水質,有啲係較稠嘅近似啫喱水質地.
咁肌底水點解咁好用?因為肌底液有軟化同滋潤角質,令角質層更容易吸收後續的保養品.另外,唔少肌底液亦含有活化細胞的成份強化細胞的吸收力,咁換言之對護膚效果提升係有幫助.
溫馨提示肌底液/肌底水/保濕液唔等於精華素,所以唔好以為搽咗之後唔使用精華素
通常我會睇下天氣去決定呢一排用邊種質地嘅保濕水,同埋都分早,晚用唔同嘅product
Melvita 花水
夏天或者濕度高嘅早上通常都都用呢個花水,質地水質既保濕又清爽,好快就吸收,用完塊面皮膚好舒服.呢個揀朝早用係佢有啲舒緩作用,有時朝早瞓醒面會有泛紅,用佢會有幫退紅
Melvita有機水仙美白精露
官網介紹:有助肌膚回復透亮白淨,增加透明感,淡化雀斑同黑斑等色素積聚問題,防止色斑形成.含有檸檬精華,木瓜柑橘及橄欖複合物,含豐富維他命C,E 及酵素
夜晚或轉季早上化妝前用呢個Nars Multi-Action Hydrating Toner,用咗後即時覺得水嫩晒,啲保濕水pump到皮膚入面細紋都淡咗,幫人化妝我都多數用佢,事半功倍,塊面打個底好啲粉底都貼面好多,用咗N咁多枝,其實Sogo thankful week買係有機會抵買啲,年頭個次係買一送一,不過啱啱11就無喇!
官網介紹:晶潤保濕水
溫和無酒精配方,含有由(TMG)甜菜根提煉複合物可加速皮膚角質層天然酵素嘅活動力,有效去除肌膚角質層老廢細胞.
可以令皮膚散發光采,令皮膚細緻光滑水嫩
下為新試Matricium昇華水,用咗個幾月覺得好好用尤其呢排咁突然咁乾燥,用咗塊面皮膚好水感同Nars嗰枝有得比,佢仲有啲光澤感添
官網介紹:
Matricium注活細胞能量昇華水:細胞外基質天然元素63種全屬自然存在於皮膚中,亦係細胞內基質嘅組成物質,100%與皮膚產生生物相容性,極易被皮膚細胞直接吸收,快速發揮功效
為皮膚細胞直接補充營養維持細胞健康,激活膠原蛋白,彈力纖維及細胞外基質嘅再生
Menard Tsukika Lotion Moist
呢個係秋冬或者夏天平時開冷氣瞓用都係啱,即時吸收保濕又細緻咗毛孔,味道都幾好聞可能係曇花味(其實我唔知曇花係咩味)
官網介紹:曇花精華爽膚露
蘊含以獨家先進科技萃取的曇花精華及當中高度保濕成分「生化多醣」,會提升肌膚儲水空間讓肌膚回復柔韌水嫩,特別加入(立體水分子)加倍軟化肌膚,補充水份及養分
以上係第一度用上面抺走老化角質
下面兩個係我會第二度用嘅精華水:
秋,冬乾燥夜晚我通常都用呢個RMK W treatment Oil 我覺得配埋Glycel 呢個嫩膚儀用係一流嘅!皮膚應該要用水油平衡,乾燥天氣淨係保水係唔夠,應該要有啲油份打底皮膚先可以健康.呢排咁乾燥又凍,我晚晚都用佢嚟碌面.正到不得了!一到秋冬實要買返枝嚟用!
用前搖勻,水,油黃金比例,味道好好聞,會有柑橘,柚子味道,超級like
官網介紹:水油混合配方補水兼鎖水,提升後續護理的吸收力,可以作為美容精油,促進血液循環叫肌膚變得緊致《所以我配合Glycel 嫩膚儀》
成份含有多種精油,例如:摩洛哥堅果油,茯苓精華,柚籽精華,橄欖油,甘蔗萃取鯊烯油,葡萄籽油,蜂皇漿精華等等.....
SKII 神仙水,我諗係女仔都識佢,我都用咗好多年,用咗N咁多枝,無論如何用過好你係唔會停止.
我會係搽精華液之前就先拍神仙水,有時會用化妝棉濕敷一陣兩邊面珠,尤其覺得想谷暗粒或者毛孔明顯咗嘅時候
官網介紹:護膚精華
90%Pitera ,能溫和清除老化角質調節肌膚更新週期,五大美肌範疇能得到明顯改善同提升,色斑不再明顯減淡細紋及皺紋,膚質變得更細滑緊緻,肌膚散發光澤及晶瑩剔透
今次分享住咁多先~


text:
大家去黃金海岸多數都係去游水或者去商場逛逛,其實你哋有冇諗過住喺度,今次有機會到此一遊兼睇樓,玩室內遊樂室,仲有得做小農夫,攪到我都好想搬過嚟住(這些機會...) 呢日一入到住宅區真係好靜好悠閒好舒服
在黃金海岸二期,發展商將21座全揀改建為Apartment以租住方式提供72個單位,一梯三伙,全部都係三房連工人房!
大堂Lobby都已經好靚仔! 好似入咗間酒樓咁
我哋睇既單位係17樓A室,單位租賃樓面面積1,372平方呎,實用面積1,069平方呎,超優雅裝修佈置
呢個270度全天侯無敵大海景,真係即刻變心心眼,雙邊落地玻璃,左望至龍珠島右望至黃金海岸酒店及遊艇會,如果真係住喺度我諗晚晚都會坐喺窗邊發呆超正
行出去露台真心好舒服,因為好大個空間好寛落,一定唔似得彊屍露台得個「企」字
主人房同樣望到好寛闊嘅海景,真係瞓醒起身嗰吓人都精神D
當然主人房連埋厠所啦! 同客廁一樣咁大
客廁及主人房套廁都好寛敞好實用,絕對唔會好似D新盤咁坐喺個馬桶扮「步驚雲」已經碰到兩邊牆.
廚房超實用仲有間工人房同獨立廁所,唔駛同工人一齊爭廁所!
出番去大廳兩個攤喺梳化度嘆世界
希望有朝一日都可以擁有一個5星級的家
離開咗示範單位,轉個彎去參觀住宅會所,見到一大遍草地,呢度係住宅區的戶外草地遊樂場,不會對外開放,只會係黃金海岸住戶先享有的草地!
真的很大,我目測都有3-4個7人足球場咁大
會所裡面設有健身室,咩健身器材都齊備!
兩個人身鬼大又要學人健身(需要家長陪同)
嘩...唔好亂嚟呀...
行出健身室的另一邊就係網球場,有3個咁多,一定唔怕Book唔到場!
上咗一層就係Party Room! 大家可以喺度攪番個私人Party 或幫小朋友攪個生日會,地方夠哂大
仲有個戶外平台可以燒嘢食或者俾小朋友喺度任跑任跳
喺平台望番落去有個好大好大既泳池呀
參觀過基本設施之後,小朋友的主菜嚟啦! 這個室內兒童遊樂場大就唔算大,但係如果唔想出街,同小朋友嚟呢度放吓電都絕對足夠!
裡面設有兒童洗手間
兒童遊樂場有迷宮是常識吧!
同場有小小豬Kinsey同哥哥芊芊一齊玩!
另一邊有氣墊球玩! 大家都好守規矩排隊每次玩一局
呢個Area一定係俾小小小朋友玩架啦!
呢個哥哥乜都玩一齊...你7歲啦!
呢邊睇落去好似一個小島咁!
兩個自創小遊戲
離開會所一出門口轉左直行就會見到韆鞦樂園
一個只有韆鞦的公園,有7組不同類型的韆鞦圍着,地面全部係安全軟墊,十分安全!
玩既時侯同時可以望住對面玩緊既小朋友!
另外一個最有賣點既雙人韆鞦,喺香港的公園都比較少見! 一邊係俾身高較小110厘米以下的小朋友坐,另一邊係俾家長或者好似哥哥咁既大朋友坐
有種似海盜船既感覺
哥哥拋到好高,開始有離心力,芊芊都變得驚驚哋,哈哈!!!
又驚又笑!! 唔知係咩心情
呢個親子韆鞦啱哂佢兩兄妹玩!
附近仲有D石像調素,原來走埋去都有得玩架喎!
我叫哥哥同妹妹自己發揮創意,走埋去石像度同佢哋影相,配合石像的動作可以有唔同既故事劇情
妹妹呢個係咩動作? 打劫定綁架?
如果同真人玩嗰陣佢咁樣拉人哋孖辮就慘喇...
哥哥扮同佢玩包剪揼,兩邊都贏哂!!!
其實只要花D心思,就可以利用環境教學! 就咁玩都可以玩咗成半個鐘! 真係利害(自己讚自己)
其實佢哋做咩呢? 係咪大家一齊發現寶藏呢?
食完個下午茶,我哋又番返嚟住宅二期,參與這個兒童黃金開心農莊Fun Farm的活動
農耕師一早為大家預備好格格田,可以隨時開始種嘢! 今次「創意有機種植工作坊」教呢咩?
1. 介紹何為有機種植
2. DIY 農田及移栽植物
3. 介紹蔬菜種類及其營養
4. 教授種植方式或收割方法
5. 創作天然及有機的農藥
農耕師Max叔叔帶來自己家裡農田收成的蔬菜,歡近大家幫襯!
點解種植都會有勞作工具?
因為每塊田都要記低係種植緊D咩? 同時可以記低係邊個小朋友塊田!
我哋先開始熱個身,翻鬆一下泥土! 裡面有好多根好多雜草,所以我哋要先除掉佢哋!
翻翻下隔離鄰居的Kinsey田裡發現鼻涕蟲!
我哋塊田同樣發現一隻好似蚯蚓的害蟲,Max叔叔話要即刻除掉,話呢D都係破壞種植的蟲!
哥哥望望塊田「都差唔多啦!」
然後Max叔叔俾咗D肥料我哋,兩個小朋友好悉心咁照顧泥土
然後我哋將泥土放入盆栽裡,因為我哋冇咩機會再番嚟呢塊田度,所以一於拎番屋企慢慢種
小朋友等咗咁耐,最鍾意喜愛既環節就係...淋水!!!
之後Max叔叔再剪我紅黃椒俾小朋友睇吓種子,再每個小朋友俾幾粒佢哋放落泥土裡種


text:
同小朋友相處嘅每一日,每件事情我都得到好多啟發.特別是佢地處理問題時嘅反應,令我覺得佢地好純真,好想保存佢地呢顆純潔的心.
有日呔仔細細唔執玩具,叫左成個鐘都懶懶閒,執極個廳都係咁亂,我開始發火啦!罰佢地企,然後梗係哦佢地一輪,不停講道理.呔仔細細知道激到媽咪咁嬲,佢地都唔敢出聲,我亦全日唔啋佢地,實在太過份!之後呔仔拎左我前排寫比佢地嘅一封信,遞比我睇,內容係我寫住我愛佢地呀,掛住佢地呀之類啦.咁當時我仲嬲丫嘛,我就同呔仔講,呢封信我唔會比佢架喇,我會撕爛佢,掉左佢!佢聽到後就偷偷喊......我唔理佢啦,要罰下佢,等佢上心,知道咁樣會令媽咪嬲.到晚上,我全日唔理佢地,等爸爸幫佢地沖涼刷牙,我一直唔出聲,然後臨瞓果刻,呔仔話佢有嘢送比我,原來係一封信.
信其實好簡單,只係寫左 TO MOM,畫左一隻蝴蝶同埋一個心心,但佢用果張紙,就正正係我寫情信比佢地果張.其實我知道呔仔想氹返我,但佢又唔識講一D說話去氹,我反而好感動佢會咁樣做,我覺得行動比講出口嘅說話更加令我動容.
事實上,小朋友就係未識用言語去表達自己,但只要我地留意佢地做嘅野,就會發現其實佢好愛你,想你開心,只係擺響心入面無開口講.我覺得咁樣反而更純真,更值得我地珍惜!大人做錯事,可以講好多借口,或者好多承諾去令對方原諒寬恕,漂亮嘅說話人人識講,但真心真意做一件事去要求別人原諒,響大人嘅世界入面就好難得了.小朋友唔同,佢地會用個心去對每一件事,會用自己嘅力量去令對方原諒佢.我有時覺得,佢地做每件事背後都有意思,唔係我地大人成日覺得佢地只係無聊地做.只要我地諗多一步,就會更加了解佢地嘅想法.下次比佢地激嬲時,不妨留意下佢地嘅反應同做法,睇下佢地係用行動表達,定係已經識得用花言巧語去氹你地??^^


text:
2015年7月6日星期一
買慣買熟
14 則留言:
呢期絲瓜正,滾湯一流~~~回覆刪除回覆
係呀,剛剛食過好清甜呀!刪除
買慣買熟就最好,有個信任呀回覆刪除回覆
係呀,所以我都同個菜檔姨姨講,我一入街市第一檔就梗係行去佢嗰度.刪除
喱兩條絲瓜真係好靚.回覆刪除回覆
係囉,要多謝個姨姨呀!刪除
絲瓜好清甜,夏令蔬菜最好之一種.回覆刪除
哈哈!其實我都鐘意去D買慣買熟嘅地方買嘢,之不過我也曾遇到過一D"黄皮樹了哥"呢!回覆
絲瓜係每年入夏必食哦!刪除
正所謂一樣米養百樣人嘛,咁當然會有呢類人啦!
你條絲瓜好靚~無錯,坑紋深要刨好多皮,同埋食落"鞋"D架~~回覆刪除回覆
係呀,真係好靚!刪除
想唔嚡口就要刨得更加深,見唔到深綠色外皮就差唔多喇!
我都係同你一樣,買開嗰檔就嗰檔,除非佢冇嗰樣賣,都會同啲人打牙較回覆刪除回覆
始終女人會比較多嘢講兼易溝通.刪除
嗯!難怪啦!好耐才偶然去街市買水果或菜,如果我叫檔員幫我揀d靚,差不多一定唔會太靚..其實自己又不太懂得挑選..就例如6,7月買2次芒果,好辛苦拿返去唔係黑心就係酸到難以入口回覆刪除回覆
係㗎,如果妳唔係幫襯慣的話,檔主肯定唔會揀最靚嘅俾妳,唔揀壞嘅俾妳都偷笑喇,好嘅梗係留番俾熟客啦,呢個都係人之常情.刪除
至於芒果,我估應該就唔關檔主事喇,因為老友話過我知,呂宋芒係 4,5 月當造,過咗呢兩個月之後就唔靚㗎喇,又唔香又唔甜,一定係帶酸,明年請早喇!! : )


text:
每隔幾個月就會有台灣小食空降鑽石山荷里活廣場,記得上一次嘅鴨蛋湯真係好味到震!今個復活節一連 3日又有另外多間台南早餐店到港,我 依莉詩 就有幸係活動之前搶先試食.
捐 $20 有得食,一舉兩得
同上幾次一樣,只要即場捐款 $20 予港澳台灣慈善基金會有限公司用作支持台南災後重建工作,就可以換領一份美食.即係場內款款小食 $20 就有交易,一啲都唔貴.
▲所長茶葉蛋豆乾堡
呢個豆乾堡塊豆乾又厚又入味,仲好煙韌,而入面隻《所長茶葉蛋》更加係當中嘅靈魂,嚴選 7-10個月大,最具營養嘅優質 M級雞蛋,先同雞蛋做 SPA按摩,再用茴香,花椒,桂枝等10多種中藥材滷製 96小時而成,彈牙入味,配合特製的酸菜一齊食,爽口有層次.
▲ 茶葉蛋只揀成年嘅雞所生嘅蛋,好似話係最有營養的啊!
▲ 酥炸思慕魚柳
《等天光三明治》聽個名以為係有三文治,但原來老闆今次帶嚟嘅係酥炸思慕魚柳.採用台南最具代表性食材-虱目魚,粘上麵包糠,以 180度炸 1分鐘,炸出香脆嘅魚柳.最重要係點老闆秘制嘅塔塔醬,酸酸甜甜中油膩感,食完一條又一條都唔嫌.
▲ 香煎虱目魚菲力
《長盈海味屋》同樣帶來虱目魚,不過就選揀以香煎方法呈現.魚菲力食落有豐富魚油,香脆魚肉有彈性,不過因為係背鰭肉,所以都幾多骨,所以要小心食,唔好邊食邊講嘢啊!
▲ 糯夫米糕
今次最最最必食嘅就係《糯夫米糕》,除咗因為佢行蹤飄忽,米糕更係傳承著阿嬤手藝的古早風味.糯米每一口都散發麻油味同米酒香,軟糯彈牙,配合入口即化嘅豬軟骨,有陣陣飽滿嘅幸福感.
▲ 因為係流浪攤,行蹤飄忽,就算當地人要嚐一口都絕非易事,要每日緊貼 Facebook 專頁先知道當日營業時間同地點,所以要好好把握機會去荷里活廣場試下.重點係,糯夫超靚仔!
▲ 今次嘅小食款款都好有水準,難怪係台灣間間都係人龍店.就算無時間飛,都可以要抽少少時間嚟掃街吧!
台南街頭小食節 – 排隊小店的早宵風味篇
日期: 2017年 4月 15日 至 17日
時間: 中午12 時至晚上7時
地點: 鑽石山荷里活廣場一樓明星廣場
更多小食推介!
睇更多拍拖好去處!


text:
苗栗縣消防設備工程分類中總共有 22 筆資料,以下是 1 - 20 [第 1 頁].
苗栗消防設備工程- 保全消防,苗栗縣
欣民消防科技工程有限公司
苗栗縣, 苗栗縣頭份市民族路613號
國聖企業社
苗栗縣, 苗栗縣公館鄉大同路165號之6
泰安開發工程有限公司
苗栗縣, 苗栗縣苗栗市北苗里信泰47號
延安建築物公共安全檢查有限公司
苗栗縣, 苗栗縣苗栗市北安街96號
鍾年郎
苗栗縣, 苗栗縣頭份市信義路395巷6號
安升工程有限公司
苗栗縣, 苗栗縣後龍鎮東門街122號
宏冠消防工程有限公司
苗栗縣, 苗栗縣公館鄉華東街52號之2
黃清和
苗栗縣, 苗栗縣頭份市中正三路87號
正陽消防工程行
苗栗縣, 苗栗縣造橋鄉朝陽路65號
群翊消防技術工程有限公司
苗栗縣, 苗栗縣竹南鎮大營路71巷58號
吉家消防有限公司
苗栗縣, 苗栗縣頭份市中華路770號
安升工程有限公司
苗栗縣, 苗栗縣後龍鎮東門路122號
育善企業社
苗栗縣, 苗栗縣竹南鎮大埔段中大埔小段0461之0001地號
泰安開發工程有限公司
苗栗縣, 苗栗縣苗栗市北苗里信泰47號
象猛消防工程顧問有限公司
苗栗縣, 苗栗縣苗栗市北安街100號
國際消防材料行
苗栗縣, 苗栗縣苗栗市中正路1341號1樓
銘旺企業社
苗栗縣, 苗栗縣公館鄉中義村中義113號之8
聯昌消防工程有限公司
苗栗縣, 苗栗縣銅鑼鄉中平村七十份6號
一一消防器材工程
苗栗縣, 苗栗縣公館鄉宮前路46號2樓
一支滅火器事業社
苗栗縣, 苗栗縣頭份市銀河北路15號1樓


text:
美國有個新郎哥,包咗隻遊艇出海舉行結婚派對,點知飲大兩杯,全程都調戲一位女侍應,上岸仲同女侍應嘅男友首先口角繼而動武,搞到新婚夜都喺監倉度過,嚟自9號會所嘅秋子就話:「呢啲男人睇少眼都唔得!」
秋子話:「老婆就喺身邊,呢啲男人仲敢向其他女性出手,真係好過分呀?如果我老公係咁,我即刻同佢離婚呀!我唔係牙擦,我手上嘅男朋友,個個對我都貼貼服服,我要佢哋行東就行東,走西就走西,是但一個將來做我老公,一定唔敢行差踏錯,有好多姊妹都好羨慕,問我用乜嘢絕招令佢咁聽話,其實好簡單,佢哋成日望女仔,甚至見到其他女仔就口花花兼手多多,無非慾求未得滿足,我就會捉佢返屋企,對佢百般挑逗,但就遲遲都唔畀佢得逞,搞到佢求生不得,求死不能,我至滿足佢嘅需要,咪以為咁就完,呢個只係第一步,之後稍稍回氣,我又會再次出手,同樣慢慢折磨吓佢,吊吓佢胃口,到佢又求我,我至令佢一洩如注,到呢個時候,我會第三次出手!」
咁樣搞三次,啲男朋友仲頂得順嘅?秋子話:「好多人都頂唔順,但我會加倍挑逗,令佢哋乖乖進入作戰狀態,但十居其九已經係強弩之末,出嚟嘅效果一定大不如前兩次,好多人都係勉強完成任務,我呢個時候就會一臉慾求不滿,仲怨佢哋身子差,冇鬼用,男人去到第三回合,好難一下子再有好表現,所以我嘅抱怨,佢只有硬食,搞到佢哋好虧欠我咁樣,佢哋就會保留戰鬥力,平時唔會口花花撩女仔,更唔會有外騖之心,因為自己手上個件都搞唔掂,佢哋邊有面再搞其他女仔,所以要對付花心型男朋友,一定要搞到佢哋彈盡糧絕,方為上策,否則佢哋一定會唔檢點,有姊妹話需求咁大,男朋友將來虧咗點算?我換男朋友,總好過畀男朋友換女朋友呀!」
年齡:21歲
三圍:36-24-35
撰文:小德
攝影:阿生


text:
2015年3月15日星期日
新春行大運Berlin (2/5)
茄汁樽係一個聽筒聽講解.
坐香腸梳化睇香腸製造過程
介紹茄汁
茄汁成份
咖哩中嘅香料
咖哩腸嘅發明史.二次大戰後物資短缺...
腸仔都係用長方形紙碟承載.
呢part講到啲紙碟好環保,埋入泥土裡可成為樹林養料.但係我估好多都係拎咗去燒囉.
體驗賣腸仔.
電視遊戲.
鄉下仔唔識玩,玩到好似想拆咗佢部機咁.工作人員要嚟示範.
最平嘅入場費包一小杯咖哩腸. 又幾好食喎. 對咖哩腸改觀咗.
44 則留言:
下次去柏林,會去行下!回覆刪除回覆
見到D蕃茄就想食!XDXDXD~回覆刪除
超齡打工假期我無睇; 打機整腸仔好似幾得意噃~回覆刪除回覆
個位哥仔怕左會整爛部機回覆刪除回覆
似係啦. 快快咁過嚟.刪除
咖哩腸好簡單,返屋企可以老翻回覆刪除回覆
我覺得主要係要老翻個茄汁味.刪除
咖喱汁好好食,配肉同疏菜都好易夾,之前應該係鬼鬼唔識煮印度咖喱汁,撈嘛一齊咪好難食.回覆刪除回覆
咖哩腸唔係用咖喱汁架.佢係茄汁加咖哩粉.刪除
我都有睇超齡打工假期, 我覺得他們好假...回覆刪除回覆
我都覺得好假,只係睇咗德國嗰幾集刪除
咖喱腸真係幾好味!回覆刪除回覆
我估係一檔檔.我第一次食嗰啲完全唔好食.刪除
做食探喇!係咪新博物館呀?回覆刪除
有嘢食又有漫畫睇幾好喎!!!回覆刪除回覆
漫畫係展品嚟㗎,冇得睇.刪除
咖哩腸機好先進新穎, 又整潔! 睇見都想試食.回覆刪除回覆
冇人煮o野當然整潔刪除
鄉下仔擺明想去拎免費野, 冇就搞破壞整爛人部機.回覆刪除回覆
呢啲唔係鄉下仔 ,係爛仔先啱.刪除
原來Wurst 係香腸,是德國叫法嗎?回覆刪除回覆
Wurst 係香腸o既德文刪除
香腸郡有博物館,犀利回覆刪除
最鍾意香腸梳化回覆刪除回覆
知你鍾意一碌碌o野.刪除
鍾意茄汁樽聽筒^^回覆刪除回覆
如果有電話都係咁會幾盞鬼.刪除
下次有機會去柏林也要來參觀下先,上次在慕尼黑走也要買一些德國腸仔回港呢!回覆刪除回覆
德國腸仔做手信好吖.刪除
呢個兩豆啱去呀,佢地都鍾意食腸仔.其實我麻麻地柏林,感覺好陰沈好sad....可能我的感覺錯啦回覆刪除回覆
太細個去呢度未必覺好玩.刪除
腸仔和茄汁是最佳拍檔!回覆刪除回覆
我度啲人鍾意點芥辣食.刪除
腸仔博物館 ? 你地嗰處真係乜都有得介紹喎 , 你有冇諗試下整咖哩腸仔呢 ?回覆刪除回覆
呢度係德國呀!刪除
唔使整㗎. 有腸仔,茄汁,咖哩粉就得.